ދުނިޔެ ނިމެނީ: ހެޔޮ ޢަމަލު ކުރުން ގިނަކުރޭ ! – Dhen.mv\nދުނިޔެ ނިމެނީ: ހެޔޮ ޢަމަލު ކުރުން ގިނަކުރޭ !\nމުޙައްމަދު ޝިފާއު August 14, 2020 - 3:01 pm\nދުނިޔެއަކީ ވަގުތީ ފާލަމެކެވެ. ކޮންމެ ކަމަކަށް އަދި ކޮންމެ އެއްޗަކަށްވެސް ނިމުމެއް ވާ ފަދައިން މި ވަގުތީ ދުނިޔެ ވެސް ނެތި ފަނާ ވެގެން ދާނެއެވެ. އެގޮތުން ދުނިޔޭގެ ނިމުން ކައިރި ވާ ވަރަކަށް އެކަމުގެ ޢަލާމާތްތައް ދާނީ ފެންނަމުންނެވެ. އެއީ ކުދި ޢަލާމާތްތަކާއި ބޮޑެތި ޢަލާމާތްތަކެވެ.\nކީރިތި ޤުރުއާނާއި، ރަސޫލާގެ ސުންނަތުން ސާބިތުވާ ގޮތުގައި ދުނިޔެ ނިމުމުގެ ކުދި ޢަލާމާތްތަކުގެ ތެރޭގައި، އެއްޖިންސުން ގުޅުން ހިންގުން، ކާބަފައިންނާއި ބެހޭ ގޮތުން ނުބައި ވާހަކަދެއްކުން، ޣީބަ ބުނުން އާންމު ވުން، ހަށިގަނޑު ނިވާ ނުވާ ފަދަ ހެދުންތައް އެޅުން އާންމުވުން، އުޑުމަތީގައި ތަރިތައް ގިނަވުން، ވާނުވާ ނޭނގި ގެއްލޭ މީހުން އާންމުވުން އަދި އިމާރާތްތައް އުސް ވުން ފަދަ އަލާމާތްތައް ހިމެނެއެވެ. ކުދި ޢަލާމާތްތަކުގެ ތެރޭގައި މި ދެންނެވި ޢަލާމާތްތަކަށް ވުރެން އިތުރު އެތައް އެތައް ޢަލާމާތްތައް ވެސް ހިމެނެއެވެ.\nދުނިޔެ ނިމުމުގެ ބޮޑެތި ޢަލާމާތްތަކުގެ ތެރޭގައި، މަޙުދީގެފާނު ފާޅުވުން، ދައްޖާލު ފާޅުވުން، އީސާގެ ފާނު ބިމަށް ފައިބާ ވަޑައިގަތުން، ޔައުޖޫޖު މައުޖޫޖު ބާގައިގެ މީހުން ފާޅުވުން، ހުޅަނގު ފަރާތުން އިރު އެރުން، 40 ދުވަސް ވަންދެން ދުންގަނޑެއް ފާޅުވެފައި އޮތުން، ކައުބަތުالله ގެފުޅު ހަލާކުވުން، ކީރިތި ގުރުއާން އެންމެހާ މީސްތަކުންގެ ހިތްތަކުންނާއި މުޅިދުނިޔެއިން ނެތި ދިޔުން، އަދި ހަމަ އެއާއިއެކު ބާރުގަދަ ސަންގު ފުމެލެއްވުމަކުން ދުނިޔެއާއި ދުނިޔޭގައިވާހާ އެއްޗެއް ފަނާވެ ދިއުން ހިމެނެއެވެ.\nއޭ ނިކަމެތި އިންސާނާއެވެ. ކުދި ޢަލާމާތްތައް މިހާރު އަޅުގަނޑުމެންގެ މި މުޖުތަމަޢު އިން ފެންނަމުން ދާކަމީ ޝައްކެއް ވަސްވާހެއް އޮތް ކަމެއް ނޫނެވެ. މީގެން ވެސް ދޭހަވަނީ ދުނިޔޭގެ ނިމުން، އެހެނީ ޤިޔާމަތް ދުވަސް އަޅުގަނޑުމެނާ ބައްދަލު ކުރާ ދުވަސް ކިހާ ކައިރިވެފައި ވާ މިންވަރެވެ. ހުޅަނގު ފަރާތުން އިރު އެރުމުގެ ކުރިން ތިމާގެ ހެޔޮ ޢަމަލުތައް ގިނަ ކުރަން މަސައްކަތް ކުރާށެވެ. ދިރިއުޅުމުގެ އަގުހުރި ވަގުތުތައް ހޭދަ ކުރެވޭ ގޮތާއި މެދު އަމިއްލަ ނަފްސާ ސުވާލުކޮށްލާށެވެ. މިއުޅެވެނީ އެންމެ ރަނގަޅު ގޮތަށް ހެއްޔެވެ؟\nމިއަދު މުޖުތަމަޢުގައި އޮރިޔާން ނިވާ ނުވާ ވަރަށް އަންނައުނު ލާ އަންހެން ވެރިން މަދު ހެއްޔެވެ؟ ދެއްކުންތެރިކަން އިންތިހާއެވެ. ޣީބަ ބުނުން ޢާންމު ވެއްޖެއެވެ. އެއްޖިންސުންގުޅުން ހިންގައިގެން ހައްޔަރު ކުރެވޭ މީހުން މަދެއް ނޫނެވެ. އަދި މިކަން ސިއްރުގައި ކުރާ ކިތައް މީހުން އުޅޭނެ ހެއްޔެވެ؟ މިއަދު އެއްވެސް ކަމެއް ނޭނގުނަސް އެއްވެސް ކަމެއް ވަންހަނާ ނުވާނޭ ދުވަހެއް އެބަ އާދެއެވެ. އެ ދުވަހަށް ބިރުވެތިވެ ރައްކާތެރިވާށެވެ. ހަމަކަށަވަރުން ހުރިހާ ކަމެއް އެންމެ މޮޅަށް ދެނެވޮޑިގެންވަނީ الله ސުބުޙާނަހޫ ވަތަޢާލާ އެވެ.\nބޮޑެތި ޢަލާމާތްތައް ފެށިދާނެ ދުވަހެއް އަޅުގަނޑުމެން އެކަކަށްވެސް ނޭނގޭނެއެވެ. އެހެން ނަމަވެސް އެދުވަހުން އެންމެންވެސް އަވަސްވެ ގަންނާނީ ތައުބާވާށެވެ. އެދުވަހުގެ ބިރުވެރިކަން ހިތަށް ތަސައްވަރު ނުކުރެވޭހާ ބިރުވެރިއެވެ. މިއަދު މިދުނިޔޭގައި އަދުލު އިންސާފު ނެތްކަމުގައި ވީ ނަމަވެސް، އެދުވަހަކީ ހުރިހާ ކަމެއްވެސް އެންމެ އިންސާފުން ބެއްލެވޭނެ ދުވަހެވެ.\nއޭ މީސްތަކުންނެވެ. ދުނިޔޭގެ ނިމުން ގާތް ވެފައި ވާއިރު، ތިމާއަށް އުޅެވެނީ އެންމެ ރަނގަޅަށްތޯ ތިމާ އަމިއްލަ އަށް ނިކަން ވިސްނާލަބަލާށެވެ. މާދަމާ ވެސް ތިމާ މަރުވެދާނެއެވެ. ވަގުތު ފާއިތު ވުމުގެ ކުރިން ތިމާ ގެ ޢަމަލުތައް އިޞްލާޙު ކޮށް ހެޔޮ ޢަމަލު ކުރުން ގިނަ ކުރާށެވެ. ދުނިޔޭގައި އަޅުގަނޑުމެން މި ކުރިމަތިލަނީ އިމްތިޙާނަކާއެވެ. ވަގުތީ އުފާ ޙާޞިލު ކޮށްގެން ވާނެ އެއްވެސް ފައިދާއެއް ނެތެވެ. ދާއިމީ އުފަލަށް ޓަކައި ގަދައަޅައި މަސައްކަތް ކުރާށެވެ. ދުނިޔެ ނިމެނީ ކަން ދަންނާށެވެ. ހެޔޮ ޢަމަލު ކުރުން ގިނަ ކުރާށެވެ.\nއިސްލާމް ދީން ދުނިޔެ\nކީރިތި ރަސޫލާގެ ޙަދީޡް ތަކުންއެއްނޫންތޯ، އަދި އުޑުން ތަރިތައް ފަނޑުވުން ނޫންތޯ؟\nއެއްވެސް އެއާރޕޯޓެއް ނެތް ގައުމުތަކަކީ މިއީ!\nމި ޕްލެނެޓުގައި އިންސާނުން އާބާދު ކުރެވިދާނެ: ނާސާ\nހިތްދަތި ވިޔަސް ނަފުސު ޤަތުލު ކުރަން ނުވިސްނާށެވެ. އެއީ ބޮޑުވެގެންވާ ފާފައެކެވެ.\nމަގާމާއި ފައިސާއިން އަހަންނަށް އޮތީ ކޮން ފައިދާއެއް ހެއްޔެވެ؟ މިއަދު މަރުވިޔަސް އެއްލާލާނީ ވަޅުގަނޑެއްގެ ތެރެއަށެވެ.\nހަނިމާދޫ މަގު ހެދުމުގެ މަސައްކަތް އަންނަ އަހަރުގެ މެދު ތެރޭގައި ނިމޭނެ: އާޒިމް


Yazeedh aai Zareer ge magaamu gelley gothah Tax islaahu faaskoffi\nމީރާގެ ކޮމިޝަނާ ޖެނެރަލް އޮފް ޓެކްޒޭޝަން ޔަޒީދު (ވ) މުހައްމަދާއި ޑެޕިއުޓީ ކޮމިޝަނާ ޖެނެރަލް އޮފް ޓެކްޒޭޝަން ހަސަން ޒަރީރު (ކ)-- ފޮޓޯ: މީރާ\nޔަޒީދާއި ޒަރީރުގެ މަގާމު ގެއްލޭ ގޮތަށް އިސްލާހެއް ފާސްކޮށްފި\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ)ގެ ކޮމިޝަނާ ޖެނެރަލް އޮފް ޓެކްޒޭޝަން ޔަޒީދު މުހައްމަދާއި ޑެޕިއުޓީ ކޮމިޝަނާ ޖެނެރަލް އޮފް ޓެކްސޭޝަން ހަސަން ޒަރީރުގެ މަގާމުގެ ގެއްލޭ ގޮތަށް ޓެކްސް ނެގުމާ ބެހޭ އިދާރީ ގާނޫނަށް ހުށަހެޅި އިސްލާހު ރައްޔިތުންގެ މަޖިލީހުން ފާސްކޮށްފި އެވެ.\nޓެކްސް ނެގުމާ ބެހޭ އިދާރީ ގާނޫނަށް ސަރުކާރުގެ ފަރާތުން ހުޅުދޫ ދާއިރާގެ މެމްބަރު އިލްޔާސް ލަބީބު ހުށަހެޅި އިސްލާހު ފާސްކުރީ 59 މެމްބަރުންގެ ވޯޓުންނެވެ. ވަކި ކޮޅަކަށް ވޯޓު ނުދެއްވާ ތިން މެމްބަރަކު ތިއްބެވި އެވެ.


އަސްލު މައުޟޫއަށް ޖެހިލުމުގެ ކުރިން އެންމެ ފުރަތަމަ ފަށައިގަތުމަށް ގަސްދުކުރަނީ އުސްތާޛު ނުޢުމާން ޢަލީ ޙާން، ދަރުސެއްގައި ވަރަށް އަސަރާއިއެކު ވިދާޅުވެފައިވާ ޢިބާރާތްކޮަޅަކުންނެވެ. އަޑުއިވުނީއްސުރެ އެޢިބާރާތްކޮޅު އަޅުގަނޑުގެ ކަންފަތުގައި ގުގުމާފައި ހުރެއެވެ. އެ ޢިބާރާތްކޮޅަކީ “އަޅުގަނޑުގެ މައިންބަފައިންނާއި ޢާއިލާއާއި ތިމާގެމީހުންނާއި އަދި ކިޔަވައިދިން އެންމެހާ އެދުރުންނާއި ރައްޓެެހިންނާއިމެދު އަބަދުވެސް ހިތުގައިވާ ޝަކުވާއެއް ވެއެވެ. އެއީ އަޅުގަނޑަށް قرآن އުނގަންނައިދީ ދަސްކޮށްދިން ކަމުގައިވިޔަސް އެ قرآن ގައި އެވާ އެެއްޗެއް ރަނގަޅަށް ފަހުމްވުމަށްޓަކައި ޢަރަބިބަސް އުނގަންނައިދީފައި ނެތުމުގެ ޝަކުވާއެވެ.\nނުވަތަ އެކަމުގެ މުހިއްމުކަން އެއިން އެއްވެސް ފަރާތަކުން ޛިކުރު ކޮށްފައި ނެތުމުގެ ޝަކުވާއެވެ. މިޝަކުވާ ހިތުގައި އުފެދުނީ އަޅުގަނޑުގެ އަމިއްލަ މަސައްކަތުން ޢަރަބިބަސް ދަސްކޮށް قرآن ގެ އާޔަތްތައް مراجعة ކުރަންފެށުނު ފަހުން، އެއާޔަތްތަކުގައި މާތް الله ބަޔާންކުރައްވާފައިވާ އެއްޗަކާއި އޭގެ މާނަތަކުގެ ފުރިހަމަކަމާއި ފުންކަން ކުރިއަށްވުރެ ބޮޑަށް ފަހުމްވެ އޭގެ ފޮނިމީރުކަން އިޙްސާސް ކުރެވެން ފެށުނު ހިސާބުންނެވެ.”\nއުސްތާޛު ނުޢުމާން ޢަލީ ޙާންގެ މިޢިބާރާތްކޮޅަކީ ހަމައެކަނި އަޑުއަހާލާފައި ނުވަތަ ކިޔާލާފައި ދޫކޮށްލެވޭވަރަށްވުރެ އެއާއިމެދު ވިސްނާ ފިކުރު ހިންގަންޖެހޭވަރުގެ އޮއްޓަރުހުރި، ބުރަދަންހުރި ޢިބާރާތްކޮޅެކެވެ. އެހެންކަމުން އަޅުގަނޑާއިއެކު ކޮންމެވެސް ވަރަކަށް މިމައުޟޫއާއިމެދު ނުވަތަ މިސުވާލާއިމެދު އިހަށް ފިކުރު ހިންގާލަމާތޯއެވެ!\nقرآن ހަމައެކަނި ޢަރަބި ބަހުން ބާވައިލެއްވީ ކީއްވެ؟\nއަޅުގަނޑުގެ ހިތަށް އަރައެވެ. އިސްލާމްދީންއައީ އެންމެހާ މީސްތަކުންގެ މައްޗަށެވެ. އެހެންކަމުގައި ވިޔަސް، ދުނިޔޭގައި އިންސީންނާއި ޖިންނީން ވާހަކަ ދައްކައިއުޅޭ އެތައްސަތޭކަ ބަހުރުވައެއް އޮންނައިރު އަދި އެންމެން ވާހަކަ ދައްކައިއުޅޭ ބަހަކީ އެއްބަހަކަށް ނުވާއިރު، މި ދެވައްތަރުގެ މަޚްލޫޤުންގެ މައްޗަށް މިފަހު ޒަމާނުގައި އާއްމުކޮށް ބާވައިލެއްވި شريعة ކަމުގައިވާ ކީރިތި قرآن ހަމައެކަނި ޢަރަބި ބަހުން ބާވައިލައްވާފައިވަނީ ކީއްވެގެން ބާވައެވެ؟!\nޢަރަބިބަސް ނޭނގޭ މީހުންވެސް قرآن ކިޔަވަން ޖެހެނީ ދަސްކޮށްގެން ޢަރަބި ބަހުންނެވެ. ކޮންމެ ދުވަހަކު މަދުވެގެން5ފަހަރު ކުރަންޖެހޭ ނަމާދުގައި ކިޔާތަކެތިވެސް ހަމައެކަނި ކިޔުން ހުއްދަކުރައްވާފައި އޮންނަނީ ޢަރަބިބަހުންނެވެ. ނަމާދުގެ ތެރޭގައި دعاء އެއް ކުރާނަމަވެސް އެ دعاء އެއް ކުރަންޖެހެނީ ހަމަ ޢަރަބި ބަހުންނެވެ. ކޮންމެ ގޮތަކުން ނަމަވެސް މިކަންމިހެން އޮތަތީވެ، ހަމައެކަނި ޢަރަބި ބަހުން قرآن ކިޔަވާލާފައި ނުވަތަ ޢަރަބި ބަހުން ދުޢާކޮށްލާފައި، މާނަ ނޭނގުނަސް ހެވޭ.. ކުރާނީ ކީއްހޭ.. ހަމަގައިމުވެސް ثواب ލިބޭނޭ ކިޔާފައި، ދެއަތް ހަމަ އުރާލައިގެން ތިބުމުން އެކިޔޭ އެއްޗަކާއި ކުރެވޭ ދުޢާތަކުގެ ހަޤީޤީ މަޤްޞަދު ދެދުނިޔޭން ހަމަ ޙާސިލް ކުރެވިދާނެ ބާވައެވެ؟\nއަދި އެހެން ގޮތަކުން މިކަމާއި ވިސްނާލަމާތޯއެވެ. މިސާލަކަށް އެހެން ޤައުމެއްގައި ދިރިއުޅޭ، ތިބާ އެފަރާތެއްދެކެ ލޯބިވާ މީހަކު އެތައް ދުވަހެއް ފަހުން ތިބާއަށް ފޮނުވަނީ ސިޓީއެކެވެ. ތިބާޔަށް އެޑްރެސްކޮށްފައި އޮތުމުން ހަމަގައިމުވެސް އެއީ އެފަރާތުން ތިބާއާއި ޙިއްސާކުރަން ބޭނުންވާ ވާހަކަތަކެއް ހުރީއެވެ. އެހެންކަމުން އެސިޓީ ހަމަ އަތަށް އެރުމާއިއެކު ތިބާ އަވަސްވެގަތީ އެސިޓީގައި އޮތް އެއްޗެއް ވީހާވެސް އަވަހަކަށް ކިޔާލުމަށެވެ. އެކަމަކު އެސިޓީ ހުޅުވާފައި ކިޔަން ބަލާލިއިރު ލިޔެފައި ހުރިކަމަށްވީ އިނގިރޭސި ލެޓިން އަކުރުންނެވެ. އެއީ ތިބާ ނުވެސް ދަންނަ ބަހެކެވެ.\nދެން ތިބާ ކަންތައް ކުރާނީ ކިހިނަކުންތޯއެވެ؟ އިނގިރޭސި ލެޓިން އަކުރުން ލިޔެފައި އޮތުމުން ކިޔަން އެނގުނެއްކަމަކު މާނައެއް ދޭހައެއް ނުވިޔަސް ސިޓީ ކިޔާފައި އެއްލާލާނީ ހެއްޔެވެ؟ެ ނޫނީ އެސިޓީގައި އޮތް އެއްޗެއް ދެނެގަތުމަށް ހަމަ މަސައްކަތެއް ނުކޮށް ހުންނާނީ ހެއްޔެވެ؟ ހަމަގައިމުވެސް އެހެނެއް ނުވާނެއެވެ. އެއީ ތިބާ އެެންމެ ލޯބިވާ ފަރާތުން ހަމަ ތިބާއަށް އެޑްރެސް ކޮށްފައި ފޮނުވި ސިޓީއަކަށް ވުމުން އޭގައި ލިޔެފައި އޮތް އެއްޗެއް އެނގިއްޖެއުމަށް ދާންދެން ތިބާގެ ލޮލަށް ނިދިވެސް ނާންނާނެއެވެ. އޭގެ މާނަ ހޯދުމަށް އެބަސް ދަންނަ މީހަކު އަތުވޭތޯ ތިބާ ކެނޑިނޭޅި މަސައްކަތް ކުރާނެއެވެ. އެހެންވެސް ނުވިނަމަ މިފަދަ ޒަމާނެއްގައި ނަމަ އަމިއްލައަށް “ގޫގުލް ޓްރާންސްލޭޓަށ” ކަހަލަ އެއްޗެއް ބޭނުންކޮށްގެންވެސް އޭގައި ލިޔެފައި އޮތް އެއްޗެއް ދެނެގަތުމަށް މަސައްކަތް ކުރާނެއެވެ.\nތިބާއަށް މިވަރުވާއިރު، ތިބާ އެފަރާތެއްދެކެވެސް އިންތިހާއަށް ލޯބިވާ އަދި އީމާންވާކަމަށް ތިދަޢުވާކުރާ ތިބާގެ ވެރިރައްބު الله سبحانه وتعالى، ﻗﺮآن ފޮތެއް ތިބާއަށާއި މިފަހު ޒަމާނުގެ އެންމެހާ މީސްތަކުންގެ މައްޗަށް ބާވައިލައްވައި އަދި އެ ﻗﺮآن ގެ އެތައް ތަނެއްގައި ” يا أيها الذين آمنوا، އޭ އީމާންވެއްޖެ މީސްތަކުންނޭވެ!” އަދި ” يا أيها الناس، އޭ އެންމެހައި މީސްތަކުންނޭވެ!” މިފަދައިން وحى ގެ ޒަރީޢާއިން ގޮވާލައްވަމުން ނިދާ އިއްވަވަމުން ގެންދަވާއިރުވެސް، އެފޮތުގައި ތިބާގެ ވެރި ރައްބު ތިބާއާއި މުޚާތަބުކޮށް ދައްކަނީ ކޮންވާހަކައެއްތޯ ބަލާލުމުގެ އެދުމުގައި ތިބާގެ އުމުރުން މިހާދުވަސް ވޭތުވެގެން ދިޔައިރުވެސް ﻗﺮآن ގެ ތަރުޖަމާއެއް ނަމަވެސް ބަލާލެވުނީ ކިތައް ފަހަރުތޯއެވެ؟\nމިހިސާބުން މިކަމުގެ ސީރިއަސްކަން ކޮންމެވެސް ވަރަކަށް ވަޒަން ކުރެވިއްޖެ… އެހެންނުންތޯއެވެ! އެހެންކަމުން އަނެއްކާވެސް އެންމެ ފުރަތަމައަށް އުފެދުނު ސުވާލަށް ޖެހިލާނަމެވެ. ހަމައެކަނި ޢަރަބި ބަހުން ބާވައިލެއްވީ ކީއްވެބާވައެވެ؟!\nއާދެ! ހަމަ އެއްވެސް ޝައްކެއްވެސް ނެތެްގޮތެއްގައި މާތް الله އީ އެންމެ حكمه ވަންތަ ހުރިހާކަމެއް މޮޅަށް ދެނެވޮޑިގެންވާ އިލާހެވެ. ޙަޤީޤަތުގައި ޢަރަބި ބަހަކީ އެންމެ ދަސްކުރަން ފަސޭހަ ބަހެވެ. އެބަހެއްގައި قواعد ތަކާއި ހަމަތަކާއި ޢުސޫލުތައް އޭގެ އެންމެ ފުރިހަމަ ގޮތުގައި އެކުލެވިފައިވާ އެހެން އެއްވެސް ބަހެއް ޢަރަބި ބަސް ފިޔަވައި ނުވެއެވެ. ޢަރަބި ބަސް ފިޔަވައި އެހެން ބަހަކުން قرآن ބާވައިލެއްވިނަމަ، އެހެން ބަސްތަކަށް އެއާޔަތްތައް ތަރުޖަމާކޮށް ހެދުމުގައި މާނައިގެ ފުށުއެރުންތަކާއި ދޭހަވުމުގައި މައްސަލަތައް ކުރިމަތިވީސްކަން ޔަޤީނެވެ.\nއެކަމަކު ޢަރަބި ބަހުގައި މިދެންނެވި ޢުސޫލުތަކުގެ ވަރުގަދަކަމާއި ހަރުދަނާކަމުން ބުނާއެއްޗެއް ރަނގަޅަށް ދޭހަވެ، އެއާއިމެދު ވިސްނާފިކުރު ހިންގަން ފަސޭހަވެ އަދި ފަހުމްވާންޖެހޭ އެންމެ ރަނގަޅުގޮތުގައި ފަހުމްވުމުގެ އިތުރަށް ތަރުޖަމާކޮށް މާނަކުރުމުގައިވެސް އިންތިހާއަށް ފަސޭހަވެގެން ދެއެވެ. މިކަމަށް ބާރުލިބޭ ބައެއް އާޔަތްތައް قرآن ގައިވެސް ވެއެވެ.\n“ހަމަކަށަވަރުން، ތިމަންއިލާހު، އެ ފޮތް ބާވައިލެއްވީ، ﻋﺮب ބަހުންއޮތް ﻗﺮآن އެއް ކަމުގައެވެ. އެއީ ތިޔަބައިމީހުން ވިސްނައި ފިކުރު ކުރުމަށް ޓަކައެވެ.“ – ﺳﻮرة ﯾﻮﺳﻒ:2–\n“ފަހެ، ތިމަންއިލާހު، އެ ﻗﺮآن ކަލޭގެފާނުގެ ބަހުން (އެބަހީ ޢަރަބި ބަހުން) ފަސޭހަކޮށްދެއްވިކަން ކަށަވަރީ، އެއުރެން ހަނދުމަކުރުމަށް ޓަކައެވެ.“ – ﺳﻮرة اﻟﺪﺧﺎن: 58 –\nއަދިވެސް وحى ކުރެއްވިއެވެ. “ފަހެ، ހަމަކަށަވަރުން، ތިމަންއިލާހު، ކަލޭގެފާނުގެ ބަހުން (އެބަހީ ޢަރަބި ބަހުން) އެ ﻗﺮآن ފަސޭހަކޮށްދެއްވީ، ކަލޭގެފާނު އެ ފޮތުން ﺗﻘﻮى ވެރިންނަށް އުފާވެރިކަމުގެ ﺧﺒﺮ ދެއްވުމަށާއި، ދެކޮޅުވެރިވެގެންވާ މީހުންނަށް އެއިން إﻧﺬار ކުރެއްވުމަށްޓަކައެވެ.” – ﺳﻮرة ﻣﺮﯾﻢ: 97 –\n16 މޭ, 2019\n3 ޖަނަވަރީ, 2018\nޢަރަބި ބަހުގެ ލުއި ޤަވާޢިދު – 9\n11 ޑިސެންބަރު, 2017\nޢަރަބި ބަހުގައި ޢަދަދާއި، މަޢުދޫދު ލިޔާ ގޮތް


ކޮމަންޑޫ ދާއިރާގެ ކެނޑިޑޭޓުންގެ ބަހުސް މިމަހު 25ގައި\nޙުސައިން އަމީން 13 ޖެނުއަރީ 2022\nއަންނަ މަހުގެ ފަސް ވަނަ ދުވަހު ބޭއްވުމަށް ހަމަޖެހިފައިވާ ކޮމަންޑޫ ދާއިރާގެ ރައްޔިތުންގެ މަޖިލިސް އިބްތިޚާބުގެ ބަހުސް މިމަހު 25ވަނަ ދުވަހު ބޭއްވުމަށް ޕަބްލިކް ސަރވިސް މީޑިއާ (ޕީއެސްއެމް)އިން ނިންމައިފިއެވެ.\nކޮމަންޑޫ ދާއިރާގެ ގޮނޑި ހުސްވެ، ބައި އިލެކްޝަނެއް ބާއްވަނީ އެ ދާއިރާ ތަމްސީލުކުރެއްވި އެމްޑީޕީގެ މެމްބަރު ޙުސެއިން ވަހީދު އަވަހާރަވުމުންނެވެ. މިއިންތިޚާބުގައި އެމްޑީޕީގެ ފަރާތުން ވާދަކުރައްވަނީ މުޙައްމަދު ރާޝިދެވެ. އިދިކޮޅު ޕީޕީއެމްގެ ކެނޑިޑޭޓަކީ މޫސާ ފަތުހީ އާދާމެވެ. އެމްއެންޕީގެ ފަރާތުން ވާދަކުރައްވަނީ އަބްދުލް ހަންނާން އިދުރީސެވެ.\nމި ބަޙުސަކީ ކޮމަންޑޫ ދައިރާގެ މަޖިލިސް އިންތިޚާބުގައި، ވާދަކުރައްވާ ކެނޑިޑޭޓުން ތަޢާރަފްކޮށް، ދާއިރާ ތަރައްޤީކުރުމުގައި ކެނޑިޑޭޓުންގެ ވިސްނުުން ހުރިގޮތް އެ ދާއިރާއެއްގެ ރައްޔިތުންނާއި ޙިއްސާކުރުމަށް ފުރުޞަތު ދިނުމުގެގޮތުން ބާއްވާ ބަހުސެކެވެ.\nބަހުސް ބޭއްވުމަށް ހަމަޖެހިފައިވަނީ މިމަހުގެ 25ވަނަ ދުވަހުގެރޭ 21:00ގައެވެ. މިބަހުސް ޕީއެސްއެމް ނިއުސްއާއި ޓީވީއެމްއާއި ދިވެހިރާއްޖޭގެ އަޑުން ލައިވްކުރާގޮތަށް ވަނީ ހަމަޖެހިފައެވެ.\nކޮމަންޑޫ ދާއިރާގެ ގޮނޑީގެ ވާދަވެރިކަން ބޮޑުވެފައިވާއިރު ކުރިން އެ ދާއިރާ ތަމްސީލުކުރެއްވި ޙުސެއިން ވަހީދު އެ ގޮނޑި ކާމިޔާބުކުރެއްވީ 332 ވޯޓްގެ ތަފާތުންނެވެ. އެފަހަރު އޭނާއާއި ވާދަކުރީ ޕީއެންސީގެ ކެންޑިޑޭޓް އިބްރާހމް ރަޝީދެވެ.\nފެބްރުއަރީ މަހުގެ 5ވަނަދުވަހު އޮންނަ ބައި އިލެކްޝަންގައި6ވޯޓް ފޮއްޓެއް ބެހެއްޓުމަށް އިލެކްޝަންސް ކޮމިޝަނުން ވަނީ ނިންމާފައެވެ. މި ފޮށިތަކުގެ ތެރެއިން މާލޭގައި އުޅޭ އެދާއިރާގެ ރައްޔިތުން ވޯޓްލާން ޖެހޭ ފޮށި ހުންނާނީ އިންތިޚާބާބެހޭ މަރުކަޒު، ބާ ޖަމާލުއްދީނުގައެވެ.\nކޮމަންޑުއާއި ފޯކައިދޫ އަދި މަރޮށި ހިމެނޭ މި ދާއިރާގައި 3316 މީހުންނަށް ވޯޓްލުމުގެ ހައްޤު ލިބިގެންވެއެވެ.


އެމްޑީޕީގެ ޗެއާޕާސަންގެ މަގާމަށް ވާދަކުރައްވާ ފައްޔާޒުގެ ކެމްޕެއިން ލޯންޗު ކުރުން\nMDP ge chairperson ge magaamah vaadha kurahvvaa fayyaz ge campaign launch kurun\nއެމްޑީޕީގެ ޗެއާޕާސަންގެ މަގާމު ކާމިޔާބު ކުރެއްވި ފައްޔާޒު —\nއެމްޑީޕީގެ ޗެއާޕާސަންގެ މަގާމަށް ވާދަ ކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލްގެ ކެމްޕެއިން ލޯންޗު ކުރުމަށް ށ. މިލަންދޫ އަށް ވަޑައިގަތުން: ފައްޔާޒަށް އެރަށުން ވަނީ ވަރަށް ހޫނު މަރުހަބާއެއް ކިޔާފައި. ރާއްޖޭގެ އުތުރުގެ ރަށްތަކުގެ ތެރެއިން މިލަންދޫ އަކީ އެމްޑީޕީ އަށް ބޮޑު ތާއީދެއް އޮންނަ ރަށެއް: ފޮޓޯ / ފައްޔާޒު ކެމްޕެއިން ޓީމް\nއެމްޑީޕީގެ ޗެއާޕާސަންގެ މަގާމަށް ވާދަ ކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލްގެ ކެމްޕެއިން ލޯންޗު ކުރުމަށް ށ. މިލަންދޫ އަށް ވަޑައިގަތުން: ފައްޔާޒަށް އެރަށުން ވަނީ ވަރަށް ހޫނު މަރުހަބާއެއް ކިޔާފައި. ރާއްޖޭގެ އުތުރުގެ ރަށްތަކުގެ ތެރެއިން މިލަންދޫ އަކީ އެމްޑީޕީ އަށް ބޮޑު ތާއީދެއް އޮންނަ ރަށެއް. މި ދަތުރުގައި ފައްޔާޒުގެ އަރިހުގައި ރައްޔިތުން މަޖިލީހުގެ ގިނަ އަދަދެއްގެ މެންބަރުންނާއި އެޕާޓީގެ ގައުމީ މަޖިލީހުގެ ގިނަ އަދަދެއްގެ މެންބަރުން ބައިވެރިވެވަޑައިގެންނެވި: ފޮޓޯ / ފައްޔާޒު ކެމްޕެއިން ޓީމް\nއެމްޑީޕީގެ ޗެއާޕާސަންގެ މަގާމަށް ވާދަ ކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލްގެ ކެމްޕެއިން ލޯންޗު ކުރުމަށް ބޭއްވި ޖަލްސާގައި ފައްޔާޒު ވާހަކަދައްކަވަނީ: ފައްޔާޒުގެ ވާހަކަފުޅުގައި އެމްޑީޕީގެ ސްޕީޑު ދަށްވެއްޖެ ކަމަށާއި ކުރިން ފެނުނު އެމްޑީޕީ އަލުން ރުކުރުވާލަންޖެހޭ ކަމަށް ވަނީ ވިދާޅުވެފައި: ފޮޓޯ / ފައްޔާޒު ކެމްޕެއިން ޓީމް\nއެމްޑީޕީގެ ޗެއާޕާސަންގެ މަގާމަށް ވާދަ ކުރައްވާ އިކޮނޮމިކް މިނިސްޓަރު ފައްޔާޒު އިސްމާއީލްގެ ކެމްޕެއިން ލޯންޗު ކުރުމަށް ށ. މިލަންދޫ އަށް ވަޑައިގަތުން: ފައްޔާޒަށް އެރަށުން ވަނީ ވަރަށް ހޫނު މަރުހަބާއެއް ކިޔާފައި. މި ދަތުރުގައި ފައްޔާޒުގެ އަރިހުގައި ރައްޔިތުން މަޖިލީހުގެ ގިނަ އަދަދެއްގެ މެންބަރުންނާއި އެޕާޓީގެ ގައުމީ މަޖިލީހުގެ ގިނަ އަދަދެއްގެ މެންބަރުން ބައިވެރިވެވަޑައިގެންނެވި: ފޮޓޯ / ފައްޔާޒު ކެމްޕެއިން ޓީމް


Airport cargo jetty ge massahkaiy fashaifi | Mihaaru\nއެމްއޭސީއެލްއިން ކާގޯ ޖެޓީ ތަރައްގީ ކުރާ ސަރަހައްދު\nއެއާޕޯޓް ކާގޯ ޖެޓީގެ މަސައްކަތް ފަށައިފި\n09 އޯގަސްޓް 2020 - 22:41 1 comment\nވެލާނާ އިންޓަނޭޝަނަލް އެއާޕޯޓް ކާގޯ ޖެޓީގެ މަސައްކަތް ފަށައިފި އެވެ.\nކާގޯ ޓާމިނަލް ސަރަހައްދުގައި ހަދާ ބަނދަރުގެ ޖެޓީ ހިޔާކޮށް، ބަރު އެއްޗެހި އުފުލުމަށްޓަކައި ހަތް ކްރޭން އިންސްޓޯލް ކުރާނެ އެވެ. މިއާ އެކު މުދާ އުފުލުމަށްޓަކައި ފަސޭހަކަމާ އެކު އެ ސަރަހައްދަށް އުޅަނދުފަހަރަށް ގާތް ކުރެވޭނެ އެވެ.\nކާގޯ ރައްކާކުރާ އާ ޓާމިނަލްގެ ބޮޑުބައި މަސައްކަތް ވަނީ ނިންމައިފަ އެވެ. މި ކާގޯ ޓާމިނަލްގައި އެކްސްޕޯޓް ޓާމިނަލަކާއި އިމްޕޯޓް ޓާމިނަލެއްގެ އިތުރުން ޕެރިޝަބަލް ސާމާނު ބެހެއްޓުމަށް ހާއްސަ ބައެއް ހުންނާނެ އެވެ. ގާތްގަނޑަކަށް 11،000 އަކަ މީޓަރުގެ އާ ކާގޯ ޓާމިނަލަކީ، މިހާރު އެއާޕޯޓުގައި ހުރި ކާގޯ ޓާމިނަލަށް ވުރެ ތިން ގުނަ ބޮޑު ތަނެކެެވެ.\nކާގޯ ޓާމިނަލްގެ މަސައްކަތް އަންނަ އަހަރު ކުރީކޮޅު ނިމޭނެ ކަމަށް އެމްއޭސީއެލުން ބުނެ އެވެ.\nއެއާޕޯޓް ތަރައްގީ ކުރުމުގެ ބިޔަ ޕްރޮޖެކްޓް ފެށީ ކުރީގެ ރައީސް އަބްދުﷲ ޔާމީންގެ ސަރުކާރުންނެވެ. މި ޕްރޮޖެކްޓަށް 800 މިލިއަން ޑޮލަރު ނުވަތަ 12 ބިލިއަން ރުފިޔާ ހަރަދުވާނެ އެވެ. އެއާޕޯޓު ތަރައްގީ ކުރުމުގެ މަސައްކަތް ކުރަނީ ސައުދީގެ ބިންލާދިން ކުންފުންޏާ ހަވާލުކޮށްގެންނެވެ.\nProject Update: New Cargo Complex Harbour @VelanaAirport\nWorks progressing at the alongside Jetty area to facilitate cargo vessels.\nThe jetty will be equipped with all necessary amenities including\ndedicated cranes to load & unload Air Cargo safely. pic.twitter.com/oyfxHtGZtn\nމި ޕްރޮޖެކްޓްގެ ދަށުން އިންޓަނޭޝަނަލް ޕެސެންޖާ ޓާމިނަލް އާއި ފިއުލް ފާމެއް ވެސް ތަރައްގީ ކުރާނެ އެވެ. މި މަސައްކަތްތައް ވެސް އަންނަނީ ކުރަމުންނެވެ.\nއިތުރު ލިޔުންތައް މާލޭ އިންޓަނޭޝަނަލް އެއާޕޯޓް ވެލާނާ އިންޓަނޭޝަނަލް އެއާޕޯޓް


މަޖިއްޓޭ ސިންގަޕޫރުގެ ވެޓަރަންސް ޓީމަކާ ދެކޮޅަށް ހެޓްރިކް ހަދައިފި\nމޯލްޑިވްސް ސޮކް މޭޓްސް އިން އިންތިޒާމުކޮށްގެން ގަލޮޅު ދަނޑުގައި އިއްޔެ ހަވީރު ސިންގަޕޫރުގެ ވެޓެރަންސް ޓީމަކާ ދެކޮޅަށް ކުޅުނު މެޗުގައި އޭދަފުށީގެ ފުޓްބޯޅަ ލެޖެންޑް އަބްދުލްމަޖީދު އިބްރާހީމް (މަޖިއްޓޭ) ހެޓްރިކް ހަދައިފި އެވެ.\nރަހްމަތްތެރިކަމުގެ މި މެޗުގައި ސޮކަ މޭޓްސް އިން އިއްޔެ ކުޅުނީ ސިންގަޕޫރުގެ އީސްޓް ޑްރެގަންސްއާ ދެކޮޅަށެވެ. މި މެޗުން ރާއްޖޭގެ ވެޓެރަންސް ޓީމު މޮޅުވީ 7-1 އިންނެވެ.\n35 އަހަރުން މަތީގެ ކުޅުންތެރިން ބައިވެރިވި މި މެޗުގައި ވާދަކުރި އީސްޓް ޑްރެގަންސް ޓީމަކީ ސިންގަޕޫރުގައި ހުންނަ ޔުނައިޓެޑް ވޯލްޑް ކޮލެޖު އޮފް ސައުތު އީސްޓް އޭޝިއާގެ މުވައްޒަފުންގެ ޓީމެކެވެ. އެ ޓީމުގައި ހިމެނެނީ އެ ކޮލެޖުގެ ޓީޗަރުންނާއި މުވައްޒަފުންނެވެ. އެކަމަކު އެ ޓީމުގައި ސިންގަޕޫރުގެ ކުޅުންތެރިއަކު ނުހިމެނެއެވެ.\nމަޖިއްޓޭގެ އިތުރުން އެމްއެސް މޭޓްސްއަށް ދެން ލަނޑުތައް ކާމިޔާބުކޮށްދިނީ އައްސަދު އަބްދުލް ގަނީ އާއި ވާހިދު މުހައްމަދު އާއި މުހައްމަދު އިބްރާހީމްގެ އިތުރުން ޑިފެންޑަރު މުހައްމަދު ޖަމީލް (ޖަމްބެ) އެވެ. މަޖިއްޓޭއާ އެކު މި މެޗުގައި އޭދަފުއްޓަށް ނިސްބަތްވާ ހަތަރު ކުޅުންތެރިއަކު ވަނީ ކުޅެފަ އެވެ. އެއީ ކުރިން އެއް ވަނަ ޑިވިޝަނުގައި މޮޅު ކުޅުމެއް ދެއްކި ނާފިއު މުހައްމަދު ހާމިދު އާއި ޖަމްބޭގެ އިތުރުން ރޯދަ މަހު ބޭއްވި ވެޓެރަންސް ފުޓްބޯޅަ މުބާރާތުގައި ދިވެހި ސިފައިންގެ ކްލަބަށް މޮޅު ކުޅުމެއް ދެއްކި ޑިފެންޑަރު މުހައްމަދު ވާސިފް އެވެ.\nރޯދަމަހު ބޭއްވި ވެޓެރަންސް މުބާރާތުގައި އޭދަފުށީގެ ވެޓެރަންސް ފުޓްބޯލް ކްލަބް ވަނީ މި އަހަރު ފުރަތަމަ ފަހަރަށް ބައިވެރިވެފަ އެވެ. އެ މުބާރާތުން އޭދަފުށި ކެޓީ ސިފައިންގެ ކްލަބާ ދެކޮޅަށް ކުޅުނު ޕްލޭ އޮފް މެޗުގައި ޕެނަލްޓީ ޖަހައިގެން ބަލިވުމުންނެވެ.


25 އޭޕްރިލް 2021 | އާދީއްތަ 12:16\nއިރު އޮއްސުނު ވަގުތު އުޑުމަތި\nމިއީ ރޯދަމަހާއި ގުޅިގެން ބައެއް މީހުން ފޮނުވާފައިވާ ސުވާލުތަކު ތެރެއިން ބައެއް ސުވާލުތަކުގެ ޖަވާބެވެ. ސުވާލުތައް ފޮނުވާ މިންވަރަކުން ތިބޭފުޅުންނާއި ހަމަ އަށް ގެނެސްދޭނަމެއެވެ. މިއީ ތިންވަނަ ބައެވެ.\nމީހަކު ނަދުރެއް ބުނެފައި އޮތްވާ އަދާނުކުރެވެނީސް އޭނާ ނިޔާވެއްޖެނަމަ، ދެންހަދާނީ ކިހެނެއްތޯ؟\nއިމާމު ބުޚާރި ރިވާކުރަށްވާފައި ވެއެވެ. އެއްދުވަހަކު އަންހެނަކު އައިސް ކީރިތި ރަސޫލާގެ އަރިހުގައި ދެންނެވިއެވެ. ﷲގެ ރަސޫލާއެވެ! އަޅުގަނޑުގެ މަންމަ ވަނީ ޙައްޖުވުމަށް ނަދުރެއް ބުނެފައެވެ. ޙައްޖު ވުމުގެ ކުރިން މަންމަ ނިޔާވެއްޖެއެވެ. މަންމަގެ ބަދަލުގައި ތިމަންނައަށް ޙައްޖުވެވިދާނެތޯއެވެ؟ ކީރިތި ރަސޫލާ ޙަދީޘު ކުރެއްވިއެވެ. އާނއެކެވެ. ތިޔައީ ދަރަންޏެކެވެ. ﷲއަށްޓަކައި އޮންނަ ދަރަނި އަދާކުރުން މާއައުލާކަން ބޮޑެވެ. މިއެވެ. ހަމަ މިމޭރުވުން ރޯދަ ހިފުމާ ބެހޭގޮތުން ވެސް މިފަދައިން މީހަކު ސުވާލު ދެންނެވުމުން ކީރިތި ރަސޫލާ ޙަދީޘު ކުރައްވާފައިވަނީ އެމީހާގެ ބަދަލުގައި ރޯދަ ހިފޭނޭ ކަމަށެވެ. މިޙަދީޘަކީވެސް އިމާމު ބުޚާރީގެ ރިވާކުރެއްވި ޙަދީޘެކެވެ.\nރޯދަމަސް އައިރު މިދިޔަ ރޯދަމަހުގެ ބައެއް ރޯދަތައް އެކިއެކި ސަބަބު ތަކާހުރެ ނުހިފި ހުރުމުން ދެން ކަންކުރާނެ ގޮތަކީ ކޮބައިތޯ؟\nއެއް ރޯދަ މަސް އަންނައިރު އަނެއް ރޯދަ މަހުން ރޯދަަތަކެއް ނުހިފި ހުރެފައި، އެރޯދަތައް ނުހިފި ހުރީ ޝަރުޢީ ޢުޒުރަކާ ލައިގެން ކަމަށްވާނަަަ ރޯދަ ފަސްކޮށްލާނީއެވެ. އެކަމަކު ޝަރުޢީ އުޒުރެއްނެތި ނުހިފި އޮތްކަމުގައި ވާނަމަ މިރޯދަމަސް އައުމުގެ ކުރިން ކޮންމެ ރޯދައަކަށް މުއްދު (ފިދުޔަ) ދޭންޖެހޭނެއެވެ. މުއްދަކީ އާދައިގެ މީހަކަށް އެއްފަަހަރު ކެވޭ މިންވަރުގެ ފައިސާއެވެ.\nބަލި ޙާލަތު ހުރިގޮތުން ރޯދަ ނުހިފޭ މީހާ ޢަމަލުކުރަން ޖެހޭގޮތަކީ ކޮބާ؟\nބަލި ޙާލު ހުރިގޮތުން އަބަދަށް ރޯދަ ނުހިފޭނެ މީހާއަށް އޮންނަގޮތަކީ ރޯދައަކަށް މިސްކީނަކަށް ކާންދިނުމެވެ. އެއީ އާދައިގެ މީހަކަށް އެއްފަަހަރު ކެވޭ މިންވަރުގެ ފައިސާއެވެ.\nރޯދައަށް ހާރުކައިގެން ނިދާފައި އޮތްމީހަކު ނިދާފައި އޮތްވާ ޖުނުބުވެރިވެއްޖެނަމަ ކަންކުރާނީ ކިހިނަކުންތޯއެވެ؟\nހާރުވަގުތު ހާރުކައިގެންހުރި މީހަކު ނިދާކަށް ނުޖެހެއެވެ. އެެހެންނަމަވެސް ނިދާފައި އޮތްވައި ޖުނުބުވެރި ވުމަކީ މައްސަަލައެއްނޫނެެވެ. ނަމަވެސް ފަތިސް ނަމާދު ކުރަންޖެހޭތީ އަވަހަށް ހިނަައިގަންނާނީއެވެ.\nރޯދަ ގެއްލޭނީ ކޮންކޮން ކަަމަކުންތޯ؟\nރޯދަ ގެއްލޭނީ ތިމާގެ އިޚްތިޔާރުގައި ފަޖުރުލީއްސުރެން ފެށިގެން އިރުއޮއްސުމާ ދެމެދު، ދަނެގެން ކެއުމުންނެވެ. ނުވަަތަ ބުއިމުންނެވެ. ނުވަތަ ޖިމާއުވުމުންނެވެ. ނުވަތަ އަމިއްލަ އިޚްތިޔާރުގައި އެދުން ފުއްދުމުންނެެވެ. ނުވަތަ ގަދަކަމުން ހޮޑުލުމެވެ.


Mask ge credit negumun Gwyneth Paltrow ah joke jahanee | Mihaaru\nލައިފްސްޓައިލް / ފޭސް މާސްކް\nފޭސް މާސްކް އެޅުން ޓްރެންޑަކަށް ހެދުމުގެ ކްރެޑިޓް ނެގުމުން ބަތަލާ ވިނިތު ޕަލްޓްރޯ އަށް ޖޯކްޖަހަނީ\n23 ފެބުރުއަރީ 2021 - 07:31\nކޮވިޑް-19 އިން ރައްކާތެރިކަން ހޯދަން މިހާރު ފޭސް މާސްކް އަޅަން މަޖުބޫރުވުމުގެ މާ ކުރިން އެކަން ޓްރެންޑަކަށް ހެދި މީހަކީ ތިމަންނާ ކަމަށް ބުނެ ހޮލީވުޑްގެ ބަތަލާ ނިވިތު ޕާލްޓްރޯ އެކަމުގެ ކްރެޑިޓް އަމިއްލަ އަށް ނަގާފައިވާތީ ސޯޝަލް މީޑިއާގައި އޭނާ އަށް ފާޑުކިޔައި ޖޯކްޖަހަން ފަށައިފި އެވެ.\nމިދިޔަ އަހަރުގެ ފެބްރުއަރީ މަހުގެ ފަހުކޮޅު އެމެރިކާ އިން ފްރާންސަށް ކުރި ދަތުރެއްގެ މަތީގައި މާސްކް އަޅައިގެން ނަގާފައިވާ ފޮޓޯއެއް އިންސްޓަގްރާމްގައި ހިއްސާކޮށް، އޭނާ 2011 ކުޅުނު ފިލްމު "ކޮންޓޭޖަން" ގައި ދައްކުވައިދޭ ފަދަ ހާދިސާއަކުން ރައްކާތެރިކަން ހޯދަން އެދިފަ އެވެ.\n"ރައްކާތެރިވޭ. އަތްޖޯޑުކޮށްގެން ސަލާންނުކުރާތި. އަދި ގިނަގިނައިން އަތްދޮވޭ،" މާސްކް އަޅައިގެން ނަގާފައިވާ ފޮޓޯގެ ކެޕްޝަނުގައި ޕަލްޓްރޯ ލިޔެފައިވެ އެވެ.\nއޭނާ އިޝާރާތްކުރި ފިލްމު "ކޮންޓޭޖަން" އަކީ ވިޔަފާރި ދަތުރަކަށް ހޮންކޮންގަށް ދަތުރުކޮށްފައި އެނބުރި އެމެރިކާ އަށް ދާ މީހެއްގެ ފަރާތުން ފެތުރޭ ނުރައްކާތެރި ވައިރަހެއްގެ ސަބަބުން ކުރިމަތިވާ ވަރަށް ހިތްދަތި ހާދިސާތަކެއް ދައްކުވައި ދިން ފިލްމެކެވެ. ސްޓީވެން ސޮޑަބާގް ޑައިރެކްޓްކުރި ފިލްމުގެ ކާސްޓްގައި ޕާލްޓްރޯލްގެ އިތުރުން ކޭޓް ވިންސްލެޓާއި މެޓް ޑޭމަން އަދި ޖޫޑް ލޯ ފަދަ މަޝްހޫރު ތަރިން ހިމެނެ އެވެ.\nJust learned Gwyneth started the “culture” of wearing masks duringapandemic. Big if true. https://t.co/Gfa6uO0yFa\n— Feminist Killjoy *ACAB* (@JoyfulPocket) February 21, 2021\nނިއު ޔޯކް ޓައިމްސް އަށް ދިން އިންޓަވިއުއެއްގައި ޕާލްޓްރޯ، 48، ބުނީ އޭނާ އަކީ އަބަދު ވެސް ބަލިތަކުން ރައްކާތެރިވުމަށް ފިޔަވަޅުތައް އަޅަން ވަރަށް އިސްކަންދޭ މީހެއް ކަމަށެވެ. އެގޮތުން މާސްކް އަޅައިގެން ނަގާފައިވާ ފޮޓޯ އަކީ އޭގެ ހެއްކެއް ކަމަށް ބުންޏެވެ.\n"މިހާރު މިއޮތް ޕެންޑަމިކް ކޮންޓްރޯލުން ނައްޓައިގެން ދިއުމުގެ މާ ކުރިން ވެސް އަހަރެން މާސްކް އަޅަން ފަށައިފިން. ރައްކާތެރިކަމުގެ އެފަދަ ފިޔަވަޅުތަކަކީ އަބަދު ވެސް އަހަރެންގެ ލައިފާ ގުޅިފައި ހުންނަ އާންމު އާދަތައް،" ކާމިޔާބު އެތައް ފިލްމެއް ކުޅެފައިވާ ބަތަލާ ބުންޏެވެ.\nއޭނާ ބުނީ ފޭސް މާސްކް އެޅުން އެހާ އާންމު ނޫން ދުވަސްވަރެއްގައި މާސްކް އަޅަން ފެށުމުން ބައެއް މީހުން އެކަމަށް ޖޯކް ވެސް ޖެހި ކަމަށެވެ.\ni’m crying whatalegend https://t.co/1bT5mKGdWE\n— tabitha (@filmmaddens) February 21, 2021\n"ބައެއް މީހުން އަހަރެން ފެނުނީމަ ބުނޭ މިއީ ކޮން ވައްތަރަކަށް އުޅޭ މީހެއްހޭ؟ މޮޔައެކޭ. އެކަމަކު މިހާރު ދުނިޔޭގެ ހާލަތު އޮތް ގޮތް ނިކަން ބަލާބަލަ. މާސްކު މިހާރު ކޮންމެހެން ވެސް އަޅަން މަޖުބޫރުވެފައި މިއޮތީ،" ދެ ކުދިންގެ މަންމަ ބުންޏެވެ. "އަހަރެމެންގެ ކަލްޗާއަކަށް މިހާރު މާސްކްވެފައި މިއޮތީ."\nIt’s true. I just heard about covid, like,aweek ago but I’ve been wearingamask forayear because of Gwyneth https://t.co/5b8OgLqOHf\n— Caitlin (@saxetniniltiac) February 21, 2021\nއެ ވާހަކަތަކާ އެކު މާސްކް ޓްރެންޑަކަށް ހެދުމުގެ ކްރެޑިޓް އަމިއްލަ ނެގުމުން ޓްވިޓާގައި ޕާލްޓްރޯ އަށް ފާޑުކީ ބައެއް މީހުން ބުނީ ކަންދައްކަން އުޅުނަސް ތިއީ ބޮޑުވަރު ކަމަށެވެ. ބައެއް މީހުން އެކަމަށް ޖޯކް ޖަހައި މިއީ ވަރުގަދަ ލެޖެންޑެކޭ ވެސް ބުނެފައިވެ އެވެ.\n"ހެޔޮނުވާނެ. ނިކަން މައިތިރިވެގެން ހުރެބަލަ." މީހެއްގެ ޓްވީޓެއްގައިވެ އެވެ.\nމާސްކް އެޅުމާއި ގިނަގިނައިން އަތްދޮވުން/ސެނިޓައިޒާ ބޭނުންކުރުމާއި ގައިދުރުކަން ބެހެއްޓުމަކީ ކޮވިޑް-19 އިން ރައްކާތެރިކަން ސިއްހީ ދާއިރާ އިން އެންމެ ބޮޑަށް ދޭ ތިން އިރުޝާދެވެ. އަދި މިއީ ދުނިޔޭގެ ހުރިހާ ހިސާބެއްގައި ވެސް މިހާރު "ނިއު ނޯމަލް" ގެ އާންމު އާދަތަކެވެ.\nހަމަމިއާ އެކު މާސްކްގެ ވިޔަފާރި އަކީ މިހާރު ވަރަށް ހިނގާ ވިޔަފާރިއެކެވެ. ފެޝަނުގެ ބަޔަކަށް ވެސް ނިކަން ވެފައިވާ އިރު، އެކި ޑިޒައިންތަކަށް މާސްކް ނެރުމާއި ރައްކާތެރިކަމަށް ވަރަށް ބޮޑަށް އިސްކަންދީގެން ފެހުގެ ޓެކްނޮލޮޖީތަކަށް މާސްކް ނެރުމަކީ ވެސް މިހާރު ވަރަށް ބޮޑަށް ވައިގައި ހިފާފައި އޮތް ކަމެކެވެ.\nހޮލީވުޑް ފޭސް މާސްކް ފެޝަން ސަލާމަތީ ފިޔަވަޅުތައް ސިއްހަތާއި ރައްކާތެރިކަން


Eheege mauloomaathu haamakuraa mahsala beyrukohlaifi\nރާއްޖެއަށް ލިބިފައިވާ އެހީއާއި ލޯނުތަކުގެ ތަފްސީލު ސަރުކާރުން ހާމަކުރުމަށް ގަވާލައި، ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހްމަދު ޝިޔާމް ހުށަހެޅި މައްސަލަ މަޖިލީހުން މިއަދު ބޭރުކޮށްލައިފި އެވެ.\nއިދިކޮޅު ޕީޕީއެމްގެ ނައިބު ރައީސްކަން ވެސް ކުރައްވާ ޝިޔާމް ހުށަހެޅުއްވި މައްސަލާގައި ވިދާޅުވެފައިވަނީ، ކޮވިޑް-19 އާ ގުޅިގެން ބޭރުން އެހީ އާއި ލޯނުގެ ނަމުގައި ސަރުކާރަށް އެތަކެއް ބިލިއަން ރުފިޔާއެއް ލިބިފައިވީ ނަމަވެސް، އެކަމުގެ އެއްވެސް މަންފާއެއް ރައްޔިތުންނަށް ކުރަމުން ނުދާ ކަމަށެވެ.\nއެހެން ކަމުން، އެ މައްސަލާގައި ގޮވާލާފައިވަނީ، ސަރުކާރަށް ލިބިފައިވާ ހުރިހާ ލޯނުތަކާއި އެހީތަކުގެ މައުލޫމާތާއި، އެ ފައިސާގެ ބޭނުން ކުރެވެމުންދާ ގޮތުގެ ހުރިހާ ތަފްސީލެއް ވީހާ ވެސް އަވަހަކަށް ހާމަ ކުރުމަށެވެ.\nނަމަވެސް، މިއަދު އެ މައްސަލަ ވޯޓަށް އެހި އިރު ވޯޓުގައި ބައިވެރިވެވަޑައިގެންނެވި 23 މެންބަރުންގެ ތެރެއިން، 13 މެންބަރަކު ވޯޓު ދެއްވާފައިވަނީ އެ މައްސަލަ ބަލައިނުގަތުމަށެވެ.\nއެހެން ކަމުން އެ މައްސަލަ ފާސް ނުވި ކަމަށް ރިޔާސަތުން ވަނީ އިއުލާނުކޮށްފަ އެވެ.\nޕީޕީއެމް ރައްޔިތުންގެ މަޖިލިސް އިގްތިސޯދު + ޕީޕަލްސް ނޭޝަނަލް ކޮންގްރެސް - ޕީއެންސީ އަހުމަދު ޝިޔާމް ބޭރުގެ އެހީ ކޮވިޑް-19 އެކޮންމިކް ރިލީފް ޕެކެޖް\nބީއެމްއެލަށް ސަރުކާރުން ޕްރެޝަރުކުރާކަމުގެ ތުހުމަތު


މައިމީހާ، ދަރިފުޅަށް ކުރާ ރަހުމަށް ވުރެ ބޮޑަށް، ﷲތަޢާލާ، އަޅުތަކުންގެ މައްޗަށް ރަހުމްވެ ވޮޑިގަންނަވާ: ހުތުބާ – Dhen.mv\nޢާލިމް އަބްދުއްލަތީފް May 28, 2021 - 1:03 pm\nއަޅުގަނޑުމެން އެންމެންނަކީ ވެސް މުސްލިމުންނެވެ. އަޅުގަނޑުމެން އަޅުކަން ކުރަނީ ﷲ ތަޢާލާގެ ހަޒްރަތަށެވެ. ކަންކަމުގައި މަދަދަށް އެދެނީ އެކަލާނގެ ހަޒްރަތުންނެވެ. އެކަލާނގެ އިރާދަފުޅާ ލައިގެން މެނުވީ އެއްވެސް ކަމެއް ނުވާނެ ކަން އަޅުގަނޑުމެން ގަބޫލު ކުރަމެވެ. އަދި ޝަރީކު ކުރުމަކީ ބޮޑުވެގެންވާ ފާފައެއް ކަން އަޅުގަނޑުމެން ދަންނަމުއެވެ. މިއަދުގެ ހުކުރު ޚުތުބާގައި އަލިއަޅުވާލައިފައިވާ މައުޟޫއު އަކީ "ހައްޤު ގޮތުގައި ﷲއަށް ވަކީލު ކުރުން" މިއެވެ.\nވަކީލުކުރުން ހައްޤު ގޮތުގައި ﷲ ސުބްހާނަހޫ ވަތަޢާލާއަށް ވަކީލު ކުރުމަކީ މުއުމިން އަޅުތަކުންގެ މަތިވެރި ސިފައެއް ކަމުގައި ހުތުބާގައި ބުނެފައިވެއެވެ. އަދި އެއީ ޔަގީންކަމުގެ އެންމެ މަތީ ދަރަޖަ ކަމަށާއި ކުއްތަންވެގެންވާ މީހުންގެ މަތިވެރި ޝަރަފެއް ކަމަށް ވެސް ހުތުބާގައި ބުނެފައިވެއެވެ.\nހުތުބާގައި އިތުރަށް ބުނެފައި ވަނީ މުއުމިނުންނަކީ އެއްވެސް ހާލެއްގައި މާތްﷲއަށް ޝަރީކު ކުރާނޭ ބައެއް ނޫން ކަމަށެވެ. އަދި އެހެން ފަރާތްތަކުން މަދަދަށް އެދޭނޭ ބައެއް ވެސް ނޫން ކަމަށެވެ.\nމީގެ އިތުރުން ހައްޤު ގޮތުގައި މާތްﷲއަށް ވަކީލުކުރާ މީހަކު ރަމަލުޖެހުމާއި، ފާލު ބެލުމާއި، އަތް ބެލުމާއި ތަވީދު އެޅުން ފަދަ ޝިރުކުގެ އަމަލުތަކުން އެއްކިބާ ވާނެ ކަމުގައި ވެސް ޚުތުބާގައި ފާހަގަ ކޮށްފައިވެއެވެ. އަދި ﷲ ތަޢާލާ މިންވަރު ކުރެއްވި ކަމެއް ފިޔަވައި ނުވާނޭ ކަން ހިތުގެ އަޑިން ގަބޫލު ކުރާނޭ ކަމަށް ވެސް ހުތުބާގައިވެއެވެ.\n"އަޅުގަނޑުމެންގެ މައްޗަށް ވާޖިބުވެގެންވަނީ އަޅުގަނޑުމެންގެ ދިރިއުޅުމުގެ ހުރިހާ ކަމެއްގައި ވެސް ސަބަބުތަކުގައި ހިފައިގެން، ﷲ ސުބުހާނަހޫ ވަތަޢާލާއަށް ބަރޯސާ ވުމެވެ. މިއަދު އަޅުގަނޑުމެންނަށް މެދުވެރިފައިވާ ކޮވިޑް-19ގެ ހާލަތުން އަރައިގަނެވެން އޮތީ، ކަމާބެހޭ ފަރާތްތަކުން އަންގާ އެންގުންތަކަށް އިހްތިރާމް ކޮށްގެންނެވެ. އަތްދޮވުމާއި ގައިދުރުކަން ބެހެއްޓުމާއި ތަންތަނަށް އެއްވެ ނޫޅުމާއި މާސްކު އެޅުން ފަދަ އިރުޝާދު ތަކަށް އަމަލު ކުރުމާއެކު ﷲއަށް ވަކީލު ކޮށްގެންނެވެ." ޚުތުބާގައި އިތުރަށް ބުނެފައިވެއެވެ.\nހުތުބާގައި އިތުރަށް ބުނެފައި ވަނީ ﷲއީ އަޅުތަކުންނަށް އިންތިހާ ދަރަޖައަށް ރަހުމުކުރައްވާ ރަސްކަލާނގެ ކަމަށެވެ. އިންސާނައަށް ﷲ ދެއްވާފައިވާ ނިއުމަތްތަކުގެ ގިނަކަމާއި، ސިއްރާއި ފައުޅުގައި އޭނާއަށް ލައްވާ ރަހުމަތުގެ ބޮޑުކަމުން، އެކަން ބަލައި ހިސާބު ކުރުމަކީ އިންސާނައަށް ކުޅަދާނަ ކަމެއް ނޫން ކަމަށެވެ.\n"މައިމީހާ، އޭނަގެ ތުއްތު ދަރިފުޅަށް ރަހުމުކުރާވަރަށް ވުރެ މާ ބޮޑަށް ﷲ ތަޢާލާ އެކަލާނގެ އަޅުތަކުންނަށް އޯގާތެރިވެ ވޮޑިގަންނަވައެވެ. މި ދުނިޔޭގައި ﷲގެ ރަހުމަތްފުޅު ވަނީ އެންމެހައި އަޅުތަކުންގެ މައްޗަށް އާއްމުވެ ޝާމިލު ވެގްނެނެވެ. އުޑުތަކާއި ބިމުގައި ވާހާ އެއްޗެއް ﷲ އުފައްދަވާފައިވަނީ އެ ތަކެތިން އިންސާނުން ފައިދާ ލިބިގަތުމަށް ޓަކައެވެ." ހުތުބާގައި އިތުރަށް ބުނެފައިވެއެވެ.


Zuvaanun ge baiverivun ithuru koh RAM ge harakaaithah alun fashany\nޒުވާނުންގެ ބައިވެރިވުން އިތުރުކޮށް ރެމްގެ ހަރަކާތްތައް އަލުން ފަށަނީ\n28 ޖުލައި 2020 - 16:08:45\nޒުވާނުންގެ ބައިވެރިވުން އިތުރުކޮށް ރެސްޓޯރަންޓް އެސޯސިއޭޝަން އޮފް މޯލްޑިވްސް (ރެމް) ގެ ހަރަކާތްތައް އަލުން ފަށެމުގެ މަސައްކަތް ކުރަމުންދާ ކަމަށް އެ އެސޯސިއޭޝަނުން ބުނެފި އެވެ.\nރެމް އިން ކުރިއަށް ގެންދިޔަ ނޫސްވެރިންގެ ބައްދަލުވުމުގެއް ގައި އެ އެސޯސިއޭޝަންގެ ފައުންޑިން މެމްބަރު ނުޒައިރު އަލީ ވަނީ ރެމްގެ މަސައްކަތް އަލުން ފެށުމުގެ މަސައްކަތް ކުރަމުން އަންނަ އިރު، އެސޯސިއޭޝަންގެ މަސައްކަތްތަކުގައި ޒުވާނުންގެ ބައިވެރިވުން އިތުރުކުރުމަށް ވިސްނާ ކަމަށެވެ.\nއެގޮތުން މިހާރު އެ ވިޔަފާރީ ގައި އުޅޭ ޒުވާނުންގެ އަދަދު ވަރަށް ގިނަ ކަމަށް ނުޒައިރު ވަނީ ފާހަގަކުރައްވާފަ އެވެ.\nއޭގެ އިތުރުން އެ އެސޯސިއޭޝަންގެ އަހަރީ އާންމު ޖަލްސާ ބޭއްވުމުގެ މަސައްކަތް ރެމް އިން އަންނަނީ ކުރަމުންނެވެ.\nނޫސްވެރުންގެ ބައްދަލުވުމުގައި އެ އެސޯސިއޭޝަންގެ ޖެނެރަލް ސެކެޓްރީ މަރިޔަމް ސުހާނާ ވިދާޅުވީ އެސޯސިއޭޝަނަކީ ވަކި ބަޔަކުގެ އެސޯސިއޭޝަނެއް ނޫން ކަމަށާއި ރެސްޓޯރަންޓް ވިޔަފާރީގައި ހަރަކާތްތެރިވާ ރަޖިސްޓާޑް ކޮންމެ ބަޔަކަށްވެސް އެ އެސޯސިއޭޝަނުގައި ބައިވެރިވެވޭނެ ކަމަށެވެ.\nރެމްގެ މަސައްކަތްތައް އަލުން ފަށުމުގެ މަސައްކަތް ފަށާފައި މިވަނީ ކޮވިޑް-19 އާ އެކު ރެސްޓޯރެންޓް އިންޑަސްޓްރީއަށް އައި ގޮންޖެހުމާއި ގުޅިގެން ކަމަށް އެ އެސޯސިއޭޝަނުން ބުނެ އެވެ. އަދި ރެމް އަކީ ރެސްޓޯރަންޓް އިންޑަސްޓްރީގައި މަސައްކަތްކުރާ އެންމެންގެ ބައިވެރިވުމާއި އެކު މަސައްކަތް ކުރަން ޖެހޭ އެސޯސިއޭޝަން އެއްކަމަށް ފާހަގަކޮށް އެ އެސޯސިއޭޝަނަށް ވަރަށް ބައިވަރު ކަންކަން ކުރެވެން އެބަހުރި ކަމަށް ރެމް އިން ބުނެ އެވެ.\nއެގޮތުން އެ ދާއުިރާގައި ދިވެހިންނަށް ހުރި ފުރުސަތުތައް ކިޔައިދީ ދިވެހިން މިކަމަށް ތަމްރީނުކުރުމާއި ރެސްޓޯރެންޓް ހިންގަމުންދާ ފަރާތްތަކަށް ދިމާވާ ގޮންޖެހުންތަކުން އަރައިގަތުމަށް އެސޯސިއޭޝަނުގެ ފަރާތުން އެހީވެދެވޭނެ ކަމަށް ރެމް އިން ފާހަގަކުރެ އެވެ.


Addu Police Acedemy vegen dhaanee Fuluhunge thamreen thakah muhimmu muassasaa akah :CP - One Online\n27 މާޗް 2022، އައްޑޫ ޕޮލިސް އެކަޑަމީ ހުޅުވުމުގެ ރަސްމިއްޔާތުގެ ތެރެއިން-- ފޮޓޯ: ހޯމް މިނިސްޓްރީ\nއައްޑޫ ޕޮލިސް އެކަޑަމީ ވެގެންދާނީ ފުލުހުންގެ ތަމްރީނުތަކަށް މުހިއްމު މުއައްސަސާ އަކަށް: ސީޕީ\nއައްޑޫ ސިޓީ ޕޮލިސް އެކަޑަމީ ވެގެންދާނީ ފުލުހުންގެ ތަމްރީނުތަކަށް ބޭނުންވާ ހުރިހާ މަސައްކަތެއް ކުރިއަށްގެންދިއުމަށް މުހިއްމު މުއައްސަސާ އަކަށް ކަމަށް ކޮމިޝަނަރ އޮފް ޕޮލިސް، މުހައްމަދު ހަމީދު ވިދާޅުވެއްޖެއެވެ.\n"ނެޝަނަލް ކޮލެޖް އޮފް ޕޮލިސިން އެންޑް ލޯ އެންފޯސްމަންޓް"ގެ ނަމުގައި އިންޑިއާގެ އެހީގައި ތަރައްގީކުރި މި އެކަޑެމީ ހުޅުވުމުގެ ރަސްމިއްޔާތުގައި ވާހަކަ ދައްކަމުން ސީޕީ ހަމީދު ވިދާޅުވީ މިއަދަކީ ދިވެހި ފުލުހުންގެ ހިދުމަތަށް ތާރީހީ ދުވަހެއް ކަމަށާއި މަދަނީ ވަކި މުއައްސަސާއަކަށް ބަދަލުވި ދުވަހުން ފެށިގެން ކުރަމުން އައި ވަރަށް ބޮޑު އުއްމީދެއް ހަގީގަތަކަށް މިއަދު ބަދަލުވެފައިވާ ކަމަށެވެ.\nއެ އެކަޑަމީ ވެގެންދާނީ ފުލުހުންގެ ޓްރެއިނިން އާއި ކިޔެވުމަށް ބޭނުންވާ ހުރިހާ މަސައްކަތެއް ކުރިއަށް ގެންދިއުމަށް މުހިއްމު މުއައްސަސާ އަކަށް ކަމަށާއި ފުލުހުންގެ ހިދުމަތަށް ނުކުންނަ ހުރިހާ ރޭންކު ތަކަކާއި ހުރިހާ ފުލުހުންގެ މަސައްކަތްތައް މެނޭޖްކުރާ ފަރާތްތަކުން ފެށިގެން ފްރަންޓް ލައިންގައި ރައްޔިތުންނަށް ހިދުމަތްދޭ ހުރިހާ ފުލުހުން ތަމްރީނުކުރުމުގެ ޒިންމާ އަދާކުރާނެ މުއައްސަސާ ކަމަށް މި މުއައްސަސާ ވެގެން ދާނެ ކަމަށްވެސް ސީޕީ ވިދާޅުވިއެވެ.\n"އުއްމީދަކީ މި އެކަޑަމީގެ ސަބަބުން ރާއްޖޭގެ ސަލާމަތާއި މުޖުތަމައުގެ ރައްކާތެރިކަމާއި އަމަން އަމާންކަން ކަށަވަރު ކުރުމަށް އިތުރު ފުރިހަމަކަމެއް ލިބިގެން ދިއުން. ދިވެހި ފުލުހުންގެ ހިދުމަތުގެ ތެރޭގައި މަސައްކަތްކުރާ ހުރިހާ ފަރާތްތަކަކީ 21 ވަނަ ގަރުނަށް ފެތޭ އަދި އޭގެ ފަހަށްވެސް ތައްޔާރުވެފައި ތިބި ފުލުހުންނަށްވެ ރައްޔިތުންނަށް ދޭ ހިދުމަތްތައް ވީހާވެސް ފުރިހަމަކޮށް ދެވޭނެކަމުގެ ގާބިލު، އިލްމީ، ހުނަރުވެރި އަދި ހުޝިޔާރު ކަމާއެކު ރައްޔިތުންނަށް ހިދުމަތް ދިނުމުގެ ރޫހުގައި މަސައްކަތް ކުރާ ފުލުހުންނާއި މުވައްޒަފުންނަށް ވެގެން ދިއުން" ސީޕީ ވިދާޅުވިއެވެ.\nރައީސް ސޯލިހުގެ ވެރިކަމުގައި ފުލުހުންގެ ހިދުމަތް ކުރިއަރުވަން ކުރައްވާ މަސައްކަތް ފާހަގަކުރައްވަމުން ސީޕީ ވިދާޅުވީ އެ އެކަޑަމީ އަކީ ގާނޫނު ތަންފީޒުކުރާ މުއައްސަސާތަކުގެ ތަރައްގީއަށް އެޅުނު މުހިއްމު ފިޔަވަޅެއް ކަމަށެވެ. އަދި ގާނޫނު ތަންފީޒުކުރާ ހުރިހާ އިދާރާއަކުންވެސް އެ އެކަޑީމީގެ ބޭނުން އެންމެ ރަނގަޅުގޮތުގައި ހިފުމަށް ސީޕީ އިލްތިމާސްކުރެއްވިއެވެ. އެ މަޝްރޫއު ރާއްޖޭގައި ކުރިއަށް ގެންގޮސްދިނީތީ އިންޑިއާގެ ބޮޑުވަޒީރަށާއި އާއި އިންޑިއާގެ ފޮރިން މިނިސްޓަރު އަދި އެގައުމުގެ ރައްޔިތުންނަށް ސީޕީ ވަނީ ޝުކުރު އަދާކުރައްވައިފައެވެ.\nއިންޑިއާގެ އެހީގައި ތަރައްގީކުރި މި އެކަޑެމީ ހުޅުވުމުގެ ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު އާއި އިންޑިއާގެ ފޮރިން މިނިސްޓަރު ޑރ. ސުބްރަމާނިޔަމް ޖައިޝަންކަރާއި ޕޮލިސް ކޮމިޝަނަރު މުހައްމަދު ހަމީދު އާއި ހޯމް މިނިސްޓަރު އިމްރާން އަބްދުﷲގެ އިތުރުން ސަރުކާރުގެ އިސް ބައެއް ވެރިންވެސް ބައިވެރިވަޑައިގެންނެވި އެވެ. އޭގެ އިތުރުން އައްޑޫ ސިޓީ މޭޔަރާއި ކައުންސިލަރުންވެސް ވަނީ މި ރަސްމިއްޔާތުގައުި ބައިވެރިވެ ވަޑައިގެންފަ އެވެ.\nއައްޑޫ ޕޮލިސް އެކަޑަމީގައި އެކޮމެޑޭޝަން ބްލޮކްތަކާއި މެޑިކަލް ހިދުމަތް ދޭނެ ކްލިނިކާއި ޕީޓީ ގްރައުންޑާއި ހެލިޕޭޑާއި ޓްރެއިނިން ސެންޓަރާއި 800 މީހުންގެ ޖާގައިގެ ޖިމަކާއި ފުޓްބޯޅަ ދަނޑަކާއި ބާސްކެޓް ކޯޓަކާއި ޓެނިސް ކޯޓާއި 400 މީޓަރުގެ ޓްރެކާއި 340 މީހުންގެ އޮޑިޓޯރިއަމަކާއި 40 މީހުންގެ ޖާގަ ހިމެނޭ ގޮތަށް 320 މީހުންނަށް ކިޔަވައިދެވޭ ގޮތަށް އަށް ކްލާސްރޫމް ހިމެނެއެވެ.\nގުޅޭ ޓެގު ޕޮލިސް އައްޑޫ ސިޓީ ސީޕީ މުހައްމަދު ހަމީދު އައްޑޫ ޕޮލިސް އެކެޑަމީ


Lockdown ah fahu dhimaavaane meehun faahagakoh group eh hadhan jehey: Mabrook | Mihaaru\nލޮކްޑައުން އަށް ފަހު ދިމާވާނެ މީހުން ފާހަގަކޮށް ގްރޫޕެއް ހަދަން ޖެހޭ: މަބްރޫކް\n22 މެއި 2020 - 01:31 18 comments\nކޮވިޑް-19އާ ގުޅިގެން މާލެ ސަރަހައްދު ލޮކްޑައުންކޮށްފައިވާ އިރު، ލޮކްޑައުންގެ ހާލަތު އުވާލުމުން ދެން ކޮންމެ މީހަކުވެސް ބައްދަލުވާ މީހުން ފާހަގަކޮށް ވަކި ގްރޫޕެއް ހެދުން މުހިންމު ކަމަށް ކޮވިޑް-19 އަށް ހާއްސަ ތަރުޖަމާން މަބްރޫކް އަޒީޒް ވިދާޅުވެއްޖެ އެވެ.\nކޮވިޑް-19އާ ގުޅިގެން މިރޭ ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ، ލޮކްޑައުން އުވާލުމުން ކޮންމެ މީހަކުވެސް އަމިއްލަ އަށް "މައިކްރޯ ކްލަސްޓާ"އެއް ހެދުން މުހިންމު ކަމަށެވެ. އެގޮތުން ކޮންމެހެން ބައްދަލުވާނެ އަދި ބައްދަލުވާން ޖެހޭ ވީހާވެސް ބަދު ބަޔަކު ފާހަގަކޮށްފައި ބޭތިއްބުމަށް މަބްރޫކް އިލްތިމާސްކުރެއްވި އެވެ.\n"ތިބޭފުޅުން މިހާރު ނިންމަވަންވީ ލޮކްޑައުންގެ ހާލަތުން ލުއިތައް ލިބޭއިރު ދިމާވާނީ ކޮން ބަޔަކާތޯ، އެމީހުންނަށް ވެސް އަންގަނވީ ތިބޭފުޅުން ނިންމައިފިކަން މި ފަސް ހައެއްކަ މީހުންނާއޭ ދިމާވާނީ، އިތުރު މީހަކާ ދިމައެއް ނުވާނަމޭ" މަބްރޫކް ވިދާޅުވި އެވެ.\nއޭނާ ވިދާޅުވީ މިގޮތަށް ކަންތައް ކުރުމުން ބައްދަލުވާ މީހުން ވީހާވެސް މަދުކުރުމަށް ފަސޭހަ ވެގެންދާނެ ކަމަށެވެ. އަދި ގޭގައި ތިބޭ މީހުންނާއި ވަޒީފާއަށް ދާނަމަ އެތަނުގައި ބައްދަލުވާ މީހުންގެ އިތުރަށް ކޮންމެހެން ބައްދަލުކުރަން ޖެހޭ ގާތް ރަހުމަތެރިއަކާ ނޫނީ ބައްދަލު ނުކޮށް ވީހާވެސް މަދު ކޮންޓެކްޓްސް ބޭތިއްބުމަށް މަބްރޫކް ވަނީ އިލްތިމާސްކުރައްވައިފަ އެވެ.\nވަކިން ހާއްސަކޮށް މިބަލީގެ ހައި ރިސްކް މީހުންގެ ގޮތުގައި ފާހަގަކުރާ އުމުރުން ދުވަސްވީ މީހުން ނުވަތަ އެނދުދާންމަތިވެފައިވާ މީހުންނާ ބައްދަލުވާ ނުވަތަ އެ މީހުންގެ ކަންކަން ބަލަހައްޓާ މީހުންގެ މައިކްރޯ ކްލަސްޓާ ވަރަށް ކުޑަވާން ޖެހެނޭ ކަމަށް މަބްރޫކް ވިދާޅުވި އެވެ.\nމާލެ އިން ކޮމިއުނިޓީ ޓްރާންސްމިޝަނެއް ފެށުމާ އެކު މާލެ ލޮކްޑައުންކޮށް އެ މުއްދަތު މިހާރު އިތުރުކޮށްފައި ވަނީ މިމަހުގެ 28 ވަނަ ދުވަހުގެ ނިޔަލަށެެވެ. އަދި 18 ވަނަ ދުވަހުގެ ފަހުން ލޮކްޑައުން އަށް ލުއިތަކެއް ދީ ސްކޫލްތަކާ އޮފީސްތައް ހުޅުވޭނެ އިންތިޒާމްތައް ހަމަޖައްސައިދެއްވާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އިއްޔެ ވަނީ ވިދާޅުވެފަ އެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ މުހައްމަދު މަބްރޫކް އަޒީޒް (ރައީސް އޮފީސް) ލޮކްޑައުން


Kolamaafushi bandharu tharaggee kurun: Rashu rayyithunge dhigu inthizaaruge nimumeh | Jazeera\tކޮލަމާފުށި ބަނދަރު ތަރައްގީ ކުރުން: ރަށު ރައްޔިތުންގެ ދިގު އިންތިޒާރުގެ ނިމުމެއް - Jazeera\nކޮލަމާފުށި ބަނދަރު ތަރައްގީ ކުރުން: ރަށު ރައްޔިތުންގެ ދިގު އިންތިޒާރުގެ ނިމުމެއް\nޖަވިޔަނި January 30, 2021 355 views0\nގއ. ކޮލަމާފުށީގައި ގާއިމުކުރެވޭ ބަނދަރު ތަރައްގީ ކުރުމުގެ މަޝްރޫއު ފަށައިފިއެވެ.\nމި މަޝްރޫއު ފެށުމުގެ ގޮތުން އެ ރަށުގައި ރަސްމިއްޔާތެއް މިއަދު ހެނދުނު ވަނީ ބާއްވާފައެވެ. މި ރަސްމިއްޔާތު އިފްތިތާހު ކުރެއްވީ އެ ދާއިރާއަށް ނިސްބަތްވެވަޑައިގަންނަވާ މެމްބަރު ސައުދު ހުސެއިންއެވެ.\nމި ރަސްމިއްޔާތާއި ގުޅިގެން މެމްބަރު ކުރެއްވި ޓުވީޓެއްގައި ވަނީ މިއަދަކީ ކޮލަމާފުށި ރައްޔިތުން ޒަމާނީ ބަނދަރަކަށް ކުރަމުން އައި ދިގު އިންތިޒާރަށް ނިމުން ގެނުވި އުފާވެރި ދުވަސް ކަމަށެވެ. އަދި ބަނދަރުގެ އަމަލީ މަސައްކަތް ފެށުމާއި ގުޅިގެން އޭނާ ވަނީ ސަރުކާރުގެ އިސްވެރިންގެ އިތުރުން އެ ރަށުގެ ރައްޔިތުންނަށް މަރުހަބާ ވިދާޅުވެފައެވެ.\nMi ee Kolamaafushi rayyithun zamāny badharakah kuramun ai dhigu inthizārah nimun genuvi ufāveri dhuvas! Mi badharuge amalee masakkai ifthithāh kurumuge ufā libigane, rayyithunah maruhabā kiyan adhi Raees @ibusolih, minister @AslamAslamtey, council ge memberunah shukuru dhannavan! pic.twitter.com/zp6vMUo2rD\n— Saud Hussain MP (@SaudVillingili) January 30, 2021\nކޮލަމާފުށި ބަނދަރު ހެދުމުގެ މަޝްރޫއުގެ ދަށުން އެރަށުގައި 548 މީޓަރުގެ ބޭރުތޮށިލައި، 550 މީޓަރުގެ އެއްގަމު ތޮށި ލުމަށް ވަނީ ހަމަޖެހިފައެވެ. އަދި ހަތަރު ނެރުބައްތި ބަހައްޓައި، 28 ބަނދަރު ބައްތި ހަރުކުރުމަށްވެސް ހަމަޖެހިފައިވެއެވެ. މީގެ އިތުރުން 66،330 ކިޔުބިކް މީޓަރުގެ ސަރަހައްދެއްގެ ބަނދަރު ފުންކުރުމާއި 5،750 ކިޔުބިކް މީޓަރު ގެ ސަރަހައްދެއްގެ ނެރު ފުންކުރާނެއެވެ. އަދި 404 މީޓަރުގެ ސަރަހައްދެއްގައި ރިވެޓުމެންޓު ޖަހައި 2،750 ސްކޮޔާ މީޓަރުގެ ސަރަހައްދެއްގައި ޕޭވްމެންޓް ގާއިމް ކުރާނެއެވެ.


Harukashi Fikuru Fathuraakan Engeynama Fuluhunnah Engumah Edhijje - Vaguthu\nމާލޭގައި އިއްޔެ ހަވީރު ބޭއްވި މުޒާހަރާ ރޫޅާލުމަށް ފުލުހުން ހަރަކާތްތެރިވަނީ. --- ވަގުތު އިމޭޖަސް: އިބްރާހިމް ޝާބިލް\nހަރުކަށި ފިކުރު ފަތުރާކަން އެނގޭނަމަ ފުލުހުންނަށް ރިޕޯޓް ކޮށްދިނުމަށް ނެޝަނަލް ކައުންޓަރ ޓެރެރިޒަމް ސެންޓްރ (އެންސީޓީސީ)ން އެދިއްޖެއެވެ.\nއެންސީޓީސީއަށް ފަސް އަހަރު ފުރުމާއި ގުޅިގެން މިއަދު ނެރުނު ނޫސް ބަޔާނެއްގައި ވިދާޅުވެފައި ވަނީ ސިޔާސީ ހަތިޔާރެއްގެ ގޮތުގައި ދީން ބޭނުންކުރުމަށް ބަޔަކު މަސައްކަތް ކުރާކަމަށާއި، ހަރުކަށި ފިކުރު ފަތުރާނަމަ ފުލުހުންނަށް ރިޕޯޓުކުރުން އެދޭ ކަމަށެވެ.\nއެސެންޓަރުން ވިދާޅުވީ، ދިވެހިންގެ ސުލްހަވެރިކަން އޮންނާނީ ދިވެހިންނަކީ އެއްބައިވަންތަ ބަޔަކަށް ވެގެން ކަމަށެވެ. އެހެން ނަމަވެސް މަދު ބަޔަކު ކުރަމުން އަންނަ ކަންކަމުގެ ސަބަބުން އެއްބައިވަންތަކަން ނެތިގެން އަންނަ ކަމަށާއި، އެހެން ކަމުން މިކަންކަމަށް ދިވެހިން މިހާރަށްވުރެ ބޮޑަށް ހޭލުންތެރިވާން ޖެހޭ ކަމަށް އެންސީޓީސީން ވަނީ ވިދާޅުވެފައެވެ.\nއަދި އެފަދަ ކަންކަން މަދުކުރުމަށް އެންސީޓީސީން އަންނަނީ ގިނަ މަސައްކަތްތަކެއް ކުރަމުން ކަމަށާއި، މިކަމަށް އެއްބާރުލުން ދިނުމަށް އެންސީޓީސީން ވަނީ އެދިފައެވެ. އެގޮތުން ހަރުކަށި ފިކުރުގެ ނުވަތަ އެ ފިކުރާ ގުޅުން ހުރި ކަމެއް ކުރާކަމުގެ މައުލޫމާތު ލިބޭ ނަމަވެސް އެކަން ކަމާގުޅުންހުރި އިދާރާތަކަށް އެންގުމަށް އެންސީޓީސީން ވަނީ އެދިފައެވެ.\nހަރުކަށި ފިކުރުގެ މީހުންނަކީ އިސްލާމް ދީން ކަމަށް ވަކާލާތުކޮށް އެ ދީނާއި ބީރަށްޓެހި ގިނަ ކަންތައްތަކެއް ކުރާ ބައެކެވެ. މިހާރު މި ފިކުރުގެ މީހުން ރާއްޖޭގެ އެކި ކަންކޮޅުތަކުގައިވެސް އެބަތިއްބެވެ. ދާދި ފަހުން އދ. މަހިބަދޫއަށް ވެސް ވަނީ މި ފިކުރުގެ މީހުން ހަމަލާއެއް ދީފައެވެ.\nފެބުރުއަރީ 25, 2021 17:28\n"ސިޔާސީ ހަތިޔާރެއްގެ ގޮތުގައި ދީން ބޭނުންކުރުމަށް ބަޔަކު މަސައްކަތް ކުރާކަމަށާއި،" މިހެން ކިޔާއިރު މި ސަރުކާރުން ހަރުކަށި ފިކުރު ނަމުގައި ރާއްޖޭގެ އިސްތިގުލާލު ނަގާލަން މަސައްކަތް ކުރާނީ.\nމި ސަރުކާރު ވެރިކަމަށް އައިއްސުރެ މިއަދަހަމަޔަށް އިސްލާމް ދީނަށާއި މާތް ނަބިއްޔާ އަށް ފުރައްސާރަ ކުރުން ނޫން ކަމެއް ނުކުރޭ މިއަށް ވުރެ ހަރުކަށިކަމެއްވާނެތަ.\nފެބުރުއަރީ 26, 2021 06:30\nރަގަޅު ވާހަކައެއް އެމްޑީޕީ އިން އިސްނަގައިގެން މާލޭގައި ދެޖިންސުގެ ޖިންސުން ލަތީފުން އެއްވެ ހާސްކަން ފިލުވާލާ މަޖާ ކުރާ ތަނެއް އެޅުމަކީބއެއީ މާލޭގައި ނާސިގެ އެޅުމުގެ ފެށުން. އިސްލާމް ދީނުގައި އެކަމެއް ކަޑައެޅިގެން ހަރާމް ކަމެކޭ އަންގަވާފައި އޮންނައިރު އެހުކުމްފުޅަށް ގޮންޖަހާ ހަލާލު ކުފުމަކީ ޙަޤީޤަތުގައި ދީނުގެ ނަމުގައި ހަރުކަށިވުން. އެހެންވީއިރު އެމްޑީޕީ މަތީ ފަޑީގައި އެތިބި އެންމެން ހިފާ ހައްޔަރު ކުރުމަށް ފުލުހުންނަށް ގޮވާލަން ކޮށްފައިވާ ހުވަޔާއި އެއްގޮތަށް.\nފެބުރުއަރީ 25, 2021 17:31\nމަޑުކަށި ފަތުރާނަމަ އަންގަންވީ ކޮންފިޔައަކަށްތޯ؟ މަޑުކަށްޓަކީ ހަރާލުން އެހާފަސޭހަ ކށްޓަކަށް ނުވާތީ ގަސްތުގަ ދޫކޮށްލީތޯ.\nފެބުރުއަރީ 25, 2021 23:36\nފެބުރުއަރީ 25, 2021 17:32\nވީހާވެސް އަވަހަކަށް ކެނެރީގޭ ނަސީދު ހައްޔަރުކުރޭ އެއީ ހަރުކަށި އަދި ލާދީނީ ފިކުރު ފަތުރާ ދަސްކޮށްދޭ މީހެއް\nފެބުރުއަރީ 25, 2021 17:42\nޔަޤީނުންވެސް ރާއްޖޭގައި ހަރުކަށި ފިކުރު އެބައޮތް! އެމްޑީއެން...... އުތަމަ. މީގެ ބޮޑުންނަކީ ބުއްޅަބޭ، ސީޕީ ހަމީދު، ޕީޖީ........... ކޮބައި ހިތްވަރެއް ހުރިއްޔާ މި މީހުން ހައްޔަރުކޮށްބަލަ!\nއެންސީއަޓީގެ ވެރިއަކަށް އެމްޑީއެން އެއްޗެއް މިސަރުކާރުން އައްޔަންކުރިތާ އަދި3މަސް ނުވޭ\nމިހާރު އިސްލާމްދީނާ ދައުލަތް ވަކިކުރުން ތަންފީޒުކުރަނީ.\nއައްޑޫ ސިޓީ ހިތަދޫގަ ހަރުކަށި ފިކުރުގެ ގިނަ މީހުން ތިބީ\nފެބުރުއަރީ 25, 2021 23:37\nބަންގި ދޭ އިރު ފޯނާ ކުޅެން އުޅޭ އެމްޑީއެން ސެޓިފައިޑް އިމާމުން ވެސް އެރަށުގަ އުޅޭ\nފެބުރުއަރީ 25, 2021 18:44\nދެން އެންގީމަ؟ ބުނާނީ އެހެން މުއައްސަސާޔަކަށް ތިވާހަކަ ކިޔާދޭށޭތަ؟ ނޫނީ މިތަނަށް މިބުނާ ގަޑީގަ އައިސް ބަޔާން ދޭށޭތަ؟\nފެބުރުއަރީ 25, 2021 18:51\nސ.ހިތަދޫ ގެ މިސްކިއްތަކުގަ ވަރަށް ގިނަ\nފެބުރުއަރީ 25, 2021 19:41\nމަޖިލީހުގައި ހުއްނަވާނެ ތިފަދަ ހަރުކަށި ބޭފުޅެއް..\nފެބުރުއަރީ 25, 2021 19:49\nއިސްލާމްދީނާ ހިލާފަށް ކުރާ ކޮއްމެކަމަކީހަރުކަށިފިކުރު\nފެބުރުއަރީ 25, 2021 19:54\nދެން ލާދީނީ ފިކުރު ފަތުރާ މީހުނާ ދޭތެރެ އަޅަނީ ކޮންފިޔަވަޅެށްތޯ؟އެމީހުންނާ ބެހޭގޮތުން ރިޕޯޓްކުރަން ޖެހެނީ ކޮންތާކަށްތޯ؟ ޢަނަދުވެސް ފެންނަނީ ހަރުކަށި ފިކުރޭ ކިޔާ ތަން މަޑުކަށި ފިކުރުގެ ވާހަކަ ދައްކަން ވީމާ ފަހަތުފަޔަށް ބުރަވާތަން .\nފެބުރުއަރީ 25, 2021 20:14\nލާދީނީ ނަޝީދު ވަނީ ތިކަމަށް އަމިއްލައަށް އިޢުތިރާފް ވެފަ.\nފެބުރުއަރީ 25, 2021 20:15\n"ހަރުކަށި ފިކުރު" - މިޓާރމް ޑިފައިން ކޮށްދެވެން އެބަޖެހޭ ނޫންތޯ؟ މިހާރު މިގައުމުގަ މީހުންނަށް އަބަދު މިތިބެވެނީ ކުށްވެރިވެވިފައިވާ ޙާލަތެއްގައި ނޫންބާއޭ ހިތަށް އެބައަރާ. މިހެން މިދެންނެވީ "ހަރުކަށި ފިކުރު" ސިފަކޮށްދީފައި ހުންނައިރު ރަގަޅު މުސްލިމުން ގެ ގޮތުގައި އުޅެން މަސައްކަތް ކުރާމީހުންނަށް ވެސް މީތި އަމާޒުވާކަމަށް ބެލެވޭތީ!\nއިންޑިއާއިން ދިވެހި ސަރުކާރަށް ޕްރެޝަރު ކުރަނީދޯ.\nފެބުރުއަރީ 26, 2021 03:24\nއިންޑިޔާގެ ރުހުން ހޯދަން ނަށީދު އަމިއްލަޔަށް ކުރާކަމެއް.\nފެބުރުއަރީ 25, 2021 22:11\nމިރާއްޖޭގައި މިހާރުތިބި އެންމެ ހަރުކަށި ފިކުރުގެ ބަޔަކީ އިސްލާމް ދީން މިތަނުން ފޮހެލައި މޯދީ ޖީ އާއި ޕޮޕް ބުނާގޮތަށް ކަންތައް ކުރަންއުޅޭ އެމް ޑީ ޕީގެ ބޮޑުންނެވެ. އެއީ ރ ނަޝީދު، ސީޕީ ހަމީދު ޕީޖީ ޝަމީމުއެވެ.\nފެބުރުއަރީ 25, 2021 22:12\nއެމް.ޑީ.ޕީ މީހުންގެ އެންމެ ބޮޑު ހަރުކަށި ފިކުރު ފަތުރާ ފަރާތަކީ ރަސޫލާ އާއި އެކަލޭގެފާނުގެ ސުންނަތް.\nމިކަން ހުއްޓު ވުމަކީ އެމީހުންގެ ޓާގެޓް.\nކަލޭމެން ފުލުހުންނަކީ ފިޑި ފިދަންތަކެއް.\nސީޔާސީ މީހުންގެ ތުންފުހި.\nޤިޔާމަތް ދު ވަހުން ކުރި ހު ވަޔާ މެދު ސު ވާލު ކުރެ ވޭނެ. އެހެން ނޫންނަމަ، ކީރިތި ރަސޫލާ ކީއް ވެގެންތޯ ކީރިތި ކުރައް ވަން ވީ ކަންތައް ތަކުގައި\nފެބުރުއަރީ 25, 2021 22:52\nމުޖޫ ނައީމް ކިޔާ މީހަކު ކެނެޑާގަ ހުރެގެން ފަތުރަމުންދާ ހަރުކަށި ފިކުރު ފުލުހުންނަށް ފެނޭ ބާ؟\nފެބުރުއަރީ 25, 2021 23:02\nހަރުކަށިފިކުރަށް ތާއީދުކުރާ އަދި އެކަމަށް ގޮވާލާ މީހެއް އިންނާނެ މަޖިލީހުގެ ރިޔާސަތުގައި އޭނާ ހައްޔަރުކުރީމައި ދެންތިބި މީހުންގެ ނަންތައް އަންގާނަން.\nފެބުރުއަރީ 25, 2021 23:33\nހަރުކަށި ފިކުރު ފަތުރާ މީހުން ރިޕޯރޓް ކުރީމާ ހިފާ ހައްޔަރުކޮށް އަދަބުދެވޭނެތައް؟\nފެބުރުއަރީ 26, 2021 00:19\nއެމްޑީއެންގެ މަޢުލޫމާތެއް ލިބިއްޖެނަމަ ހަދާނީ ކިހިނެއްކަން ބުނެދީފާނަންތަ\nފެބުރުއަރީ 26, 2021 07:14\nޢެމީހުން މީހުން މަ ރާ ބާ؟\nފެބުރުއަރީ 26, 2021 20:46\nތަފާސް ހިސާބުތަކުން ވަރަށް ސާފުކޮށްފެނެ، ރާއްޖޭގަ އެންމެ ގިނަ މަރުތަކަކީ ޑުރަގު ގޭންގުތަކުގެ ސަބަބުން ހިނގާފައިވާ މަރުތައް. އަޅާ ނުކިޔޭހާ ގިނަ.\nބޯންޖެހޭނޭ ބޮވެންޖެހޭނޭ ކިޔާ އެމީހުންނަށް ހިމާޔަތްދެނީ ނަށީދު. އަދި ގޭންގުތަކުގެ ބޮޑުންނަށް މޑޕ ގެ ސިޔާސީ މަގާމުދެ. އަދި ނުވީތާކަށް ދެބޯގެރިދުއްވަން ގުއްޓަނާމޯބޭ ޖަލަށްލި ފައުޒީ ކަހަލަ މީހުންވެސް މޑޕ ގެ ސިޔާސީ މަގާމުތަކަށް ވާދަކުރަން ފުރުސަތު ދިން.\nތި ލާދީނީ މޑނ އަދި އޭގެ ސިޔާސީ ގޮފި މޑޕ އަކީ މިރާއްޖެ ހަލާކުކޮށް މީހުން މަރަން އެންމެ މަގު ކޮށާ ބައިގަނޑަކީ.\n"ޥެން ދަ ގޮއިންގް ގެޓްސް ޓަފް ތަޅާނެ ކުދިން ކޮޅެއް ހޯދާ." އެޔެންނު މޮޓޯއަކީވެސް.\nހި ދިވެހު ފުލުހުންނާ ސިފައިން އެޔަށް ނޫނެކޭ ބުނީމަ މިހާރު އިންޑިޔާ މިތްނަށް ވައްދައިގެން އެ އުޅެނީ.\nފެބުރުއަރީ 26, 2021 01:38\nކެނަރީގޭ ބުއްޅަ އައްވުރެ ހަރުކަށިފިކުރު ފަތުރާ ބީތާއެއް މި ގައުމުގަ ނެތް\nފެބުރުއަރީ 26, 2021 06:23\nހަރުކަށި ފިކުރު މީހުން އުޅެނީ ފާޑެއްގެ ޔުނީފޯމެއް ލައިގެން މަގުމަތީގަ މިހުން ޗެކުވެސް ކުރާނެ ޖުރިމައިނާވެސް ކުރާނެ\nފެބުރުއަރީ 26, 2021 09:15\nލާދީނީ މީހުން ގެ މައުލޫމާތު ހަރުކަށި މީހުންނަށް ދިނުމަށް އެދެން\nފެބުރުއަރީ 26, 2021 09:42\nއަދުލު އިންސާފެއް ނެތްތަނެއްގައި އިންސާފު ޤައިމު ކުރާނީ ކިހިނެއްބާ؟\nފެބުރުއަރީ 26, 2021 09:50\nހަރުކަށި ފިކުރު މާނަކުރާ ގޮތާ މިންގަނޑާ އޭގައި ހިމެނޭ އަދި ނުހިމެނޭ ކަންތައްތައް ރައްޔިތުންނަށް ސާފުކޮށް ބަޔާންކޮށްދޭންޖެހޭ. ހަރުކަށި ފިކުރު ކަމުގައި ހިމެނޭންވާނެ އިސްލާމް ދީނާ ދެކޮޅު ފިކުރުގެ ވާހަކަތަކާއި ކަންކަންވެސް.\nއުޅޭނެ ކެނެރީ ގޭގަ އަދި ސިއްކަ ގޭގަވެސް\nފެބުރުއަރީ 26, 2021 10:56\nތި ބުނާވަރަކަށް މިރާއްޖޭގައި ހަރުކަށި ފިކުރެއް ނެތް. ހަރުކަށި ފިކުރު ލޭބަލްކޮށް ޕްރަމޯޓް ކުރަނީ މި ގައުމުގައި އެއް ޖިންސުގެ ގުޅުން ހިންގުމާއި ހުރިހަ ދީންތަކަށް އުޅުމުގެ މިނިވަންކަމާއި ދެކޮޅަށް ދެތުވާބަޔަކު ތިބީމަ އެމީހުން އިދަ ދައްސައި އަނގަމަތީ ޓޭޕް ދަމައި ދެ އަތުގައި ބިޑި އަޅުވަން އެކަމެއް ނުވާނެ މި ހަށިގަނޑު ގައި ލޭ ހިނގާހިދަކު އިންޝާ ﷲ މި ގައުމު ފަސާދަ ކުރިޔަކަ ނުދޭނަން ކެނެރީގޭ ކެރަފާ އައިލާއަކަށް.


މިސްކިތްތަކުގެ ހުރުމަތް ދަމަހައްޓއި ބެލެހެއްޓުން ހަރުދަނާ ކުރުމަށްޓަކައި ސަރުކާރަށް ގޮވާލައްވައި މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ރައްޔިތުންގެ މަޖިލީހަށް ހުށަހެޅުއްވި މައްސަލަ ބަލައިގަންނަން މިއަދު ނެގި ވޯޓުގައި މައްސަލަ މަޖިލީހަށް ބަލައިގަންނަން ނުފެންނަ ކަމަށް ވޯޓުދީފައިވަނީ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑަ) އާއި މާފަންނު ހުޅަނގު ދާއިރާގެ މެންބަރު މުޙައްމަދު ފަލާޙް އެވެ.\nވަކިގޮތަކަށް ވޯޓު ނުދިނީ ހެންވޭރު އުތުރު ދާއިރާގެ މެންބަރު އިބްރާހީމް މުޢިއްޒު އާއި ދިއްގަރު ދާއިރާގެ މެންބަރު އިކްރާމް ޙަސަންއެވެ.\nމި4މެންބަރުންނަކީވެސް އެމްޑީޕީގެ މެންބަރުންނަމަވެސް ވޯޓުގައި ބައިވެރިވި އެމްޑީޕީގެ އެހެން ހުރިހާ މެންބަރުން ވަނީ ޤަރާރު ބަލައިގަތުމަށް ވޯޓުދީފައެވެ.\nމިމައްސަލަ މަޖިލީހަށް ބަލައިގަންނަން ވޯޓު ދެއްވީ 31 މެމްބަރުންނެވެ.2މެމްބަރަކު ވަނީ ނުފެންނަ ކަމަށް ވޯޓު ދެއްވާފައެވެ. އަދި ވަކިގޮތަކަށް ވޯޓު ދެއްވަން ބޭނުންނުވާ2މެމްބަރަކު ތިއްބެވިއެވެ.\nމި މައްސަލަ މަޖިލީހަށް ހުށަހަޅުއްވާދެއްވަމުން މެމްބަރު ވަނީ ކޮވިޑް-19 އާ ގުޅިގެން މާލެ ސިޓީގެ ބައެއް މިސްކިތްތައް ބަންދުކޮށްފައިވަނިކޮށް ބައެއް ފަރާތްތަކުން މިސްކިތުގެ ގަދަރާއި ހުރުމަތް ކެނޑޭގޮތަށް، ވިޔާނުދާ އަދި ދީނާ ޚިލާފު އަމަލުތައް ހިންގަމުންދާތީ އެފަދަ ކަންކަން ކުށްވެރިކުރައްވާފައެވެ.\nއަދި މިފަދަ އަމަލުތަކަކީ އިސްލާމީ ރިވެތި އުސޫލުތައް ނެތިކޮށްލާނެ ކަންތައްތަކެއްކަން ފާހަގަކުރައްވާ މެމްބަރު ވަނީ މިސްކިތްތަކަކީ ބިންމަތީގައި ހުރުމަތްތެރިވެގެންވާ ތަނަކަށްވެ، މާތްﷲގެ ގަދަރު އުފުލިގެންވާ ތަނަކަށްވާތީ މިސްކިތްތަށް ބެލެހެއްޓުމުގައި މިހާރަށްވުރެ ހަރުދަނާގޮތެއް ފަހިކޮށްދިނުމަށް ސަރުކާރުގައި އެދިވަޑައިގެންފައެވެ.\nކޮވިޑުގެ މި ނުރައްކާތެރި ހާލަތާ ގުޅިގެން ރާއްޖޭގެ ބައެއް ހިސާބުތަކުގަ އަދި ވަކިން ޚާއްސަގޮތެއްގަ މާލޭގެ ބައެއް މިސްކިތްތައް ބަންދުކުރުމާއި ގުޅިގެން އަޅުގަނޑުމެންނަށް އާންމުވެގެންދިޔަ ވާހަކައަކީ މިސްކިތްތަކުގަ މަސްތުވާތަކެތީގެ ވިޔަފާރިކުރުމާ، އެ ބޭނުންކުރުމާއި މިބާވަތުގެ ވަރަށް ނާތަހުޒީބު އަދި އިސްލާމްދީނުގަ ހުކުމް ކަނޑައެޅިގެން ހަރާމް ކުރައްވާފައިވާ ކަންތައްތަކެއް އެތަންތަނުގައި ހިނގަމުންދާ ކަމުގެ ވާހަކަތައް. އަޅުގަނޑުމެންނަށް ވީޑިއޯތަކުން ފެންނަން އެބަހުރި ޚަތިމުގެ ތެރެއަށް މަސްތުވާތަކެތި ލައިގެން އެ ތަކެތި ވިއްކަމުންދާ މަންޒަރު."\n- މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު


Lockdown uvaalaane kamuge ishaaraatheh Minister Ameen dhevvaifi | Mihaaru\nލޮކްޑައުން އުވައިލާނެ ކަމުގެ އިޝާރާތެއް މިނިސްޓަރު އަމީން ދެއްވައިފި\n18 މެއި 2020 - 23:41 107 comments\nމާލެ ސަރަހައްދުގެ ލޮކްޑައުން އުވައިލުމުން، ކޮވިޑް-19 ހަލުވިކަމާ އެކު ފެތުރި ހާލަތު ގޯސްވުމުގެ ބިރު އެބައޮތް ކަމަށާއި އޮތް ހައްލަކީ ރައްކާތެރިކަމުގެ ފިޔަވަޅުތަކަށް އިސްކަންދީގެން އެ ހާލަތާ ދުރަށް ދާން ގުޅިގެން މަސައްކަތް ކުރުން ކަމަށް ހެލްތު މިނިސްޓަރު އަބްދުﷲ އަމީން މިރޭ ވިދާޅުވެއްޖެ އެވެ.\nއެޕްރީލް، 15 ގައި މާލެ އިން ކޮވިޑަށް ޕޮޒިޓިވް މީހަކު ފެނުމާ އެކު މާލެ، ވިލިމާލެ އަދި ހުޅުމާލެ ލޮކްޑައުންކޮށް ހަރުކަށި ފިޔަވަޅުތަކެއް އެޅީ ބަލި ފެތުރުން ކޮންޓްރޯލް ކުރާށެވެ. ކޮންމެ ދެ ހަފުތާއަކުން ލޮކްޑައުން ދަންމަމުން އައިސް މަހަކަށް ވުރެން ގިނަ ދުވަސް ވެފައިވާ އިރު، އެންމެ ފަހުން ލޮކްޑައުންގެ މުއްދަތު އިތުރުކުރީ މި މަހުގެ 28 އާ ހަމައަށެވެ.\nތޮއްޖެހުން ބޮޑު މާލެ ބަންދުކޮށް އާއްމުންނަށް ތަކުލީފު ލިބޭ ގޮތަށް އަބަދަކު ނުތިބެވޭނެ ކަން ފާހަގަކުރައްވައި ޕީއެސްއެމްގެ ޕްރޮގްރާމެއްގައި މިނިސްޓަރު އަމީން ވިދާޅުވީ ލޮކްޑައުން އުވައިލުމަކީ ވެސް ބިރުވެރި ހާލަތަކަށް ހިނގައިދާނެ ކަމެއް ކަން ގަބޫލުކުރަން ޖެހޭ ކަމަށެވެ. ކުރީގެ ލަފާ ކުރުންތަކާ އެއްވަރަށް ބަލި ނުފެތުރި ސަލާމަތްވީ، މިނިސްޓަރު ވިދާޅުވި ގޮތުގައި، ސަރުކާރުން އެޅި ފިޔަވަޅުތަކަށް އާއްމުން ތަބާވެ، އަމަލުކުރުމުންނެވެ.\n"މިގޮތަށް އާއްމުން އަމަލުނުކުރި ނަމަ އެތައް ސަތޭކަ ބައެއްގެ ފުރާނަ ގެއްލިގެން ދިޔައީސް. އެތައް ބަޔަކަށް ބަލި ޖެހި މިއަށް ވުރެން ބޮޑު ނުރައްކާތަކަކާ ކުރިމަތިލާން ޖެހުނީސް. ނަމަވެސް މިއަދު މިއޮތް ހާލަތަށް މި އާދެވުނީ ލޮކްޑައުންގެ އިރުޝާދުތަކަށް ތަބާވެގެން ތިބުމުން،" މިނިސްޓަރު ވިދާޅުވި އެވެ.\nއަތޮޅުތަކުގައި ވެސް ބަލި ނުފެތުރުނީ ކަމާބެހޭ ފަރާތްތަކުގެ އެންގުންތަކަށް، ރައްޔިތުން އަމަލުކުރިލެއް ފުރިހަމަ ކަމުން ކަން މިނިސްޓަރު ފާހަގަކުރެއްވި އެވެ.\nރާއްޖޭގައި ބަލި ޖެހުނު މީހުންގެ އަދަދު 1،000 އަށް ވުރެން މަތިވެފައިވާ އިރު، ކުރިން ލަފާކުރެވިފައި އޮތީ މި މަހުގެ 31 އާ ހަމައަށް ބަލި ޖެހިފައި ތިބި 6،000 މީހުން ފެންނާނެ ކަމަށެވެ. އެކަމަކު، ޕީކުގެ ދެ ހަފުތާ ފެށިފައިވާ އިރު ކޮންމެ ދުވަހަކު ކޭސްތައް ފެންނަނީ ސިއްހީ ތަޖުރިބާކާރުންގެ އަންދާޒާ އަށް ވުރެ މާ ބޮޑުތަނުން ވެސް މަދުންނެވެ.\nމީގެ މާނަ ގޯސްކޮށް ނަގައި ކޮވިޑުން ސަލާމަތްވެވުނީ ކަމަށް ދެކެން އަދި ގާތް ވެސް ނުވާ ކަމަށް މިނިސްޓަރު ވިދާޅުވި އެވެ.\nލޮކްޑައުން ހުޅުވާލާ ވަގުތަކީ ނާޒުކު ވަގުތެއް. ޕޮޒިޓިވްވާ މީހުންނާއި ކްރިޓިކަލް ފަރުވާދޭ މީހުން އިތުރުވާނެ. މި ހާލަތަށް ތައްޔާރުވުމަކީ މި ވަގުތަށް ކުރަން ޖެހޭނެ އެންމެ މުހިއްމު ކަންތައް.\nއަމީން ވިދާޅުވި ގޮތުގައި ދެން ވެސް އޮތީ، ރައްޔިތުން އަމަލުކުރަން ކަމާބެހޭ އިދާރާތަކުން އަންގާ ކަންކަމަށް ސަމާލުވެ އެ ގޮތުގައި ކުރިއަށް ދިއުމެވެ. ރައްޔިތުންގެ ފަރާތުން ބޭނުންވަނީ، ކުރިން ދިން އެއްބާރުލުމުގެ މަތީގައި ދެމިތިބުން ކަމަށް މިނިސްޓަރު ވިދާޅުވި އެވެ.\nހުރިހާ ރައްޔިތުން ވެސް ވިސްނަން ޖެހޭ ކަމަކީ މި ބަލިން އަދި ފަސޭހަވެގެން ދިޔައީކީއެއް ނޫން. އިތުރަށް އަދި މި ބަލި ފެތުރޭ އިރުގައި އަޅުގަނޑުމެންގެ ތެރެއިން ގިނަ ބަޔަކު ޕޮޒިޓިވްވެގެންދާ ހާލަތުގައި ވެސް ބަލީގައި ބޮޑުވަރު ވަނީ ނިސްބަތުން މަދު ބައެއް. ނަމަވެސް އެ މަދު ބައެއްގެ އަދަދު އިންތިހާ އަށް އިތުރުވެއްޖެ ނަމަ އަޅުގަނޑުމެންނަށް ނުރައްކާ ވަރަށް ބޮޑު. -- އަމީން\nމިނިސްޓަރު ވިދާޅުވީ ކުރިއަށް އޮތް ތަނުގައި ވެސް ބައްޔަށް ޕޮޒިޓިވްވާ މީހުން ޓެސްޓް ކުރުމާއި އައިސޮލޭޓް ކުރުމާއި އެ ނޫން ކަންކަމުގައި ވެސް އެއްބަޔަކު އަނެއް ބަޔަކަށް އެއްބާރުލުންދޭން ޖެހޭ ކަމަށެވެ.\nމިނިސްޓަރު އަމީން، ހެލްތު މިނިސްޓްރީ އާއި އެޗްޕީއޭ ބޭފުޅުންނާ އެކު ޕްރެސް ކޮންފަރެންސެއްގައި: މިނިސްޓަރު ވިދާޅުވީ ލޮކްޑައުން އުވާލުމުން ވަރަށް ބޮޑަށް ބަލިން ރައްކާތެރިވުމަށް ވިސްނަން ޖެހޭ ކަމަށް. --ފޮޓޯ/މިހާރު\nމިނިސްޓަރު ވިދާޅުވި ގޮތުގައި ކޮވިޑް-19 ގައި ރާއްޖެ އަށް ކުރިއެރުންތަކެއް ހޯދުނީ ދުރާލައި ތައްޔާރުވެ، ލަފާކުރުންތަކެއްގެ މަތީގައި މަސައްކަތްތަކެއް ކޮށްގެންނެވެ. މިކަންކަން ތަންފީޒުކުރުން އަވަސްވީ، ރައީސް އިބްރާހިމް މުހައްމަދު ސޯލިހް ކޮންމެ ރެއަކު ރިޔާސަތު ބަލަހައްޓަވާ ބައްދަލުވުމުގައި، ސިއްހީ މާހިރުންގެ ނިންމެވުންތަކާ ގުޅިގެން މުއައްސަސާތަކަށް ދެއްވާ އިރުޝާދުތަކުގެ ސަބަބުން ކަމަށް ވެސް އަމީން ވިދާޅުވި އެވެ.\nއަމީން ވިދާޅުވީ ލޮކްޑައުން ހުޅުވާލާ ހާލަތަށް ސަރުކާރުން އަންނަނީ ތައްޔާރުވަމުން ކަމަށެވެ. ކަމާބެހޭ އިދާރާތަކުންނާއި އާއްމު ރައްޔިތުން އަމަލުުކުރަން ޖެހޭ ވަކިވަކި ކަންތައްތަކެއް ކަނޑައަޅައި އާއްމުކުރާނެ ކަމަށް ވެސް މިނިސްޓަރު ވިދާޅުވި އެވެ.\nރާއްޖޭގައި ފަސް ސަރަހައްދެއްގައި، ކްރިޓިކަލް ފަރުވާ ދެވޭ ގޮތަށް ހަދާ ކޮވިޑް ސެންޓަރުތައް ވެސް ކުރިއަށް އޮތް ދެ ހަފުތާ ތެރޭގައި ނިމި ޚިދުމަތް ދެވެން ފެށޭވަރުވާނެ ކަމަށް އަމީން ވިދާޅުވި އެވެ. ސެންޓަރުތަކުގެ އަމަލީ މަސައްކަތުގެ ބޮޑު ބައި ނިމިފައިވާ އިރު ވެންޓިލޭޓަރު ފަދަ ވަސީލަތްތައް ވެސް މިހާރު ލިބިފައިވާ ކަމަށް ވިދާޅުވި އެވެ.\nއަތޮޅުތަކުގައި ބަލި ކޮންޓްރޯލްކުރަން އެކި ލެވެލްތަކުގައި ޓާސްކްފޯސް އެކުލަވާލައި ކަރަންޓީނާއި އައިސޮލޭޝަނަށް ކައިރި ރިސޯޓްތައް ވަނީ ހަމަޖައްސައިފަ އެވެ. އަތޮޅުތަކުގައި ފަރުވާގެ ކަންކަން ކުރިއަށް ގެންދަން ރާވާފައި އޮތީ އައިޖީއެމްއެޗުގެ ޑޮކްޓަރުންގެ ޓީމެއްގެ އިރުޝާދުގެ ދަށުން ކަމަށް ވިދާޅުވި އެވެ.\nއިތުރު ލިޔުންތައް މާލެ ދިވެހި ސަރުކާރު ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު ލޮކްޑައުން ސިއްހީ ކުއްލި ނުރައްކަލުގެ ހާލަތު ހުޅުމާލެ ވިލިމާލެ


ނިޔަތަކީ ކޮންމެ ޢަމަލެއްވެސް ޞައްޚަވުމުގެ ޝަރުތެކެވެ. ރަމަޟާން މަހުގެ ރޯދަ އަށް ރޭގަނޑު ނިޔަތްގަތުން ލާޒިމުވެގެންވެއެވެ. ނަބިއްޔާ ﷺ ޙަދީޘް ކުރައްވާފައިވެއެވެ: مَنْ لَمْ يُبَيِّتِ الصِّيَامَ قَبْلَ الفَجْرِ فَلَا صِيَامَ لَهُ\nމާނައީ: ފަޖުރުގެ ކުރިން ރޯދައަށް ނިޔަތް ނުގަނެފި މީހާއަށް ރޯދައެއް ނުވެއެވެ.\nޝައިޚުލް އިސްލާމް އިބްނު ތައިމިޔާ رحمه الله ވިދާޅުވެފައިވެއެވެ: މާދަމާ އަކީ ރަމަޟާން މަސް ކަން އެނގި އަދި ރޯދަހިފުމަށް އެދިއްޖެ މީހާ އެވަނީ ރޯދައަށް ނިޔަތް ގަނެގެންނެވެ. އެއީ ނިޔަތުގެ ލަފްޒު ކަމުގައި ވިޔަސް އަދި ނުވިޔަސްމެއެވެ. އެއީ ގިނަ މުސްލިމުން ޢަމަލުކުރާ ގޮތެވެ. އެ އެންމެންވެސް ރޯދައަށް ނިޔަތްގަނެއެވެ.\nރޯދަހިފުން ވާޖިބުވެގެންވާ މީހުން\nބާލިޣުވެ ބުއްދި ސަލާމަތުންހުރި ކޮންމެ މުސްލިމެއްގެ މައްޗަށް ރޯދަ ހިފުން ވާޖިބުވެގެންވެއެވެ.\nރަށުގައި ޤާއިމްވެގެންހުރި ޞިއްޙަތު ސަލާމަތުން ހުރި މީހާ ރޯދަ އަދާއަށް ހިފުން ވާޖިބުވެގެންވެއެވެ. އަދި ބަލިމީހާ ރޯދަ ޤަޟާކުރުން ވާޖިބުވެގެންވެއެވެ.\nޞިއްޙަތު ސަލާމަތުން ހުރި ދަތުރުވެރިޔާއަށް ރޯދަހިފުމާއި ދޫކޮށްލުމުގެ އިޚްތިޔާރު ލިބިގެންވެއެވެ. ނަމަވެސް ދޫކޮށްލައިފިނަމަ ފަހުން ޤަޟާކުރުން ވާޖިބުވެގެންވެއެވެ.\nރޯދަހިފުން ކާފަރެއްގެ މައްޗަށް ވާޖިބުވެގެން ނުވެއެވެ. އަދި ހިފިކަމުގައި ވިޔަސް ޞައްޚަވެގެން ނުވެއެވެ. ރަމަޟާންމަހުގައި އިސްލާމްވެއްޖެނަމަ މަހުގެ ބާކީ ދުވަސްތަކުގައި ރޯދަހިފުން ވާޖިބުވެގެންވެއެވެ އަދި ކާފަރު ޙާލުގައި ފާއިތުވި ދުވަސްތައް ޤަޟާކުރުމެއްނުވެއެވެ.\nބާލިޣު ނުވާ ކުޑަކުއްޖާގެ މައްޗަށް ރޯދަ ވާޖިބުވެގެން ނުވެއެވެ. ތަންދޮރުވަކިވާ ކުއްޖާހިފާ ރޯދަ ޞައްޙަވެގެންވެއެވެ. އެކުއްޖާގެ ޙައްޤުގައި އެރޯދަވެގެންދާނީ ސުންނަތް ރޯދައަކަށެވެ.\nބުއްދިފިލާފައިވާ މީހާގެ މައްޗަށް ރޯދަވާޖިބުވެގެން ނުވެއެވެ. އެހާލަތުގައި އޭނާ ރޯދަހިފިނަމަވެސް ނިޔަތް ނެތުމުގެ ސަބަބުން ރޯދަ ޞައްޙަވެގެން ނުވެއެވެ.\n [أخرجه الدارميُّ (٢/ ٦)، والنسائيُّ في «الصيام» (٤/ ١٩٦)، والطحاويُّ في «شرح معاني الآثار» (٢/ ٥٤)، مِنْ حديثِ حفصة رضي الله عنها.])\n اﻟﻔﺘﺎوى اﻟﻜﱪى )٤٦٩/٢(


Noorul-islam.NET :: ނިދަން އޮށޯވެ ކިޔަންޖެހޭ ތަކެތި ކިޔުމަށް ވަކި ތަރުތީބެއް ވޭތޯއެވެ؟\nސުވާލު: ނިދަން އޮށޯވެ ކިޔުމަށް ރަސޫލު صلّى اللّه عليه وسلّم ކިޔުއްވި ދުޢާއެއް ވަރަށް ފަހުން އަޅުގަނޑަށްވަނީ ފޮތަކުން ފެނިފައެވެ. އަދި އޭގައިވަނީ މިދުޢާ، އެމީހާ އެންމެ ފަހުން ކީ އެއްޗަކަށް ހެދުމުން، ނިދަން އޮއްވާ އެމީހާ މަރުވެއްޖެނަމަ، އޭނާ އެމަރުވަނީ ފިޠުރަތުގެ ސާފުދީނުގައި ކަމަށެވެ. އެހެން ކަމުން އަޅުގަނޑުގެ ސުވާލަކީ، ނިދަން އޮށޯވެ ކިޔަންޖެހޭ ޝަހާދަތް، ދުޢާތައް އަދި ޤުރުއާންގެ ސޫރަތްތަކާއި، އާޔަތްތައް ކިޔުމަށް ވަކި ތަރުތީބެއް ވޭތޯއެވެ؟<?xml:namespace prefix = "o" />\nޖަވާބު: ޞަޙީޙު ބުޚާރީގައި އައިސްފައިވާ ރިވާޔެތެއްގައި ވެއެވެ : މާތް ﷲ ރުއްސުންލެއްވި އަލް ބަރާއު ބިން ޢާޒިބުގެ ވިދާޅުވިއެވެ. ކީރިތި ރަސޫލާ صَلَّى اللَّهُ عَلَيْهِ وَسَلَّمَ ތިމަންކަލޭގެފާނަށް ޙަދީޘްކުރެއްވިއެވެ. ''ތިބާ (ނިދުމަށްޓަކައި ) އެނދަށް އަރަންވީމައި، ނަމާދަށް ވުޟޫކުރާ ފަދައިން ވުޟޫކުރާށެވެ! ދެން ތިބާގެ ކަނާތްފަރާތަށް އަރިޔަށް އޮށޯންނާށެވެ. އަދި މިފަދައިން ކިޔާށެވެ!


Kaiveni Haflaagai Alhaigen Huree 60 KG Ge Ran! - Vaguthu\nޗައިނާގެ ހުބޭއި ޕްރޮވެންސުގައި ބޭއްވި ކައިވެނި ޕާޓީއެއްގައި ކައިވެނި ކުރި އަންހެން މީހާ އަޅައިގެން ހުރި 60 ކިލޯގެ ރަނަށް ގިނަ ބައެއްގެ ސަމާލުކަން ލިބިއްޖެއެވެ.\nސެޕްޓެމްބަރު 30 ވަނަ ދުވަހު ބޭއްވި މި ކައިވެނި ޕާޓީގައި އަންހެން މީހާ އެތައް ކިލޯއެއްގެ ރަން ގަހަނާ އަޅައިގެން ހުރި އިރު މިއީ އިންޑިޔާ އަންހެނުންނާއި ފިރިހެނުން އެކަނި ކުރާ ކަމެއް ނޫންކަން މިހާރު ވަނީ ހާމަވެފައެވެ.\nމީސް މީޑިއާގައި އެންމެ ގިނައިން ދައުރުވަނީވެސް އިންޑިޔާގައި ކުރާ ކައިވެނީގައި އަންހެންމީހާ އަދި ފިރިހެން މީހާވެސް ގިނަ ގަހަނާތައް އަޅައިގެން ތިބޭ ތަނެވެ.\nހުދު ކައިވެނީގެ ހެދުމެއްގައި ރަތް ކުލައިގެ މާބޮނޑިއެއް ހިފައިގެން ހުރި މި އަންހެން މީހާގެ މުޅި ހަށިގަނޑު ގަހަނާއިން ފުރުވާލާފައިވާއިރު 60 ކިލޯގެ ގަހަނާގެ ބަރުދަން އުފުލަން އުނދަގޫވޭތޯ ނޫންތޯ ގިނަ ބަޔަކު ސުވާލުކޮށްފައިވެއެވެ.\nގަހަނާ އަޅައިގެން އަންހެން މީހާ ހިނގާފައިދާ މަންޒަރުވެސް ފެންނައިރު އޭނާ ހިނގާފައި ދަނީ ފިރިމީހާގެ އެހީތެރިކަމާއި އެކުގައެވެ. އަދި ހިނގާފައި ދާއިރުވެސް އޭނާ އަށް ބަރުކަން އެނގޭވަރަށް އުނދަގުލުން ހިނގާފައިދާކަން އެނގެއެވެ.\nއަންހެން މީހާ އަށް 60 ކިލޯގެ ރަން ގަހަނާ ހަދިޔާކުރީ އޭނާގެ ކައިވެނީގެ ރަންގެ ގޮތުގައެވެ.\nކައިވެނީގެ ހަފްލާ އަށް އަނބިމީހާ ވަނުމާއި އެކުވެސް އެންމެންގެ ލޯވެސް ހުއްޓުނީ އޭނާގެ ކަރުގައި އަޅާފައި އޮތް ބޮޑު ހާރަށެވެ. އަދި ހިނގަން އުނދަގޫވެފައިވާ ހާލުގައި އޭނާ ހަފްލާ އަށް ވަދެގެން އައިއިރު އެތައް ބަޔަކު އޭނާ އަށް ހިނގުމަށް އެހީވުމަށް އެދިފައިވާކަންވެސް ފާހަގަ ކުރެވެއެވެ.\nޗައިނާއިން އެފްރިކާއަށް އެއް ބިލިއަން ކޮވިޑް ވެކްސިން ފޯރުކޮށްދެނީ


France ge9city ehgai curfew iulaan kohfi\nފްރާންސްގެ ސިޓީތަކުގައި ކާފިއު އިއުލާންކުރުން\nފްރާންސްގެ9ސިޓީއެއްގައި ކާފިއު އިއުލާން ކޮށްފި\nކާފިއު އިއުލާން ކޮށްފައިވާނީ ރޭގަނޑު 9:00 އިން ހެނދުނު 6:00 އަށް\nކާފިއުއަށް އަމަލުކުރަން ފައްޓާނީ ހޮނިހިރު ދުވަހު\nބުދަ ދުވަހު އެކަނިވެސް އެގައުމުން 22,951 މީހުން ވަނީ ކޮވިޑް-19 އަށް ޕޮޒިޓިވްވެފައި\nކ. މާލެ | 15 އޮކްޓޯބަރ 2020 | ބުރާސްފަތި 07:04 | 3,989\nފްރާންސްގެ ރައީސް އެމެނުއަލް މެކްރޮން - ރޮއިޓަރސް\nފްރާންސްގެ ރައީސް އެމެނުއަލް މެކްރޮން އެގައުމުގެ ނުވަ ސިޓީއެއްގައި ކާފިއު އިއުލާން ކޮށްފިއެވެ.\nއެގޮތުން ފްރާންސްގެ ވެރިކަން ކުރާ ސިޓީ ޕެރިސް އަދި އިތުރު އަށް ސިޓީ އެއްގައި ކާފިއު އިއުލާން ކޮށްފައިވާނީ ރޭގަނޑު 9:00ން ހެނދުނު 6:00 އަށެވެ. އަދި މި ކާފިއު އަށް އަމަލު ކުރަން ފައްޓާނީ ހޮނިހިރު ދުވަހުން ފެށިގެން ކަމަށް މެކްރޮން ވަނީ ވިދާޅުވެފައެވެ.\nކާފިއު އަށް އަމަލު ކުރަން ފެށުމާއެކު އެ ގައުމުގައި ރޭގަނޑު ބޭރަށް ނުކުމެ އުޅުން މަނާ ވާނެއެވެ. އަދި މި ކާފިއު ހަތަރު ހަފްތާ އަށް އިއުލާން ކޮށްފައިވާ އިރު، ހާލަތަށް ބަލައި ކާފިއުގެ މުއްދަތު އިތުރު ކުރުމަކީ އެކަށީގެންވާ ކަމެއް ކަމަށް ފްރާންސްގެ ރައީސް ވަނީ ވިދާޅުވެފައެވެ.\nކޮވިޑް-19 ގެ ސަބަބުން ފްރާންސްގައި ސްޓޭޓް އޮފް އެމަޖެންސީ އިއުލާން ކޮށްފައިވާ އިރު، ބުދަ ދުވަހު އެކަނިވެސް އެ ގައުމުން 22,951 މީހުން ވަނީ ކޮވިޑް-19 އަށް ޕޮޒިޓިވްވެފައެވެ.\nފްރާންސް އިން ކޮވިޑް-19 އަށް ޕޮޒިޓިވްވި މީހުންގެ ޖުމްލަ އަދަދު 779,063ށް އަރާފައިވާ އިރު، އެގައުމުން ބަލި ޖެހުނު މީހުންގެ ތެރެއިން 33,037 މީހުން ވަނީ މަރުވެފައެވެ. އަދި ބަލިން ފަސޭހަވެފައި ވަނީ 103,413 މީހުންނެވެ. މި ވަގުތު އެގައުމުން 642,613 މީހުން ދަނީ ކޮވިޑަށް ފަރުވާ ހޯދަމުންނެވެ.


އަހަރެންގެ ޑައިރީ2– Esfiya – Dhivehi Vaahaka Site\nއަހަރެންގެ ޑައިރީ 2\n- by RAIN LOVER GIRL - 56- July 9, 2019\nނޯޓް: ކުރިން ޕާޓުގައި އަޅުގަނޑަށް ޖެހިފައި އިންނާނީ ސުމާއަށްވުރެ ދެ އަހަރުގެ ތަފާތު ސާލިމް ހުރެއެވެ. އެއީ އަޅުގަނޑަށް އޮޅުމަކުން..\nސުމާ އާއި ސާލިމްގެ 3އަހަރުގެ ތަފާތު ހުރޭ.\nއަހަރެން ހީކުރީ ވެއްޓޭނެ ކަމަށެވެ. ނަމަވެސް ނުވެއް ވެއްޓުނެވެ. އަހަރެން އެހެންވެ އޮތީ ދެލޯ މަރައިގެންނެވެެ. އަހަރެންގެ ދެލޯ ހުޅުވާލީމެވެ. އަހަރެންގެ ދުލުން ” އިކްރާމް ” މި ނަން ބޭރު ވިއެވެ. އިހްތިޔާރަކާ ނުލައެވެ. އަހަރެން އޭނާ އަތްދަށުން އަވަހަށް ސަލާމަތް ވެގެން ދިޔައީމެވެ. އަހަރެން ދެރަވިއެވެ. ކަރުނަތައް ކޯތާފަތުގައި ބޮސްދޭން ފެށިއެވެ. އެއީ ނަދުވާގެ ބޯއީ ފުރެންްޑެެެވެެ. ނަދުވާއަށް މި މަންޒަރު ފެނިއްޖެ ނަމަަ ހީކުރާނީ ކީކޭ ހެއްޔެވެ؟\nނަދުވާ ލޮލުން ހޯސް ލާފައި ކަރުނަ ފައިބަން ފެށިއެވެ. އަޑުގެ ނެތްތަނަން ރޯން ފެށީ އިހްތިޔާރުން ބޭރުގައެވެ. އޭނާ ރޯންފެށީ ސާބަބެއް ނެތިއެއް ނޫނެވެ. އޭނާއަށް އެދުވަހު އެ މަންޒަރު ވަނީ ވަރަށް ސާފުކޮން ފެނިފައެވެ. ނަމަވެސް އިޝްނާގެ ލޮލުން ވެއްޓުނު ކަަރުނަތަކެއް ނުފެނެއެވެެ. ނަދުވާ އިކްރާމް ދޫކޮއްލީ އެ މައްސަލަ ގައެވެ. ”އިޝޫޫ… އިޝޫ… ހައު ކުޑް..؟ އަަހަރެން މީ ހާދަ ހަޔާތް ކުޑަ…. ގޮތް ކުޑަ… އަންހެނެކޭ.. އިޝޫގެ ހަޔާތް އަހަރެންގެ މި ދެއަތުން ހަލާކު ކޮއްލީ އަހަންނަށް އަދަބު ހައްގު… އިޝޫ… އަހަރެން ދޫކޮއްލާފަ ނުދައްޗޭ… ޕްލީޒް…” ނަދުވާ ހަޅޭ ލަވަމުން ދިޔައީ ނުހަނި ބާރަށެވެ. ފާހަނާއަށް ވަނެ މޫނު ދޮވެލައިގެން އައިސް އަނެއްކާވެސް އިޝްނާގެ ޑައިރީީ ކިޔަން ފެށިއެވެ.\nނަަުދުވާ އެދުވަހު އަހަރެންނަށް ދިނީ ކޮންފަދަ އަނިޔާއެއް ހެއްްޔެވެ؟ އަހަރެންގެ އަތުގައި ކަޓަރު ދަމާލީއެވެ. ނަމަވެސް އަދި އަދަށް ދާންދެން ވެސް އޭނާއަށްޓަކއި އަހަރެންގެ ހިތުގައި އެއްވެސް ބުރަ ކަމެއް ނެތެވެ. އަހަރެންގެ އަތުން އަގު ހުރި ލޭތަކުން އިބުރަތެއް ހާސިލްވިއެވެ. ރަނަގަޅަށް ތަންތަން ބަލާގެން ހިނގުމަށެވެ. އަހަރެން އެދުވަހު ގެއަށްދިޔައިރު މަންމަ ސިޓިން ރޫޫމްް ސޯފައިގާ އިށީނެ އިނެވެެ. އަހަރެން އަތުގައި ކަޓަރު އަޅާލި ހިސާބުގައި އަހަރެން ހުރީ ހިފަހައްޓާގެންނެވެ.”ދަ ރިފުޅާ… ކިހިނެއްވީ ތިތާ ހިފަހައްޓާގެން ތިހުންނަނީ… ތަދުވަނީތަ؟” މަންމަ އަަހަރެންގެ އަތް އެތަނުން ނައްޓާލިއެވެ. ”ސުބުހާނަﷲ. މިވަރު ވިއިރު މަންމަ ކައިރީ ނުބުނީ ކީއްވެ..” މަންމަ ބުނެލިއެވެ. ”ކާކު ؟” އަހަރެންގެ މޫނަށް މަންމަ ބަލާލީ ސުވާލުގެ ނަޒަރަކުންނެވެ. ބަދަލުގައި އަހަރެން އިސްޖަހާލީމެވެ.”ދަރިފުޅާ ހިނގާ ހޮސްޕިޓަލަށްް.. އަވަހަށް ދޭ އެއްޗެހި ބަދަލުކުރަން.” އަހަރެން ކޮޓަރިއަށްވނެ އެއްޗެހި ބަދަލުކޮއްލައިގެން މަންމަ ކާރިއަށް އައީމެވެ. މަންމަ ވެސް އަވަހަށް އަހަރެން ގޮވައިގެން ހޮސްޕިޓަލަށް ދިޔައެވެ. އަހަރެން ހޮސްޕިޓަލުން އައިރު އަހަރެންގެ ދޮންބެ އަހަރެންގެ ކޮޓަރީގައި އިނެވެ.”ދޮންބެ ކިހިނެއްވީ ކަމަކުތަ؟” އަހަރެން ސުވާލު ކޮއްލީމެވެެ. ”އާން ވަރަށް ބޮޑު ކަމަކު އިޝޫ… ކާކު އިޝޫއަށް ތިހެން ހެދީ..؟ދޮންބެ އަށް އިނގޭ އިޝޫ ތިކަހަލަ ގޯސް ކަމެއް ނުކުރާނެކަން…އިޝޫ ދޮންބެއަށް ޓުރަސްޓު ކުރަމެއްނު… އެހެންވެ އަވަހަށް ކިޔާދީ…” އަހަރެން ބޯ ޖަހާލުމަށްފަހު ގައިގާ ނެތްހިތްވަރު ނެރެގެން އަަހަރެން ހުރިހާ ވާހަކައެއް ކިޔާދިނީމެވެ. އަދި އެއްވެސް މީހަކު ކައިރީ ނުބުނުމަށް އެދުނީ މެވެ. ދޮންބެ އަހަރެން ގާތު ބުނެލިއެވެ.”ނަދޫ… ކީއްވެ އިޝޫ އަށް ތިހެން ހަދަން ވީ.. އެން އިޝޫއަށް ދެން ވަރަށް އަވަހަށްް ސިސް އެށް ލިބޭނެ…” ސާލިމް އަކީ އުމުރުން އަށާރަ އަހަރުގެ ފިރިހެނެކެވެ. މަންމަ ބޭނުންވާތީ އަވަހަށް ކައިވެނި ކުރަނީއެވެ. ”ދޮންބޭ އަދި ކިޔަވާ ވެސް ނުނިމޭ.. ދެން ކިހިނެއް… އަޅޭ… ދޮންބީ..އަޅުގަނޑު ބޭނުންވަނީ ދޮންބެއަށް 20 އިޔާޒް ވީމަ ކުއްޖަކާ މެރީ ކުރަން..” އަހަރެން ތުން ދަމާލީމެވެ.”އޯކޭ މައި ކުރައި ބޭބީ… ތިކަން ކޮއްފާނަމޭ…” އަހަރެެންް ދޮންބެ ގައިގާ އެއްއަތުން ބައްދާލީމެވެ.”ކުރައި ބޭބީ ބަލައިގެން އުޅެއްޗޭ….” ދޮންބެ ހީލަމުން އަހަރެން ކައިރީ ބުނެލިއެވެ.\n”މި ބޯލާ” މަންމަ އަހަންނަށް އޮރެންޖު ޖޫސްތަށޓެއް ދިއްކޮއްލިއެވެ. އަހަރެން އޭގައި ހިފާ ތުންފަތުގައި ޖައްސާލީމެވެ. އަހަރެން އެ ހުސްކޮއްލުމަށްފަހު މަންމަ އަށް ތަށި ދިއްކޮއްލީމެވެ. ”އަރާމް ކޮއްލާ..” އަހަރެންގެ ބޮލުގައި މަންމަ މަޑު މަޑުން ފިރުމާލިއެވެ. އަހަރެންވެސް ބޯ ޖަހާލުމަށްފަހު އޭސީގެ ފިނި ގަދަ ކޮއްލީމެވެ. އެއަށްފަހު އެނދުގައި ޖައްސާލައި އަހަރެންގެ ފޯނު ނެގީމެވެ. ފުރަތަމަ ވެސް ފެނުނީ އައިސް އިން މެސެޖެކެވެ. އެ މެސެޖު އަހަރެން ކިޔާލީމެވެ.\n”އައިމް ސޮރީ… އަހަންނަށް އިނގޭ އަހަރެންގެ ސަބަބުންް އިޝް އަށް ވަރަށް ބޮޑު އަނިޔާއެށް ވިކަން އައިމް ރިއަލީ ސޮރީ…..” އަހަރެން އެ މެސެޖު ކިޔާލީމެވެ. އެއީ އިކްރާމުގެ މެސެޖެކެވެ. އަހަރެން ލަސްތަކެއް ނުވެ ވައިފައި އޮން ކޮއްލި ތަނުން ސަތޭކައަށްވުރެ ގިނަ ވައިބަރ މެސެޖު އައެވެ.\n”އައިމް ސޮރީ.. އައި ނޯ އެވްރީތިން ދެޓް ހެޕެން އެ ގަޑީ އަހަންނަށް އެހެން ކަންތައްް ކުރަން ޖެހުނީ މަޖުބޫރުވެގެން…”\nއަހަރެންގެ ޑައިރީ 3\nނޫރު (ވިހިވަނަ ބައި)\nReethi mi part ves ??\nRAIN LOVER GIRL says:\nBeautiful?…Mistakes madhuvamun ahnany?…Dear next part dhigukohlaathi enge?…Waiting fr the next curiously\nThank u so so much jiji ??????????\nThank u so so much jiji ??????????????????\nThank u so so much ibsha\nMasha Allah mi part vx varah reethi… Waiting for the next part??\nThank u loon\nV reethi??? whn is next part\nThank u so so much meekkomee\nvaanuva neyngey… mi vaanuva knmmes kuhjaku kiyaala dhyfaanantha… ishna , suma n nadhuva olhihje mihaar…\nAlun kudakon visnaagen kiyaala. ??\nHey dear…plc dont use my name…\nI request yuh plc????????\nThank u so so much. Aslu thi comment kohllyma ingeyne ehnu vaaanuvaa ehnve thanks.\nSuma and ishna aky dairygai ulhey dhekudhin. Dhen ekudhinna gulhun hunna kudhinnaky ves dairyga ulhey kudhin.\nDhen nadhuvaa mihaaruekiyany dairy understand tha?\nYess jiji vv rangalhu vaahak eh.\nCome on…… When is the next part coming please be fast??can’t wait for the next part ??I’m actually wordless….\nTHANK U next part dhw. Alhugandu busy vumuge sabaubun lasvany ekm friday noony Saturday ga up kureveytho mi balany.\nCutter dhamaaly ey? Astagfirullah! :O\nI think the way characters are introduced it can beabit confusing. Have to read it twice to understand.\nVarah reethi vaahaka. Intizaaru kuraanan dhn oi bayah\nDaer readers i am sorry. Next pary will be upload on next week. now the days are very busy in the school. I know u all will be disappointed. I am really sorry.\nI amafriend of her. ?\nAlhugandu miliyunyekujja kiyaa dhin gothah. ehnve bunely. ??\nTHANKS MY FRIEND. ☺☺☺☺???\nKeep it up???????\nTHANKS . ☺☺☺☺???\nSad story. Love it. Waiting for the next part?


ޒުވާންކަންމަތީ ހުރުމަށް "ގޮށް ރީނދޫ"\nFebruary 11, 2019 15:49:29\nރީނދުލަކީ ރާއްޖޭގެ މާހައުލުގައި ފަސޭހަކަމާއި އެކު ހެއްދޭ ބާވަތެކެވެ. ސިއްހީ ގޮތުން ބަލާނަމަ ގޮށް ރީނދުލަކީ އޭގައި ނުހަނު ފައިދާތަކެއް އެކުލެވޭ އެއްޗެކެވެ. މިގޮތުން މުގުރާ ހިއްކައިފައިވާ ރީނދޫ ކުނޑި އަށްވުރެ ފައިދާބޮޑީ ތާޒާކަންމަތީ ހުންނަ ގޮށް ރީނދުލުގައެވެ.\nހަމުގައި ހުންނަ ވިހަ މާއްދާތައް ނައްތާލާ މޫނު އަލިކޮށް އުޖާލާކޮށް އޮމާން ކޮށްދިނުމަށް މީގައި އެކުލެވޭ އެންޓިއޮކްސިޑެންޓްސް އަދި އެންޓިބެކްޓީރިއަލް ޕްރޮޕަޓީސް އެހީތެރިވެދެއެވެ. ޒުވާން އުމުރު ފުރާގައި ދިމާވާ މޫނުގައި ބިހި އޮށާޅަ އަދި ލަކުނު ފިލުވާލުމަށް ގޮށް ރީނދޫ ބޭނުން ކުރެވިދާނެއެވެ.\nމޫނުގެ ހަން ކުރަކިވުމުން ނުވަތަ ހިކުމުގެ މައްސަލައަކީ ހާއްސަ ގޮތެއްގައި ޒުވާނުންނަށް ދިމާވާ މައްސަލައެކެވެ. މިފަދަ މައްސަލައެއް އުޅޭނަމަ ގޮށް ރީނދޫ ބޭނުން ކުރެވިދާނެއެވެ. ގޮށް ރީނދޫ ބޭނުން ކުރާނެ ގޮތަކީ އެއްސަމުސާ ރީނދޫ ގޭނުމަށްފަހު އެއް ސަމުސާ ކިރު އަދި ފެން ފޮދެއް އަޅާ ރަނގަޅަށް އެއްކުރުމަށްފަހު މޫނުގައި އުނގުޅާނީއެވެ. ދެން އެގޮތައް 20 މިނެޓް ވަންދެން ބެހެއްޓުމަށް ފަހު ރީތި ފެންފޮދަކުން ދޮވެލާނީއެވެ. މިކަމަކީ ހަފްތާ އަކު އެއްފަހަރު ނަމަވެސް ކޮށްލަން ވަރަށް މުހިންމު ކަމެކެވެ.\nރާއްޖޭގެ މާހައުލަކީ ހޫނު މާހައުލެއް ކަމުގައިވާއިރު މޫނު ތެޔޮވުމުގެ މައްސަލައަކީ އެކަމަށް ހައްލެއް ނެތް ކަމެއް ކަމުގައި ފަހަރުގައި ހީވެދާނެއެވެ. ނަމަވެސް ބާރުގަދަ ކެމިކަލް އެކުލެވޭ ބާވަތްތަކުގެ ބަދަލުގައި މިދެންނެވި ގޮށް ރީނދޫ ގަވައިދުން ބޭނުންކުރުމަށް ސަމާލުކަން ދޭށެވެ. މޭޒުމަތީ ސަމްސަލެއްގެ ހަތަރުބައިކޮށްފައި އެއްބަޔަށް ކާށިތެޔޮ ކޮޅެއް އެއްކުރުމަށްފަހު މޫނުގައި އުނގުޅާށެވެ. އަދި އެގޮތުގައި 15 ވަރަކަށް މިނެޓް ބެހެއްޓުމަށް ފަހު ރީތި ފެންފޮދަކުން މޫނު ދޮވެލާށެވެ.\nއިސްވެ ދެންނެވުނު ގޮތް ގޮތައް ގޮށް ރީނދޫ ބޭނުންކޮށްފި ނަމަ ހީވެސް ނުކުރާހާ އަވަހަށް އެކަމުގެ ނަތީޖާ ފެނިގެންދާނެއެވެ.\nމޫނުގަ ރީދޫކުލަ ނުހިފާނެބާ!


B.Eydhafuhtah rahkaatheri boafen Foarukohdhinumah hingi mashroou ge amalee masahkai nimijje B.Eydhafuhtah rahkaatheri boafen Foarukohdhinumah hingi mashroou ge amalee masahkai nimijje\nބ.އޭދަފުށްޓަށް ސާފު ބޯފެން ފޯރުކޮށްދިނުމަށް ހިންގި މަޝްރޫޢުގެ އަމަލީ މަސައްކަތް ނިމިއްޖެ\nބ.އޭދަފުށީގައި ސާފު ބޯފެން ފޯރުކޮށްދިނުމަށް ހިންގި މަޝްރޫޢުގެ އަމަލީ މަސައްކަތް ނިމިއްޖެކަމަށް އެ މަސައްކަތުގެ ކޮންޓްރެކްޓަރ ބުނެފިއެވެ.\nސްރީލަންކާގެ ކުންފުންޏެއްކަމަށްވާ، ސެނޮކް ޓްރޭޑް ކޮމްބައިން ޕްރައިވެޓް ލިމިޓެޑާ ހަވާލުކޮށްގެން ކުރިއަށްގެންދިޔަ މިމަސްރޫގެ މަސައްކަތް މިމަހުގެ ކުރީކޮޅު ނިމިފައިވާކަމަށް އެކުންފުނިން ބުނެއެވެ. ބ.އޭދަފުއްޓަށް ރައްކާތެރި ސާފުބޯފެން ފޯރުކޮށްދިނުމަށް ސަރުކާރުން ކުރިއަށް ގެންދިޔަ މަޝްރޫޢު ފުރަތަމަ ހަވާލުކުރީ7މަސްދުވަހުން ނިންމާ ގޮތަށެވެ. ނަމަވެސް ދިމާވި އެކި މައްސަލަތަކާ ހުރެ މަސައްކަތް ނުނިމި ލަސްވުމުން، އެ މަސައްކަތް ނިންމުމަށް އެއްއަހަރާއި ހަމަސް ދުވަސް ވަނީ ދީފައެވެ.\nޕީއެސްއެމް ނިއުސްއާ ވާހަކަދައްކަމުން މިމަޝްރޫޢު ކުރިއަށްގެންދާ ކުންފުނިން އޭދަފުއްޓަށް ކަނޑައަޅާފައި ހުންނަ ސްޕަވައިޒަރ އަމީލަ މަދުސަންކަ ބުނީ މަޝްރޫޢު ނިންމުމަށްފަހު މިނިސްޓްރީއާ ހަވާލު ކުރުމަށް ވާންޖެހޭ ތައްޔާރީތައްވެސް މިހާރު ނިމިފައިވާކަމަށެވެ. އަދި ފެނުގެ ތަހްލީލްތައް ކުރުމަށްވެސް މިނިސްޓްރީއަށް ފޮނުވާފައިވާކަމަށެވެ.\nމި ޕްރޮޖެކްޓްގެ ދަށުން އޭދަފުށީގައި 16 ކިލޯ މީޓަރުގެ ބޯފެނުގެ ވިއުގައެއް ޤާއިމްކޮށްފަވާއިރު، މިތަނުގައި ބަހައްޓާފައިވާ އާރު.އޯ ޕްލާންތަކުން ދުވާލަކު 120 ޓަނުގެ ފެން އުފައްދާނެއެވެ. އަދި މިފެން ރައްކާކުރުމަށް 1.8 މިލިއަން ލީޓަރުގެ ފެން ރައްކާކުރެވޭނެ2ތާންގީވެސް ވަނީ ބަހައްޓާފައެވެ. މީގެ އިތުރުން ވާރޭފެން ރައްކާކުރުމަށް އެއްލަކަ ލީޓަރުގެ ތާންގީއެއްވެސް ވަނީ ބަހައްޓާފައެވެ.\nމިމަސްރޫގެ ދަށުން އޭދަފުށީގައި މީހުން ދިރިއުޅޭ ހުރިހާ ގޭބިސީތަކާއި ފެނުގެ ޙިދުމަތައް އެދުނު ސަރުކާރުގެ މުއައްސަސާ ތަކަށްވެސް ފެނުގެ ޙިދުމަތް ވަނީ ގުޅާދީފައެވެ. މިމަސައްކަތައް 37 މިލިއަނަށްވުރެ ގިނަ ރުފިޔާ ޙަރަދުކޮށްފައިވާ މިމަސައްކަތަކީ އޯޕެކް ފަންޑް ފޯ އިންޓަރނޭޝަނަލް، އޯފިޑް އާއި ސަރުކާރުން ކުރިއަށްގެންްދިޔަ މަސްރޫއެކެވެ.\nއަމީނީ މަގުގައި ތާރުއަޅަން ތައްޔާރުވަނީ


އެމް.އެން.ޔޫ.އެސް.ޔޫގެ ޓީމަށް އަނެއްކާވެސް އާ ލީޑަރުންތަކެއް – MNUSU\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ މަސައްކަތްތަކުގައި ޢަމަލީގޮތުން ބައިވެރިވުމަށް މި 2018 ވަނަ އަހަރުގެ ޖަނަވަރީ އިންޓޭކްގެ އޮރިއެންޓޭޝަންގައި ޝަޢުޤުވެރިކަން ފާޅުކުރި ދަރިވަރުންނަށް ”ނިއު ލީޑަރސް ނައިޓް“ ނުވަތަ އާ ލީޑަރުންގެ ރޭ ބޭއްވިތާ އަދި މާގިނަ ދުވަހެއްނުވެއެވެ. އެމް.އެން.ޔޫ.އެސް.ޔޫގެ ޓީމަށް އަނެއްކާވެސް އާ ލީޑަރުންތަކެއް އިތުރުވެއްޖެއެވެ.\nއެމް.އެން.ޔޫ.އެސް.ޔޫގެ ފަރާތުން އޮރިއެންޓޭޝަންގައި ދެއްކި ވީޑިއޯ އަދި އެމް.އެން.ޔޫ.އެސް.ޔޫގެ ތަފާތު މީޑިއާގެ ވަޞީލަތްތަކުގެ ސަބަބުން އެމް.އެން.ޔޫ.އެސް.ޔޫގެ ޙަރަކާތްތަކުގައި ބައިވެރިވުމަށް މިފަހަރު ޝަޢުޤުވެރިކަން ފާޅުވި ދަރިވަރުންނަކީ އެމް.އެން.ޔޫ.އެސް.ޔޫގެ ތާރީޚުގެ ތެރެއަށް ވަދެގެންދާނޭ ދަރިވަރުންތަކެކެވެ. މުޅި އެމް.އެން.ޔޫ.އެސް.ޔޫގެ ތާރީޚުގައިވެސް އަމިއްލައަށް އެމް.އެން.ޔޫ.އެސް.ޔޫ އޮފީހަށް އައިސް ދަރުމަވެރިންގެ ގޮތުގައި މަސައްކަތްކުރުމަށް އެއްފަހަރާ މިހާ ގިނަ ޢަދަދެއްގެ ކުދިން ނަންނޯޓު ކުރި މިއީ ފުރަތަމަ ފަހަރެވެ.\nމި ކުދިންގެ އެދުމުގެމަތިން އެ ކުދިންނާއި އެމް.އެން.ޔޫ.އެސް.ޔޫގެ ހިންގާ ކޮމިޓީގެ ބައެއް މެންބަރުންވަނީ 28 ފެބުރުވަރީ 2018ވީ ބުދަދުވަހުގެ ހަވީރު 04:00ގައި އެމް.އެން.ޔޫގެ B1-18 ކްލާސްރޫމްގައި ބައްދަލުކޮށްފައެވެ. މި ބައްދަލުވުމުގައި އެމް.އެން.ޔޫ.އެސް.ޔޫގެ ރައީސް އަރުޝަދު އަޝްރަފް ވަނީ ވަރަށް ތަފްޞީލުކޮށް އެމް.އެން.ޔޫ.އެސް.ޔޫގެ ޙަރަކާތްތައް ހިނގަމުންދާ ގޮތާއި، އެ ކުދިންނަށް ދަރުމަވެރިންގެ ގޮތުގައި އެމް.އެން.ޔޫ.އެސް.ޔޫއަށް މަސައްކަތްކޮށްދެވިދާނެގޮތް ކިޔާދެއްވާފައެވެ. އަދި މީގެ އިތުރުން އެ ކުދިންގެ އެކި ސުވާލުތަކަށް ޖަވާބުދެއްވާފައެވެ. ހަމަ އެހެންމެ އެމް.އެން.ޔޫ.އެސް.ޔޫގެ މީޑިއާ ވަޞީލަތްތަކުގެ މަޢުލޫމާތުވަނީ ދެއްވާފައެވެ. މި ބައްދަލުވުމުގައި އެމް.އެން.ޔޫ.އެސް.ޔޫގެ ނައިބު ރައީސް (ޢިލްމީ) އާދަމް ރުޝްދީ، ޚަޒާންދާރު ޢަބްދުﷲ ޝަހުނީޒް، މީޑިއާ ކޯޑިނޭޓަރ މުޙައްމަދު ޝާން ޢާމިރު އަދި އެމް.އެން.ޔޫ.އެސް.ޔޫ އެޑްވައިޒަރީ ބޯޑު މެންބަރު ޙުސައިން ޢަލީ ބައިވެރިވިއެވެ.\nމި ބައްދަލުވުމަށް އެދިގެން އައި ހުރިހާ ދަރިވަރުންނަކީ އެމް.އެން.ޔޫގެ ސެންޓަރ ފޯ ފައުންޑޭޝަން ސްޓަޑީޒްގައި ކިޔަވަމުންދާ ދަރިވަރުންނެވެ. މިއީ ހެޔޮ ފާލެކެވެ. އެމް.އެން.ޔޫ އާއި އެމް.އެން.ޔޫ.އެސް.ޔޫގެ މުސްތަޤުބަލު އުޖާލާވާނޭކަމުގެ ހެތްކެކެވެ. މި ބައްދަލުވުމާއިއެކު މި ދެންނެވި ހުރިހާ ދަރިވަރުންވަނީ އެމް.އެން.ޔޫ.އެސް.ޔޫގެ ލީޑަރުންގެ ގްރޫޕްގެ ތެރެއަށް އިތުރުކުރެވިފައެވެ. އެމް.އެން.ޔޫ.އެސް.ޔޫގެ ލީޑަރުންގެ ގްރޫޕަކީ އެމް.އެން.ޔޫ.އެސް.ޔޫގެ އެކި ޙަރަކާތްތަކުގައި ބައިވެރިވުމަށް ޝަޢުޤުވެރިވާ ދަރިވަރުންގެ މައްޗަށް އެކުލެވިގެންވާ ގްރޫޕެކެވެ. އަދި އެމް.އެން.ޔޫ.އެސް.ޔޫ އަށް ދަރިވަރުންގެ އެހީ ބޭނުންވާ ޙާލަތްތަކުގައި ފަސޭހަކަމާއެކު ދަރުމަވެރިންގެ ގޮތުގައި އުޅޭ ކުދިން ހޯދުމަށް އެކުލަވާލެވުނު ގްރޫޕެކެވެ. މި ގްރޫޕުގެ މެންބަރަކަށްވުމަށް އެމް.އެން.ޔޫގެ މާލޭ ކެމްޕަހުގެ ހަމަ ކޮންމެ ދަރިވަރަކަށް ފުރުޞަތު އެބައޮތެވެ. އެމް.އެން.ޔޫ.އެސް.ޔޫ އޮފީހަށް ދުރުވެ ނަންނޯޓުކޮށްލައިގެން، ނުވަތަ އެމް.އެން.ޔޫ.އެސް.ޔޫގެ މީޑިއާގެ ވަޞީލަތަކަށް މެސެޖުކޮށްލައިގެންވެސް މިކަން ހަމަޖެހޭނެ އުޞޫލުތައްވަނީ ހަމަޖެހިފައެވެ.


Furusathu nulibi Koopman ge inthzaaru dhigu lanee\nޖަނަވަރީ މަހު ފަހު ކޮޅު، ގައުމީ ފުޓްބޯޅަ ޓީމުގެ ކޯޗް ކަމާ ހަވާލުވި ހޮލެންޑްގެ މާޓިން ކޫޕްމަން އާއެކު އެފްއޭއެމުން ސޮއި ކުރީި، ދެ އަހަރު ދުވަހުގެ ކޮންޓްރެކްޓްގެ ފުރަތަމަ އަހަރު ކޫޕްމަން އަށް ހުންނަން މިޖެހުނީ މަސައްކަތެއް ނެތި އަތް އުރާލައިގެންނެވެ. މިއީ ފުޓްބޯޅައިގެ ޕެޝަން ހުރި މީހަކަށް މާޔޫސްކަމާއި ފޫހިކަން މެދުވެރިވާނެ ސަބަބެކެވެ. މާޗް މަހު ޗައިނާ އާއި ސީރިއާ އާ ދެކޮޅަށް ގައުމީ ޓީމު ކުޅެން އޮތް މެޗަށް ތައްޔާރުވާން ފެބުރުއަރީ މަހު އޭނާ އާއި އޭނާގެ ޓީމު މަސައްކަތް ފެށި އެވެ.\nޑިސެމްބަރު 19 ވަނަ ދުވަހު، ޗައިނާގެ ވުހާން އިން ފެނުނު ކޮވިޑް-19 ގެ ބަލިމަޑުކަން އައިސް ރާއްޖޭގެ ފަސްގަނޑަށް ބީއްސާލީ މާޗް މަހު އެވެ. ކޫޕްމަން އާއި ޓީމުގެ މަސައްކަތް ހުއްޓުނީ އެވެ. އޭޕްރީލް 15 ގައި މާލެ ފުލު ލޮކްޑައުންއަކަށް ދިއުމުން، ގާތްގަނޑަކަށް ތިން މަސް ދުވަސް ކޫޕްމަން ހޭދަ ކުރީ އޭނާ ދިރިއުޅޭ ހޮޓަލްގަ އެވެ. މިއީ އޭނާގެ އެއްބަސްވުމުގެ ފުރަތަމަ އަހަރުގެ ހުލާސާ އެވެ.\nޖޫން މަހު ގައުމީ ޓީމުގެ ޕްރެކްޓިސްތައް އަނެްކާވެސް ފެށީ އޮކްޓޯބަރު ނޮވެމްބަރަށް ރާއްޖޭގެ މެޗުތައް ރީޝެޑިއުލް ކުރުމުންނެވެ. ހަމަގައިމުވެސް އޭނާގެ ފުރަތަމަ އަހަރު ރާއްޖެ އިތުރަށް ކުޅޭނެ އޮފިޝަލް މެޗެއް މިހާރަކު ނެތެވެ. ވޯލްޑް ކަޕް ކޮލިފިކޭޝަންގެ އޭޝިއާ ޒޯންގެ މެޗުތައް ފީފާ އާއި އޭއެފްސީން ވަނީ އަންނަ އަހަރަށް ފަސް ކޮށްފަ އެވެ. ރާއްޖެއަށް އައިސް ކޫޕްމަން މިހާތަނަށް ހާސިލު ކުރެވުނީ އޭނާ އަމިއްލަ ޗެލެންޖެކެވެ. އޭޕްރީލް މަހު މާލެ ފުލު ލޮކްޑައުން ކުރުމުން، އޭނާ ދިރިއުޅޭ ހޮޓަލުގެ ޓެރަސްގައި ކަސްރަތުކޮށް އޭނާ ވަނީ 11 ކިލޯ ލުއި ކޮށްލާފަ އެވެ.\nއެކިފަހަރު މަތިން ގާތްގަނޑަކަށް ތިން މަސް ދުވަހު ކުރި ޕްރެކްޓިސްތަކުން ކޫޕްމަން އޭނާގެ ޓީމާ ބެހޭގޮތުން ކަންތައްތަކެއް ދެނެގަނެވިއްޖެ އެވެ. ރާއްޖޭގެ ވަޒީފާގައި އޭނާއަށް އަދި މިހާތަނަށް ހޯދުނު ހަމައެކަނި ހިތްހަމަޖެހުމަކީ އެއީ އެވެ.\n"އަހަރެންގެ ޓީމު ވަރަށް ޑިސިޕްލިން، އެ ކުޅުންތެރިން ތިބީ ވަރަށް ރަނގަޅު ފައިޓިން ސްޕރިޓެއްގައި،" އަވަސް އަށް ދިން އިންޓަވިއުގައި ކޫޕްމަން ބުންޏެވެ. "ދެ ވަނަ ފަހަރަށް އަހަރެމެން ޕްރެކްޓިސްތައް މެދުކަނޑާލަން ޖެހުނީމަ، އަކުރަމް [އަބްދުލް ގަނީ] އަހަންނަށް މެސެޖު ކޮށްފަ ބުނި ކޯޗޭ ތިމަންނަމެން ބޭނުމޭ ގޭގައިވެސް ޕްރެކްޓިސް ކުރަން، ތިމަންނަމެންނަށް ހޯމްވޯކެއް ދޭށޭ. އޭގެއިން އަންގައިދެނީ އެ ކުޅުންތެރިން އިތުރަށް ވަރުގަދަވާން ކުރަން ޖެހޭ މަސައްކަތް ކުރުމަށް އަމިއްލައަށްވެސް ބޭނުންވާކަން، އެއީ އެ ކުޅުންތެރިންނާމެދު އަހަރެން ވަރަށް ގަޔާވާ ކަމެއް."\nއެފްއޭއެމްގެ ޓެކްނިަކަލް ޑައިރެކްޓާ ޖުދާން އަލީ، ދިން ދައުވަތަކަށް ރާއްޖޭގެ ކޯޗްގެ މާގަމަށް އައުމުގެ ކުރިން ކޫޕްމަން މަސައްކަތް ކުރީ އޭނާގެ އަމިއްލަ ގައުމު ހޮލެންޑްގެ ޓެރިޓަރީއެއްގެ ގޮތުގައި އޮންނަ އަރޫބާގަ އެވެ. ކެރީބިއަން ކަނޑުގެ ކުޑަ ޖަޒީރާ ގައުމެކެވެ. އޭނާ ބުނީ އޭނާގެ ކުޅުންތެރިންނެގޭ އެއްގޮތަށް މުޅި ޕަބްލިކު އެކުގައި ޑިސިޕްލިންވެ ކަމާބެހޭ ފަރާތްތަކުން ދޭ އިރުޝާދުތަކަށް ބޯލަނބާނަމަ، މިހާލަތުން މިހާރު އަރައިގަނެވުނީސް ކަމަށެވެ. ދެ ވަނަ ފަހަރަށްވެސް ކޮލިފިކޭޝަން މެޗުތައް ސަސްޕެންޑް ކުރަން ޖެހުނީ ގައުމުތަކުގެ ހާލަތައް ކުރިއެރުމެއް އަސްފައި ނުވުމުންނެވެ.\n"މިހާރު ދެން އޮތްގޮތަކީ ފްރެންޑްލީ މެޗުތަކެއް ކުޅުން އަވޭވިޔަސް ނުވަތަ ހޯމް މެޗުތަކެއް ވިޔަސް،" ކޫޕްމަން ހިޔާލު ފާޅު ކުރި އެވެ. "[އެފްއޭއެމްގެ ރައީސް] ބައްސާމް ކައިރީ އަހަރެން ބުނެފިން ހިނގާށޭ މެޗުތަކެއް ކުޅެން ސައުދީ، ޔޫއޭއީ، ގަތަރު އަދި އޮމާން ކަހަލަ ވަރުގަދަ ޓީމުތަކާ ދެކޮޅަށް ކުޅެންވީ، އޭރުން އަހަރެމެންނަށް އިތުރަށް ކަންކް ދަސް ކުރެވޭނެ، ބައްސާމް ދަނީ އެކަމަށް މަސައްކަތް ކުރަމުން."\nމާޓިން ކޫޕްމަން ގައުމީ ޓީމުގެ ޕްރެކްޓިހުގައި\nކޫޕްމަންގެ މަސައްކަތާ މެދު ބައްސާމްގެ ހިތްހަމަ ޖެހުން އެބައޮތެވެ. އޭނާ ވަނީ ސީނިއާ ކުޅުންތެރިންނާ ހަވާލާ ދިނުމަށް ފަހު ކޫޕްމަންގެ މަސައްކަތް ރަނގަޅު ކަމަށް ވިދާޅުވެފަ އެވެ. "އަކުރަމް އާއި އަޝްފާގް އަދި ސީނިއާ ކުޅުންތެރިންގެ ކައިރީގައި އަޅުގަނޑު އަހާލިން ކިހިނެތްހޭ ކޯޗްގެ މަސައްކަތް، އެ ކުޅުންތެރިން ފާހަގަ ކޮށްފައި ވަނީ ވަރަށް ހިތްހަމަޖެހޭ ކަމަށް ކޯޗް ކުރިއަށްގެންދާ ގޮތާމެދު." އަވަސް އޮންލައިންގެ މޯނިންގް ޝޯ "ފަށަމާ" ޕްރޮގްރާމްގައި ވާހަކަ ދައްކަވަމުން ބައްސާމް ވިދާޅުވި އެވެ.\nގައުމީ ޓީމުގެ އެސިސްޓެންޓް ކޯޗް އަލީ ސުޒޭން ވެސް ފާހަގަ ކޮށްފައިވަނީ ކޫޕްމަންއަކީ އެހެން މީހޫންގެ ހިޔާލުތައްވެސް އަޑުއަހާ ކޯޗެއް ކަމުގަ އެވެ. އޭނާ މިސާލެއްގެ ގޮތުގައި ދެއްކީ، ގްރީން ސްޓްރީޓްގެ މުހައްމަދު އުމޭރު އާއި ޓީސީގެ އިޝާން އިބްރާހިމް (ސައްޓު) ގައުމީ ސްކޮޑަށް ނެގުމުގެ މަރުހަލާއަށެވެ. ކޫޕްމަން އާއި އޭނާގެ އެސިސްޓެންޓް ރެނޭ ހިޑިންކް އެކުލަވާލި ސްކޮޑުގައި އެންމެ ފުރަތަމަ އުމޭރު އާއި ސައްޓުގެ ނަމެއް ނެތެވެ. އެސިސްޓެންޓް ކޯޗަކަށް ސުޒޭން އޭރު ހަމަ ނުޖައްސަ އެވެ. ސުޒޭން އެސިސްޓެންޓް މަގާމާ ހަވާލުވެ، އުމޭރު އާއި ސައްޓު ޓީމަށް އިތުރު ކުރުމަށް ހުށަހެޅި އެވެ. ސްކޮޑު އިއުލާން ކުރި ފަހުން، ޓީމަށް އަނެއްކާވެސް ބަދަލު ގެނެސް އެ ދެ ކުޅުންތެރިން ހިމައިގެން އަލުން ދެ ވަނަ ފަހަރަށް ސްކޮޑު އިއުލާން ކުރި އެވެ.\n"އެކަހަލަ ކަންކަން ސަމާލުކަމަށް ގެނައީމަ ނެޝަނަލް ޓީމުގެ ހެޑް ކޯޗަކަށް އެ ހުންނަ މީހަކު އެ ބަދަލުތައް ގެނައުމުން އެއްގޮތަކަށްވެސް އޭނާ ދެރަވީ ނޫންކަން މާޓިން ކޫޕްމަން ސާބިތު ކޮށްދިނީ،" އެމްވީ ޕްލަސްގެ ޑެލީ ޝޯގައި ފެބްރުއަރީ މަހު ވާހަކަ ދައްކަމުން ސުޒޭން ބުނެފައި ވެއެވެ. "އެހެންވީމަ ވަރަށް ހަންބުލް ޑީލް ކުރަން ފަސޭހަ ކޯޗުންކަން އުފަލާއެކު އަޅުގަނޑު ފާހަގަ ކޮށްލަން."\nކޫޕްމަން، ކުޅުންތެރިންނަށް އިރުޝާދު ދެނީ\nރާއްޖޭގެ ގައުމީ ޓީމު ކުޅުވަން ކޫޕްމަން ބޭނުންވަނީ ތިރިން ޕާސް ޖަހައިގެން ކުޅޭ ހަލުވި ގޭމެއްކަމަށް އެކިފަހަރުމަތިން އޭނާ ވަނީ ބުނެފަ އެވެ. އޭނާ ގަބޫލުކުރާ ގޮތުގައި ދިވެހި ކުޅުންތެރިންނާ އެންމެ ގުޅޭނެ ސްޓައިލްއަކީ އެއީ އެވެ. އެހެންނަމަވެސް އޭނާގެ އަމިއްލައަށް އެކަން ނިންމަން އޭނާ ދޫކޮށް ނުލާ ކަމަށް ކޫޕްމަން ބުންޏެވެ.\n"އަހަރެން ކުޅުންތެރިންނަށް ކިޔައިދީފައި ވާނީ މިހެން މިހެނޭ ޗައިނާއާ ދެކޮޅަށް ކުޅެން ޖެހޭނީ، އެއީ އޭ އަހަރެން ކުޅެން ބޭނުންވާ ގޮތަކީ، އެކަމަކު އަހަރެން އަހިން ކުޅުންތެރިންގެ ގާތު އެ ކުޅުންތެރިން ކޮންގޮތަކަށް ހޭ ކުޅެން ބޭނުން ވަނީ،" ކޫޕްމަން ބުންޏެވެ. "އެ ކުޅުންތެރިން ބުނަނީ ތިމަންނަމެން ކުޅެން ބޭނުންވަނީ ރީތި ގޭމްއެކޭ، އެހެންވެ އަހަރެން ބުނިން، އެހެން ވެއްޖެއްޔާ އަހަރެން ފޮލޯ ކުރާށޭ، ކުޅުންތެރިން މުޅި ވިސްނުން އަހަރެން ބޭނުމޭ މިކަމަށް ފޯކަސް ކުރަން، އޭރުން އަހަރެމެންގެ ކުޅުންތެރިން އިތުރަށް ތަރައްގީ ވާނީ."\nގައުމީ ޓީމާ ދައުރު ކުޅުންތެރިންނަށް، ކޫޕްމަން ވިސްނައިދީފައި ވަނީ ކުޅުންތެރިންގެ އައީލީ ބައެއްގެ ގޮތުގަ އެވެ. އަމިއްލަ އާއިލާއަށްޓަކައި އޮންނަ ޒިންމާ ގައުމީ ޓީމަށްޓަކައިވެސް ބޭއްވުމަށް އޭނާ ކުޅުންތެރިންގެ ކިބައިން އެދެ އެވެ.\n"ކޮންމެ ދުވަހަކު އާއިލާއާއެކު ވަގުތު ހޭދަ ކުރާހެން އެ ސަމާލުކަން މި އާއިލާއަށްޓަކައިވެސް ދިނުން، ސަބަބަކީ މިއީވެސް އާއިލާއެއް،" ކޫޕްމަން ވާހަކަ ދެއްކި އެވެ. "އެހެންވީމަ މި އާއިލާއާ އެކުވެސް ވަގުތު ހޭދަ ކުރާއިރު އެބަޖެހޭ އުފަލުގައި ހުންނަން، އޭރުން މި އާއިލާއާއެކު ކުރާ މަސައްކަތަށް އެންމެ ފުރިހަމައަށް ސަމާލުކަން ދެވޭނީ."\n"އަހަރެން ބޭނުން ވަނީ ހަގީގީ އަކުރަމް، ހަގީގީ ހަމްޒާ [މުހައްމަދު ހަމްޕް]، ހަގީގީ ރިލްވާން [ބެން] ހަގީގީ ނޫމާން [ހެލްމެޓް] އަދިވެސް އެހެން ކުޅުންތެރިން އެ ކުޅުންތެރިންގެ އާއިލާއަށްޓަކައި ވާ ހަގީގީ ގުރުބާނީ މި ޓީމަށްޓަކައިވެސް ވާން، އޭރު އަހަރެމެންނަށް ވަރަށް ބޮޑު ފިޔަވަޅެއް ކުރިއަށް އެޅޭނެ."


BREAKING NEWS: Maadhamaa In Feshigen Male' Gai Hukuru Kuran Ninmaifi - Vaguthu\nމާދަމާއިން ފެށިގެން މާލެ ސަރަހައްދުގެ މިސްކިތްތަކުގައި ހުކުރު ކުރަން ނިންމައިފިއެވެ.\nމާލެ އާއި ހުޅުމާލެ އަދި ވިލިމާލޭ މިސްކިތްތަކުގައި ހުކުރު ނުކުރާތާ މިހާރު ހަތަރު މަހަށް ވުރެ ގިނަ ދުވަސް ވެއްޖެއެވެ.\nއިސްލާމިކް މިނިސްޓްރީން މިއަދު ވިދާޅުވީ 10 ޖުލައި ވާ ހުކުރު ދުވަހުން ފެށިގެން މާލެ ސަރަޙައްދުގެ މިސްކިތްތަކުގައި ހުކުރު ނަމާދު ކުރުން ކުރިއަށްދާނެ ކަމަށެވެ.\nކޮވިޑް-19 އާއި ގުޅިގެން މާލޭގެ މިސްކިތްތައް ބަންދު ކުރިއިރު މާލެ އިން ކޮވިޑް-19 ނުފެނެއެވެ. މާލޭ ސަރަހައްދުގެ މިސްކިތްތައް ބަންދު ކުރީ މިދިޔަ މާޗް މަހުގެ 18 ވަނަ ދުވަހު އެވެ. އޭގެ ފަހުން ކޮވިޑް-19 ފެނި މާލެ ފުރަބަންދުކޮށް، އަދި ރާއްޖޭގެ ހުރިހާ ރަށެއްގެ މިސްކިތްތައް ބަންދު ކުރިއެވެ.\nމިމަހުގެ 01 ވަނަ ދުވަހުން ފެށިގެން މާލޭ ސަރަހައްދުގެ މިސްކިތްތަކުގައި ވަނީ ޖަމާޢަތުގައި ނަމާދު ކުރަން ފަށާފައެވެ. ނަމަވެސް ހުކުރު ކުރުމުގެ ހުއްދަ އޮތީ ނުދީއެވެ. އެއީ ހުކުރު ނަމާދަކީ އެތައް ހާސް ބަޔަކު ޖަމާވާ ނަމާދަކަށް ވާތީއެވެ.\nކޮވިޑް-19 އާއި ގުޅިގެން މިސްކިތްތައް ބަންދުކޮށްފައި ގިނަ ދުވަސްތަކެއްވި ފަހުން މިސްކިތްތައް ހުޅުވާލީ ކޮވިޑް-19 ނެތް ރަށްރަށުގައި މިސްކިތްތައް ހުޅުވާލަން ގިނަ ބަޔަކު ގޮވާލަމުން ދަނިކޮށެވެ.\nމިހާރު މާލޭ ސަރަހައްދުގެ މިސްކިތްތައް ހުޅުވާލާފައި ވީނަމަވެސް ރައްކާތެރިކަމުގެ ފިޔަވަޅުތަކަށް ސަމާލުކަން ދިނުމަށް އިސްލާމިކް މިނިސްޓްރީން ވަނީ އަންގާފައެވެ. ރައްކާތެރިކަމުގެ ގޮތުން ނަމާދު ކުރު ކުރުމަށް ވެސް މިނިސްޓްރީން ވަނީ އަންގާފައެވެ. އަދި ވުޟޫ ކޮށްގެން މިސްކިތައް ދިއުމަށާއި މިސްކިތައް ދާއިރު މުސައްލަ ގެންދަން ވެސް ވަނީ އަންގާފައެވެ.\nޖުލައި 9, 2020 13:06\nސުރުހީ ތިއޮތީ ނުބައިކޮށް.\nޖުލައި 9, 2020 16:44\nކުރިން ވެސް ކުރި ހުކުރު ނަމާދު.\nޖުލައި 9, 2020 13:20\nޖުލައި 9, 2020 14:10\nޖުލައި 9, 2020 16:43


Kan'du dhathuru kuraa faraaiythakun moosumah samaaluvumah ilthimaas kohfi - vNews.mv\nކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް އިލްތިމާސްކޮށްފި\nމަރްޔަމް ލީން 13 August 2019, 10:20\nމިދުވަސްވަރަކީ ރާއްޖެއަށް މޫސުން ގޯސް، ކަނޑުގަދަ، ދުވަސް ވަރަކަށް ވެފައި، އަދި މޫސުމާއި ބެހޭ އިދާރާއިން ރާއްޖެއަށް މޫސުން ގޯސްވާނެ ކަމަށް ލަފާކުރާތީ ކަނޑު ދަތުރު ކުރާ ފަރާތްތަކުން މޫސުމަށް ސަމާލުވުމަށް މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން އިލްތިމާސްކޮށްފިއެވެ.\nއެމްއެންޑީއެފުން ބުނީ ވޭތުވެދިޔަ 24 ގަޑިއިރު ތެރޭގައި މޫސުން ގޯސްވުމުގެ ސަބަބުން ކަނޑުމަތީގެ ތަފާތު ނުރައްކާތެރި ހާދިސާތައް އަންނަނީ ހިނގަމުން ކަމަށެވެ. އެގޮތުން ގިނަ އަދަދެއްގެ އުޅަނދުފަހަރު ފަރަށް އެރުމާއި، އުޅަނދުފަހަރު ދިޔަވެ އަޑިއަށް ދިއުމުގެ އިތުރަށް ނަގިލި ކަހައިލައިގެން އުޅަނދުފަހަރު ގެއްލިގެން އެމްއެންޑީއެފް ކޯސްޓްގާޑް މެރިޓައިމް ރެސްކިއު ކޯރޑިނޭޝަން ސެންޓަރ (އެމްއާރުސީސީ) އަށް ދަނީ ރިޕޯޓުތައް ލިބެމުން ކަމަށް އެމްއެންޑީއެފުން ބުނެއެވެ.\nމީގެ އިތުރަށް ކަނޑު ދަތުރު ކުރާ އުޅަނދުފަހަރުގެ އޮޑިވެރިންނާއި، ކެޕްޓަނުން މޫސުމާބެހޭ އެންމެ ފަހުގެ މައުލޫމާތު ހޯދުމަށްފަހު ދަތުރުތައް ރޭވުމަށާއި ދަތުރު ކުރާ ފަރާތްތަކުން އަންގަންޖެހޭ ފަރާތްތަކަށް ފުރުމުގެ ކުރިން ދަތުރާއިބެހޭ މައުލޫމާތު އެންގުމަށް އެމްޑީއެފްއިން ވަނީ އަންގާފައެވެ.\nއަދި އުޅަނދުގައި ލައިފްޖެކެޓާއި މުވާސަލާތީ ނިޒާމާއި ދިޔަހިއްކާ ޕަންޕު ފަދަ ތަކެތި ހުރީ ރަނގަޅަށްތޯ ޗެކް ކުރުމާއި ވަކިން ޚާއްސަކޮށް ކުދި އުޅަނދުފަހަރުގައި ރޭގަނޑު ދަތުރު ކުރާ ފަރާތްތަކުން އިތުރަށް ސަމާލުކަން ދިނުމަށްވެސް ވަނީ އެދިފައެވެ.\nއެމްއެންޑީއެފްއިން އަންގާފައިވަނީ މުދާ އުފުލާ އުޅަނދުފަހަރުން މުދާ ބަރުކުރުމުގައި ގަވާއިދުތަކަށް އަމަލުކުރުމަށާއި އަދި ލައިސަންލުމުގައި ރަނގަޅަށް އައްސާފައި ބެހެއްޓުމަށެވެ. މީގެ އިތުރުން ފަޅުތެރެޔާއި ފަޅުން ބޭރުގައި އަޅާފައިވާ އުޅަނދުފަހަރުގެ އޮޑިވެރިންނާއި، ކެޕްޓަނުން އޮޑިދޯނިފަހަރު ބެލެހެއްޓުމާއި ދިޔަހިއްކުމަށް ސަމާލުކަން ދިނުމަށްވެސް ވަނީ އަންގާފައެވެ.\nކަނޑުދަތުރުފަތުރު ކުރާ ފަރާތްތަކުން އެއްވެސް ހާދިސާއެއް ހިނގައިފިނަމަ، ލަސްނުކުރައްވާ އެމްއެންޑީއެފް ކޯސްޓްގާޑުގެ ހިލޭ ގުޅޭ ނަންބަރު 191 އަށް ގުޅުމަށް އެމްއެންޑީއެފްއިން ވަނީ އިލްތިމާސްކޮށްފައެވެ.\nރާއްޖެއަށް ކުރަމުންދާ މޫސުމީ ވިއްސާރައަށް ސަމާލުވެ ރައްކާތެރިކަމުގެ ފިޔަވަޅު އެޅުމަށް ނޭޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ) އިން ވެސް ވަނީ އިލްތިމާސްކޮށްފައެވެ.\nމެޓް އޮފީހުން ބުނީ މިރޭ އިރުއޮއްސި 8 ޖަހަންދެން، ރާއްޖޭގެ އެކި ހިސާބަށް ވިއްސާރަކުރާނެ ކަމަށާއި އަދި ބައެއް ރަށްތަކަށް ގުގުރުމާއެކު ބޯކޮށް ވާރޭވެހުން އެކަށީގެންވާ ކަމަށެވެ. އަދި ވައިގަދަވެ ކަނޑުތައް ގަދަވާނެ ކަމަށް ލަފާކުރެވޭތީ އާންމުކޮށް ހުރިހާ ފަރާތްތަކުން ހާއްސަކޮށް ކަނޑުދަތުރު ކުރާ ފަރާތްތަކުން މޫސުމަށް ސަމާލުވުމަށް އެ އިދާރާއިން ވަނީ އިލްތިމާސްކޮށްފައެވެ.\nމީގެ އިތުރަށް ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައިގެ އަސަރު ކުރުމަކީ އެކަށީގެންވާ ކަމެއް ކަަމަށްވެސް މޫސުމާއިބެހޭ ގައުމީ އިދާރާއިން ވަނީ ބުނެފައެވެ.


މައި ކަޕް 2015: އަރާދުވާ - މާރަންދޫ ޔޫތު ކޯޕަރޭޝަން، މޮޅުވާނީ ކޮންބައެއް؟ — Ihavandhoo.com\nމައި ކަޕް 2015: އަރާދުވާ - މާރަންދޫ ޔޫތު ކޯޕަރޭޝަން، މޮޅުވާނީ ކޮންބައެއް؟\n21 ޑިސެމްބަރު 20150ޢަބުދުﷲ ޙަމީދު\nމައި ކަޕް9ވަނަ ފުޓްބޯޅަ މުބާރާތުގެ ކުއާޓަރ ފައިނަލްގެ ދެވަނަ މެޗުގައި މިރޭ އަރާދުވާ އަދި މާރަންދޫ ޔޫތު ކޯޕަރޭޝަން ބައްދަލްކުރާއިރު މެޗު ކާމިޔާބުކޮށް މުބާރާތުގެ ސެމީގެ ދެވަނަ ޖާގަ ކަށަވަރުކުރާނީ ކޮންޓީމެއްތޯ، އެއީ އަހަރެމެންގެ ކުރިމަތީގައި މިހާރުއޮތް ބޮޑު ސުވާލެވެ.\nމި އަހަރު މައި ކަޕް ފުޓްބޯޅަ މުބާރާތުގެ ތައްޓަކީ ހާއްސަ ތައްޓެކެވެ. އެއީ މުބާރާތަށް ހާއްސަކޮށް ތައްޔާރުކޮށްފައިވާ ތައްޓެކެވެ. ހއ އަތޮޅަށް ހުޅުވާލައިގެން ކުރިޔަށްގެންދާ މައި ކަޕް ފުޓްބޯޅަ މުބާރާތުގެ ތަށި މިއަހަރު އުފުލާލާ ޓީމެއް މައި ކަޕްގެ ތާރީޚްގެ ތެރެއަށް ވަދެގެންދާއިރު އެޓީމަކީ އިހަވަންދޫއަށް ނިސްބަތްވާ އިހަވަންދޫގެ ޓީމަކަށް ވުމަކީ ފުޓްބޯޅައަށް ލޯބިކުރާ އިހަވަންދޫގެ ކޮންމެ ރައްޔިތަކުވެސް އުއްމީދު ކުރާނެގޮތްކަން ޔަޤީނެވެ.\nއެ އުއްމީދު ހަގީގަތަކަށް ހަދައިދެވޭނީ ހަމަޔަޤީނުންވެސް މުބާރާތުގައި ސަލާމަތުގެ އައްސޭރިއަކަށް މިވަގުތު ދަތުރު ކުރެވިފައިވާ އިހަވަންދޫގެ ހަތަރު ޓީމުގެ ތެރެއިން ޓީމަކަށެވެ. ކުއާޓަރ ފައިނަލްގެ ފުރަތަމަ މެޗުގައި މިއަދު ހަވީރު ހޯރަފުށި އެޑްވާންސްމެންޓް ސޮސައިޓީ އަތުން 2-1 އައި.ކުލަބު ބަލިވުމުން މުބާރާތުގައި ދެން ކުރިޔަށް ދެވުމުގެ ފުރުސަތު، އިހަވަންދޫގެ ޓީމުތަކުގެ ތެރެއިންއޮތީ ނިކަ ޗެއިނާއި ޔުނައިޓެޑް ޔޫތު އަދި ސެން ސިޓީ ފޭނސްގެ އިތުރުން އަރާދުވާ ޓީމަށެވެ.\nމައި ކަޕް ފުޓްބޯޅަ މުބާރާތުގައި ޖެހިޖެހިގެން ދެއަހަރު ވާދަކުރުމަށްފަހު އެއިން ކޮންމެފަހަރަކުވެސް ކުއާޓަރ ފައިނަލާ ހަމައިން މުބާރާތާ ވަކިވި އަރާދުވާ ޓީމުގެ މިއަހަރުގެ އަމާޒަކީ ސީދާ މުބާރާތުގެ ތަށި ނޫން ދެވަނަ އެހެން އެއްޗެއް ނޫނެވެ. މުބާރާތް ފެށުމުގެ އެތަކެއް މަހެއް ކުރިން އެޓީމުވަނީ މުބާރާތަށް ތައްޔާރުވާން ފަށައިފައެވެ. ޓީމު ވަރުގަދަ ކުރުމަށް ރަށުން ބޭރުން ދެކުޅުންތެރިޔަކުވަނީ ގެނެހެވެ. އަދި ކުއާޓަރ ފައިނަލާ ހަމައަށް ދަތުރުކުރި އިރު އެޓީމުގެ ބައިކޮޅަށް ގޯލެއް ވަދެފަނުވާއިރު އެޓީމުންވަނީ 14 ގޯލް ޖަހައިފައެވެ. މިއަހަރުގެ މުބާރާތުގައި ގްރޫޕް ސްޓޭޖްގައި ކުޅުނު3މެޗު ކާމިޔާބުކޮށް9ޕޮއިންޓާއެކު މުބާރާތުގެ ކުއާޓަރއިން ޖާގައެއް ހޯދުނު ހަމައެކަނި ޓީމަކީ އަރާދުވާ ޓީމެވެ. ޓީމުގެ ފަރާތުން ފެންނަންހުރި މިފަދަ ރަނގަޅު އެތައްކަމަކާއެކު މިރޭގެ މެޗު އަރާދުވާ ޓީމުން ކާމިޔާބު ކުރާނެކަމަށް ސަޕޯޓަރުން ޤަބޫލްކުރެއެވެ.\nނަމަވެސް މުބާރާތުގައި މުޅިން އަލަށް ވާދަކުރާ މާރަންދޫ ޔޫތު ކޯޕަރޭޝަނުން މިރޭގެ މެޗު ކާމިޔާބުކުރާނެކަމަށް ބުނާ މީހުން މަދެއްނޫނެވެ. މާރަންދޫ ޔޫތު ކޯޕަރޭޝަނުގެ ނަން މުބާރާތަށް އައު ނަމަވެސް އެޓީމުގެ ގިނަ ކުޅުންތެރިންނަކީ މިދިޔަ އަހަރު މާރަންދޫ ޒުވާނުންގެ ޖަމިއްޔާގެ ނަމުގައި މުބާރާތުގައި ބައިވެރެވެ، މުބާރާތުގެ ތަށި އުފުލާލި ކުޅުންތެރިންނެވެ. ކުއާޓަރއަށް ޓީމު ދަތުރުކުރިއިރު އެޓީމުގެ ކޮޅަށް ގޯލެއް ވަދެފައި ނުވުމުން ވަކި އަރާދުވާ ޓީމަށް މާރަންދޫ ޔޫތު ކޯޕަރޭޝަނުގެ ޑިފެންސް ފޫއަޅުވާލަން އުނދަގުވާނެކަން ދޭހަކޮށްދެއެވެ.\nފުޓްބޯޅަ ކޮންމެވެސް ވަރަކަށް ދަންނަ މީހުންގާތު މިރޭގެ މެޗާބެހޭ ގޮތުން ސުވާލުކޮށްލުމުން އެމީހުން ބުރަވަނީ މާރަންދޫ ޔޫތު ކޯޕަރޭޝަނުގެ ކޮޅަށެވެ. އެމީހުންގެ މައިގަނޑު ޕޮއިންޓަކީ ގްރޫޕް ސްޓޭޖްގައި އަރާދުވާ އަށް ވާދަވެރި ވަރުގަދަ މެޗުތަކެއް ކުޅެލަން ނުލިބުމެވެ. ފަސޭހަ ގްރޫޕެއްގައި ހިމެނި، މުބާރާތުގެ ކުއާޓަރ ފައިނަލްގެ ޖާގައެއް އެންމެ ފުރަތަމަ ހޯދީ އަރާދުވާއެވެ. އެއާ ހިލާފަށް މާރަންދޫ ޔޫތު ކޯޕަރޭޝަން ކުއާޓަރ ފައިނަލާ ހަމައަށް އައީ ގަނދަ ކަނޑެއްގައި ދަތުރު ކުރުމަށްފަހުއެވެ. އެހެންކަމުން އެޓީމުގެ އުފެއްދުންތެރިކަން އަރާދުވާ ޓީމަށްވުރެއް މާބޮޑަށެވެސް ރަނގަޅުވުމުގެ ފުރުޞަތު އެބައޮތްކަމަށް މިމީހުން އެއްބަސްވެއެވެ.\nކޮންމެއަކަސް ވާގޮތެއް އިނގޭނީ މެޗު ނިމުނީމައެވެ. މިސައިޓުގެ ފަރާތުން ދެޓީމަށްވެސް އެދެނީ ކާމިޔާބީއެވެ. އެހެން ނަމަވެސް މިއީ ކޮންމެހެންވެސް ނަތީޖާ ނެރެންޖެހޭ މެޗެއްކަމުން މިމެޗުގައި ކާމިޔާބު ލިބޭނީ ކޮންމެވެސް އެއްޓީމަށެވެ. ކާމިޔާބުހޯދާ ޓީމަށް މިސައިޓުގެ ފަރާތުން ވަރަށް ހޫނު މަރުޙަބާއެއް ކިޔަމެވެ.\nމައިކަޕް 2015: ހޭސް އަދި އައިކުލަބު ކުއާރޓަރ ފައިނަލުގައި ބައްދަލުކުރި މެޗުގެ ތެރެއިން\n21 ޑިސެމްބަރު 2015


އެއާރޕޯޓް އަޅަން ހޯރަފުށީ ބިން ހިއްކަން ފަށައިފި | Jazeera\tއެއާރޕޯޓް އަޅަން ހޯރަފުށީ ބިން ހިއްކަން ފަށައިފި - Jazeera\nއެއާރޕޯޓް އަޅަން ހޯރަފުށީ ބިން ހިއްކަން ފަށައިފި\nއީމާ މުހައްމަދު ވަހީދު April 16, 2019 191 views0\nހއ.ހޯރަފުށީގައި ސަރުކާރުން އަޅައިދިނުމަށް ވައުދުވި އެއާރޕޯޓް އަޅައި ދިނުމަށް، އެ ރަށުގެ ފަޅުތެރެއިން ބައެއް ހިއްކުމުގެ މަސައްކަތް މިއަދު ފަށައިފިއެވެ.\nކުރީގެ ރައީސް ޔާމީންގެ ދައުރުގައި ފުރަތަމަ، ހޯރަފުށީގައި އެއާރޕޯޓެއް އަޅައިދިނުމަށް ވައުދުވި ނަމަވެސް ފަހުން، އެސަރުކާރުން ނިންމެވީ އެއާރޕޯޓް ހޯރަފުށީގެ ބަދަލުގައި، އެރަށު ކައިރީގައި އޮންނަ ފަޅު ރަށެއް ކަމަށްވާ މާފިނޮޅުގައި އެޅުމަށެވެ. ނަމަވެސް މިހާރުގެ ރައީސް ސޯލިހް އެރަށަށް ކުރެއްވި ދަތުރުފުޅެއްގައި، އެ އެއާރޕޯޓް ހޯރަފުއްޓަށް ބަދަލުކޮށް، ރަސްމީކޮށް އިއުލާން ކުރެއްވިއެވެ.\nމިއަދުގެ ވަގުތެއްގައި އެމްޓީސީސީގެ މަހާޖައްރާފު އެރަށުގެ ހުޅަނގު ދެކުނު ފަރާތުގެ ފަޅު ހިއްކުމަށް ވަނީ އެރަށަށް ގެން ގޮސްފައި އެވެ. ހޯރަފުށީގައި އެއާޕޯޓް އެޅުމުގެ މަޝްރޫއު އެމްޓީސީސީ އާއި ހާވަލު ކުރެއްވީ މިހާރުގެ ޓްރާންސްޕޯޓް މިނިސްޓަރު، އައިޝާ އެރަށަށް ކުރެއްވި ދަތުރުފުޅެއްގައެވެ. ހއ. ހޯރަފުއްޓަކީ، ޓްރާންސްޕޯޓް މިނިސްޓަރު، އައިޝާގެ އުފަން ރަށްވެސް މެއެވެ.\nހޯރަފުށީ އެއާޕޯޓަށް ބޭނުންވާ ބިން ހިއްކަނީ މަހާޖައްރާފުންނެވެ. މަހާޖައްރާފުން ބިން ހިއްކުމުގެ މަސައްކަތް ދެމަސް ދުވަހުގެ ތެރޭގައި ނިންމާނެއެވެ. މި އެއާޕޯޓްގެ މަސައްކަތް އެމްޓީސީސީއާ ހަވާލު ކުރީ މިދިޔަމަހުގެ 25 ގައެވެ. މި މަސައްކަތް 16 މަސް ދުވަހުގެ މުއްދަތެއްގެ ތެރޭގައި ނިންމާފައި، ސަރުކާރާއި ހަވާލުކުރަން ޖެހެއެވެ.


ސްޕޯޓްސް ކައުންސެލަރ / ގއ.ދާންދޫ\nގއ.ދާންދޫ ކައުންސިލް އިދާރާ / ގއ.ދާންދޫ އިޖްތިމާއީ މަރުކަޒު\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 މާރިޗު 2020 ވާ އަންގާރަ ދުވަހު 13:00 ގެ ކުރިން، މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް (ވެލާނާގެ3ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް sports.counselor2020@gmail.comމެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3347316 , 3347329 ނަންބަރު ފޯނާއެވެ. އީ-މެއިލް ކުރާނީ sports.counselor2020@gmail.com އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއ ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ http://www.csc.gov.mv/dv/recruitment-usoolu) ) އިން ލިބެންހުންނާނެއެވެ.


MDP Hoadhan Nukuiy Ethi MDP Ah Olhijje: Shiyam - Vaguthu\nމީގެ 16 އަހަރު ކުރިން އެމްޑީޕީ އުފައްދައި ހޯދަން ނުކުތް ކަންކަން އެމްޑީޕީއަށް އޮޅިފައިވާ ކަމަށް އިިދިކޮޅު ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވެއްޖެއެވެ.\nއެމްޑީޕީގެ އެންމެ އިސް ދެ ލީޑަރުން ކަމުގައިވާ ރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާ ދެމެދު ޚިޔާލު ތަފާތުވުން ވަރަށް ބޮޑަށް ވަނީ އުފެދިފައެވެ. ސިޔާސީ ގޮތުން ރައީސް ސޯލިހްއާއެކު މަސައްކަތް ނުކުރެވޭނެ ކަމަށް ވެސް ނަޝީދު ވިދާޅުވެފައިވެއެވެ.\nނަޝީދުއާ ވަރަށް އަރިސް މެންބަރެއް ކަމުގައިވާ މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވިދާޅުވެފައިވަނީ ނަޝީދު މިހާރު އޮތް ހާލުކޮޅުގައި އޮންނަވައިގެން ވެސް އެ ހާލަތަށް ގައުމު ދިޔަ ސަބަބު ވިދާޅުވުމުން އެ ކަމުގައި އެމްޑީޕީގެ އެހެން މެންބަރުންނަށް ދެއްކޭނެ ވާހަކައެއް ނޯންނާނެ ކަމަށެވެ.\nއެމްޑީޕީގެ އެތެރޭގެ މަސްރަހު ހޫނުވެފައިވަނިކޮށް، ޝިޔާމް ކުރެއްވި ޓްވީޓެއްގައި ވިދާޅުވީ، އެމްޑީޕީ އުފެއްދިތާ 16 އަހަރު ފަހުން ލިބުނީ އެ ޕާޓީން ހޯދަން އުޅުނު ކަންކަން ނޫން އެހެން ކަމެއް ކަން އެ ޕާޓީގެ ލީޑާޝިޕް އިން ފެށިގެން އެންމެ އާންމު މެންބަރަަށް ވެސް އެނގޭނެ ކަން ޔަގީންވާ ކަމަށެވެ.\n"މީގެ 16 އަހަރު ކުރިން އެމްޑީޕީ ހޯދަން ނުކުތް އެތި މިއަދު އެމްޑީޕީއަށް ވެސް އޮޅިއްޖެ، ލައްކަ ވާހަކަ،" ޝިޔާމް ލިޔުއްވާފައިވެއެވެ.\nMeege 16 aharu kurin MDP hoadhan nikuiy ethi miadhu MDP ah ves olhijje. Yageenun ves 16 aharu fahun milibunee hoadhan masakkaiyfeshi ethi noonkan MDPge mathifadin feshigen aammu memberahves engeyne.Lakka vahaka.\nAslam ge vaahathakah inthi rahdhu dhehvaifi https://t.co/O2J8uZjSbT\n— Ahmed Shiyam (@Shiyamaldives) July 23, 2021\nމިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހާރަކޮށްލަން ދިން ބޮމުގެ ހަމަލާއިން ހަށިކޮޅަށް ލިބިވަޑައިގެންނެވި ޒަޚަމްތަކަށް ފުރަތަމަ އޭޑީކޭއިން ފަރުވާ ހޯއްދެވިއެވެ. އޭގެ ފަހުން ޖަރުމަނުގައި ހުރި މިލިޓަރީ ހޮސްޕިޓަލަކުން ފަރުވާ ކުރެއްވިއެވެ. މިހާރު ނަޝީދު ހުންނެވީ އިނގިރޭސިވިލާތުގައެވެ.\nމި ހަމަލާއަށް ފަހު، ނަޝީދު ބޭނުންފުޅު ނުވާ ގޮތަކަށް ސަރުކާރާއި މަޖިލީހުގައި ކަމެއް ހިނގައިފިނަމަ އެމަނިކުފާނާއި އަރިސް މެންބަރުންގެ ނުރުހުން ސަރުކާރަށާއި ރައީސަށް އަމާޒު ކުރައްވައެވެ.\nނަޝީދު މި ވަގުތު އެންމެ ބޮޑަށް ބޭނުންފުޅުވީ "ލާދީނީ ގޮވުން" އެއީ ޖިނާއީ ކުށަކަށް ހެދުމަށެވެ. ނަޝީދު ބޭނުންފުޅުވާ ގޮތަށް ސަރުކާރުގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ބިލެއް ވެސް ހުށަހެޅުއްވިއެވެ.\nއެކަމަކު ގާނޫނުލް އުގޫބާތަށް އިސްލާހު ގެނައުމުގެ އެ ބިލުގައި ހިމެނޭ ބައެއް މާއްދާތަކާ މެދު ދީނީ އިލްމުވެރިންނާއި އިސްލާމިކް މިނިސްޓްރީއާއި ހިއުމަން ރައިޓްސް ކޮމިޝަން (އެޗްއާރުސީއެމް) ގެ އިތުރުން އާންމުންގެ ގިނަ ބަޔަކު ކަންބޮޑުވުމާއި ފާޑުކިއުން އަމާޒުވެގެން ދިޔައެވެ.\nމާ ބޮޑު ދިރާސާ ކުރުމެއް ނެތި އަދި ފުޅާ ދާއިރާއެއްގައި މަޝްވަރާ ކުރުމެއް ނެތި ޖުޑިޝަރީ ކޮމިޓީން ބިލަށް ބަދަލުތަކެއް ގެނެސް ތަޅުމަށް ގެނައުމުން އެމްޑީޕީގެ ޕާލިމެންޓްރީ ގްރޫޕްގެ އަޣުލަބިއްޔަތުން ވެސް ނިންމީ އެ ބިލު އަނބުރާ ކޮމިޓީއަށް ފޮނުވައި އިތުރަށް ބިލު ފުރިހަމަ ކުރުމަށެވެ. އެކަމަކު އެ ގޮތަށް ނިންމުމުން ނަޝީދުގެ އަރިސް މެންބަރުންނާއި އެމަނިކުފާނު ވަރަށް ބޮޑަށް ކޯފާ އިސްކުރެއްވިއެވެ.\nނަޝީދު މިސްރާބު ހިފާފަ އެހެރީ ޑިކްޓޭޓަރޝިޕަކައް. ބަރުލަމާނީ ގެނެސް ވޯޓުވެސް ނުލެވޭގޮތް ހަދަން އެއުޅެނީ\nޖުލައި 24, 2021 13:19\nއެމްޑީޕީއަކީ މިގައުމުގެ ހަލާކު!! އެމްޑީޕީގެ ލީޑަރ ޝިޕަކީ މިގައުގެ ހަލާކު! މިގައުމަށް ދިމާވެގެން މިއުޅޭ ހުރިހާ ނުބަޔަކީ ހަމަ އެމްޑީޕީ!! އެމްޑީޕީގެ ސިޔާސީ މީހުންގެ އަމިއްލަ ސިޔާސީ އެޖެންޑާ ހާސިލްކުރުމުގެ ބޭނުމުގައި ރާއްޖެއާއި ރާއްޖެއިން ބޭރުގައި 2007 ވަނަ އަހަރުން ފެށިގެން މިއަދާ ހަމަޔަތް ދައްކަމުންދިޔަ އެތައް ދޮގުވާހަކަތަކެއްގެ ސަބަބުތައް މިއަދު މިގައުމުން ފެންނަނީ!! އެމްޑީޕީން ރާއްޖެ ޓެރަރިސްޓުންނަށ ވާގިވެރިވަނީއޭ ބުނީ!! އެމްޑީޕީން ރާއްޖޭގައި އަލްގައިދާ މީހުން އުޅެޔޭ ބުނީ!! އެމްޑީޕީން ރާއްޖޭގެ މުސްލިމުންނާ ދިމާލަށް ހަރުކަށިފިކުރޭ ބުނީ!! އެމްޑީޕީން މިރާއްޖެއަށް ޓޫރިސްޓުން ނައަންނަން ގޮވީ!! އެމްޑީޕީން މިރާއްޖޭގެ ދީނީ ޢިލްމުވެރިންނަށް މަލާމާތްކޮށް ވާހަކަ ދައްކަމުން އަންނަނީ! އެމްޑީޕީން މިރާއްޖޭގައި ދީނާ އިދިކޮޅު ފިކުރު އާލާކުރަން ހިތްވަރު ލިބޭގޮތަށް ވާހަކަ ދައްކާ ހަދަނީ!! އެމްޑީޕީން ގޮވީ އިންޑިޔާ ސިފައިން މިގަައުމަށް އަރަން!! އެމްޑީޕީން މަގުމަތީ އަލިފާން ބޯޅަ އުކާ ފުލުހުންނާ ތަޅާނެ ކުދިންކޮޅެއް ހޯދަން އުޅުނީ!! މިއީ 2007 ވަނަ އަހަރުން ފެށިގެން މިއަދާ ހަމަޔަށްވެސް އެމްޑީޕީގެ ޢަމަލުތައް ހުރިގޮތަކީ! އެމްޑީޕީއަކީ ހަމަ މިގައުމުގެ ހަލާކު! މިއަދު މިގައުމުން މިފެންނަ ހުރިހާ ނުބައެެއްގެ އަސްލު ފެށިގެން އައިސްފައިމިވަނީ އެމްޑީޕީގެ ވިޔާނުދާ ސިޔާސަތުގެ ތެރެއިން! ޕްލީސް އެމްޑީޕީއާ ދުރުހެލިވޭ! އޭރުން ގައުމު ރަގަނޅުވާނެ!


ލޯކަލް ކައުންސިލްތަކުގެ އިންތިޚާބު 2017 ގައި މާލޭގައި ހަރަކާތްތެރިވާ އޮފިޝަލުން ތަމްރީނުކުރުމުގެ މަސައްކަތް ފަށައިފި\n24 އޭޕްރީލް 2017, 12:00 ޚަބަރު\nލޯކަލް ކައުންސިލްތަކުގެ އިންތިޚާބު 2017 ގައި މާލޭގައި ހަރަކާތްތެރިވާ އޮފިޝަލުން ތަމްރީނުކުރުމުގެ މަސައްކަތް ފަށައިފި.\n2017 މެއި 06 ގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބު 2017 ގައި މާލޭގައި ބަހައްޓާ ވޯޓު ފޮށިތަކުގައި ހަރަކާތްތެރިވާ އޮފިޝަލުން ތަމްރީނުކުރުމުގެ މަސައްކަތް ފަށައިފިއެވެ.\nމިއަދު (2017 އެޕްރީލް 24) އިން ފެށިގެން 2017 މެއި 03 ވަނަ ދުވަހުގެ ނިޔަލަށް މާލޭގައި އޮފިޝަލުން ތަމްރީނު ކުރުމުގެ މަސައްކަތް ކުރިއަށް ގެންދިއުމަށް ހަމަޖެހިފައިވާއިރު، މިއަދާއި މާދަމާ ކުރިއަށް ދާނީ ވޯޓު ފޮށީގެ ވެރިންނާއި ވެރިންގެ އެހީތެރިންނަށް ޚާއްޞަކޮށް ބާއްވާ ތަމްރީނު ޕްރޮގްރާމެކެވެ. މި ތަމްރީނު ޕްރޮގްރާމްތަށް ކުރިއަށް ގެންދިއުމަށް ހަމަޖެހިފައިވަނީ ފެކަލްޓީ އޮފް ހެލްތް ސައިންސް އާއި ކަސްޓަމް ހޯލްގެ އިތުރުން އިންތިޚާބީ މަރުކަޒުގެ ޓްރެއިނިންގ ހޯލުގައެވެ.\nލޯކަލް ކައުންސިލްތަކުގެ އިންތިޚާބު 2017 ގެ މާލޭގައި ބަހައްޓާ ވޯޓު ފޮށިތަކުގައި ހަރަކާތްތެރިވާ އޮފިޝަލުން ތަމްރީނު ކުރުމުގެ މަސައްކަތް ކުރިއަށްދާގޮތް ކޮމިޝަނުގެ މެންބަރ މުޙައްމަދު ޝަކީލް އާއި އިސްމާއީލް ޙަބީބު ޢަބްދުއްރަހީމްގެ އިތުރުން މި ކޮމިޝަނުގެ ރައީސް އަޙްމަދު ސުލައިމާން ބައްލަވާލެއްވުމަށް ވަނީ ހަމަޖެހިފައެވެ.\n2017 މެއި 06 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބަށް 1496 ކެންޑިޑޭޓަކު ވާދަކުރާއިރު، މި އިންތިޚާބުގައި ވޯޓުދިނުމުގެ ހައްޤު 255,987 މީހުންނަށް ލިބިފައިވެއެވެ. ހަމައެއާއިއެކު މި އިންތިހާބުގައި ވޯޓުލުމަށްޓަކައި ޖުމްލަ 422 ވޯޓުފޮށި ބެހެއްޓުމަށް ހަމަޖެހިފައިވެއެވެ.\nލޯކަލް ކައުންސިލްތަކުގެ އިންތިޚާބު 2017 ގައި މާލޭގައި ބަހައްޓާ ވޯޓު ފޮށިތަކުގައި ހަރަކާތްތެރިވާ އޮފިޝަލުން ތަމްރީނު ކުރުމުގެ މަސައްކަތް މިއަދު (2017 އެޕްރީލް 24) ފެށިއިރު، އަތޮޅު ތެރޭގައި ހަރަކާތްތެރިވާ އޮފިޝަލުން ތަމްރީނުކުރުމުގެ މަސައްކަތް ވަނީ އިއްޔެ (2017 އެޕްރީލް 23) ފަށާފައެވެ.


.ކޯވިޑް19: ކޭސްއެއް ފެނިގެން ތޮއްޑޫވެސް މޮނިޓަރިންއަށް .ކޯވިޑް19: ކޭސްއެއް ފެނިގެން ތޮއްޑޫވެސް މޮނިޓަރިންއަށް\nރާއްޖޭގެ ރަށެއްގައި ފަތުރުވެރިން، ފައިލް ފޮޓޯ، ތޮއްޑޫ\nކޯވިޑް-19ގެ ކޭސްއަކާ ގުޅިގެން އއ.ތޮއްޑޫ މޮނިޓަރިންގެ ޙާލަތަށް ގެންގޮސްފިއެވެ. އެރަށް މޮނިޓަރިންއަށް ލާފައިވަނީ އެރަށުން މާލެއައި މީހަކު ކޯވިޑް-19އަށް ޕޮޒިޓިވްވުމާ ގުޅިގެންނެވެ. މި މީހާ ބައްޔަށް ޕޮޒިޓިވްވިކަން އެނގުނީ ރަށުގައި އުޅުމަށްފަހު މާލެ އައިސް ހެދި ޓެސްޓުންނެވެ.\nކޭސްއާ ގުޅިގެން ތޮއްޑޫ މޮނިޓަރިންގެ ޙާލާތަށް ގެންގޮސް މިހާރުވަނީ، ކޮންޓެކްޓް ޓްރޭސްކުރުމުގެ މަސައްކަތް ފަށާފައެވެ. އަދި އިތުރަށް ބަލަންޖެހޭ ކަންކަމުގެ މަސައްކަތް އެޗްޕީއޭއާ ރަށުގެ ކޯވިޑް ޓާސްކްފޯސް ގުޅިގެންވަނީ ފަށާފައެވެ. ތޮއްޑޫ މޮނިޓަރިންގެ ޙާލަތަށް ގެނައުމާ ގުޅިގެން އެޗްޕީއޭގެ ހުއްދަ ނެތި ރަށަށް އަރާފޭބުންވަނީ މަނާކޮށްފައެވެ.\nކޯވިޑް-19ގެ ކޭސްތަކާ ގުޅިގެން މިހާރު 4ރަށެއް މޮނިޓަރިންގެ ޙާލަތުގައި އެބައޮތެވެ. މީގެތޭގައި ދެއްވަދޫ ކްލަސްޓާއާ ގުޅިގެން މޮނިޓަރިންގެ ޙާލަތަށް ގެނެސްފައިވާ ގއ.ދެއްވަދޫއާ އެ އަތޮޅު ދާންދޫ ހިމެނެއެވެ. މި ކްލަސްޓަރގައި 70އަށްވުރެ ގިނަ މީހުންވަނީ ޕޮޒިޓިވްވެފައެވެ. އަދި މިމަހުގެ 24ވަނަ ދުވަހުވަނީ މ.ކޮޅުފުށިވެސް މޮނިޓަރިންގެ ޙާލަތަށް ގެނެސްފައެވެ. ކޮޅުފުށި މިހާތަނަށް9ޕޮޒިޓިވް ކޭސް ވަނީ ފެނިފައެވެ.


Tax Appeal Tribunal ge member kamah kurimathilumah hulhuvaalaifi - AO News\nޓެކްސް އެޕީލް ޓްރައިބިއުނަލް - ފޮޓޯ: ފަޔާޒު މޫސާ (ސަން)\nޓެކްސް އެޕީލް ޓްރައިބިއުނަލްގެ މެންބަރުކަމަށް ކުރިމަތިލުމުގެ ފުރުޞަތު ހުޅުވާލައިފިއެވެ.\nރައީސުލްޖުމްހޫރިއްޔާގެ އޮފީހުން މިއަދު ކުރި އިޢުލާނެއްގައި ބުނެފައި ވަނީ ޓެކްސް އެޕީލް ޓްރައިބިއުނަލްގައި މިހާރު ހިމެނިވަޑައިގަންނަވާ5މެންބަރުންގެ މަގާމުގެ މުއްދަތު 28 ނޮވެންބަރު 2020 ގެ ނިޔަލަށް ހަމަވާތީ، އެ ޓްރައިބިއުނަލަށް މެންބަރުން ޢައްޔަންކުރެއްވުމަށްޓަކައި، މެންބަރުކަމަށް ކުރިމަތިލުމުގެ ފުރުޞަތު، މިއަދުން ފެށިގެން ހުޅުވާލާފައިވާ ކަމަށެވެ.\nއެ މަޤާމަށް ކުރިމަތިލާ އެފަރާތްތަކުގެ ކިބައިގައި ފުރިހަމަވާންޖެހޭ ޝަރުތުތަކުގެ ތެރޭގައި މުސްލިމަކު ކަމުގައިވުމާއި، ދިވެހި ރައްޔިތަކު ކަމުގައިވުމާއި، ބުއްދި ސަލާމަތުން ހުރުމާއި، ޢުމުރުން 18 އަހަރު ފުރިފައިވުން އަދި މާލީ، ޓެކްސް، ވިޔަފާރި، އާއި އިޤްތިޞާދު ނުވަތު ޤާނޫނީ ދާއިރާއިން ތަޖުރިބާ ލިބިފައިވާ އަދި ޓެކްސްއާ ގުޅުންހުރި ސިޔާސަތުތަކާބެހޭ ބަހުސްތަކާއި ނިންމުންތަކުގައި ފަންނީ ގޮތުން ބައިވެރިވެވޭ ވަރުގެ ޤާބިލު ފަރާތެއް ކަމުގައިވުން ހިމެނެއެވެ.\nއަދި އެ ޝަރުތުތަކުގެ ތެރޭގައި އިސްލާމްދީނުގައި ޙައްދެއް ކަނޑައެޅިފައިވާ ކުށެއްކުރިކަން ޝަރީޢަތަށް ސާބިތުވެފައިވާ މީހެއް ކަމުގައި ނުވުމާއި، އިފްލާސް ކުރެވިފައިވާ މީހަކުކަމުގައި ނުވުމާއި، ރިޝްވަތުގެ ކުށެއް ސާބިތުވެފައިވާ މީހަކުކަމުގައި ނުވުމާއި، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ ދަށުން ނުވަތަ ޤާނޫނެއްގެ ދަށުން އިންތިޚާބުކުރެވޭ މަޤާމެއް ފުރަމުންދާ މީހެއްކަމުގައި ނުވުމާއި، ސަރުކާރުގެ ނުވަތަ އަމިއްލަ އެއްވެސް ކުންފުންޏެއް ހިންގުމުގައި އިސްކޮށް ހަރަކާތްތެރިވާ ނުވަތަ އެފަދަ ކުންފުންޏެއްގެ ޑިރެކްޓަރުންގެ ބޯޑުގައި ހިމެނޭ މީހަކުކަމުގައި ނުވުމާއި ސިޔާސީ މަޤާމެއްގައި ހުރި މީހެއްކަމުގައި ނުވުން އަދި އެއްވެސް ސިޔާސީ ޕާޓީއެއްގެ މެންބަރެއްކަމުގައި ނުވުމުގެ އިތުރުން ސިވިލް ސަރވިސް މުވައްޒަފެއް ކަމުގައި ނުވުން އަދި މިނިވަން މުސްތަޤިއްލު މުވައްސަސާއެއްގެ މުވައްޒަފެއްކަމުގައި ނުވުން ހިމެނެއެވެ.\nޓެކްސް އެޕީލް ޓްރައިބިއުނަލްގެ މެންބަރުކަމަށް ކުރިމަތިލުމަށް އެދޭ ފޯމާއި، އިޤްރާރާއި ކުށުގެ ރެކޯޑް ފޯމާއި، ސިޔާސީ ޕާޓީއެއްގައި ރަޖިސްޓަރީ ވެފައިވޭތޯ ބެލުމަށް އިލެކްޝަންސް ކޮމިޝަނުން ސާފުކުރަންޖެހޭ ފޯމު ދޫކުރުމާއި، ފޯމުތަކާއި އިޤްރާރު ބަލައިގަތުމަށް ހަމަޖެހިފައިވަނީ، 2020 އޮކްޓޫބަރު 12، 13 އަދި 14 ވަނަ ދުވަހު ހެނދުނު 09:30 އިން މެންދުރުފަހު 12:30 އަށް، ރައީސުލްޖުމްހޫރިއްޔާގެ އޮފީހުންނެވެ. އަދި އެ ފޯމުތަކާއި އިޤްރާރު، ރައީސުލްޖުމްހޫރިއްޔާގެ އޮފީހުގެ ވެބްސައިޓުން ޑައުންލޯޑް ކުރެވޭނެއެވެ.\nރައީސުލްޖުމްހޫރިއްޔާގެ އޮފީސްރައީސް އޮފީސްޓެކްސްޓެކްސް އެޕީލް ޓްރައިބިއުނަލް